
КНИГА -- ИГРА 


НЯКОЛКО ДУМИ ЗА АВТОРА И ИЛЮСТРАТОРА 


ДЖО ДИВЪР е роден през 1956 г. в Уудфорд Бридж, Есекс. Когато напуска 
колежа, той става професионален музикант с голямо звукозаписно студио в 
Лондон. По-късно, през 1977 година, заминава на делово посещение в Лос 
Анджелес, където открива ролевите игри „ТГъмници и дракони” и остава завинаги 
пленен от тях. През 1982 г. той спечелва шампионата на Америка „Тъмници и 
дракони”. Оттогава появите му по телевизията, радиото и вестниците са свързани 
с неговото хоби. 

„Приключенията на Самотния вълк” са най-високото му постижение, плод на 
многогодишна работа върху идеята за света на Магнамунд. Джо постоянно мисли 
как да развие по-нататък чудесата на Ластлендс в следващите си книги. 

Роденият през 1952 г. ГАРИ ЧОЛК е израсъл в провинциалния Хертфордшир. 
Въпреки увлечението си по историята, на петнайсет години той започва да играе 
военни игри - хоби, на което се радва и до днес. След като се дипломира в колежа 
като бакалавър по дизайн. Гари учи три години в студио, преди да стане учител по 
изобразително изкуство и дизайн. 

Работи известно време като илюстратор на детски книги, докато един ден 
проявява особен интерес към приключенските игри. Това увлечение му помага да 
създаде няколко успешни игри, в това число „Викай, Хавок, „Капитанът от 
звездния кораб” и „Бойни коли” (в съавторство с Йън Ливингстън). Една от най- 
известните му творби е изключително успешната книга „Талисманът”. 

ОРЪЖИЯ (не повече от 2) 


АКо носиш оръжие и имаш съответното бойно умение, 
добави 2 гочки за БОЙНИ УМЕНИЯ. 


АКо Влизаш в бита без оръЖче, извади 4 точКи от твоите 
БОЙНИ УМЕНИЯ. 

ОРЪЖИЯ (не повече от 2) 


АКо носиш оръжие и имаш съответното бойно умение, 
добави 2 плочки за БОЙНИ УМЕНИЯ. 


АКо Влизаш в битка без оръЖче, извади 4 точКи от твоите 
БОЙНИ УМЕНИЯ. 


риносителят на 
този свитък 


е посветен В бойните 


дисциплини на Каи 


МАЛКО ПРЕДИСТОРИЯ 


Руанон е отдалечена миньорска провинция в родната ти страна Сомерлунд, 
разположена между мрачните върхове на планините Дурнкраг и Маакен. Хората в 
тази провинция от дълго време се радват на добър живот благодарение добивите 
в мините за скъпоценни метали под закрилата на владетеля им барон Ваналунд. 

Златото и скъпоценните камъни от Руанон са от изключително значение за 
твоята родна страна. Из-пращането на плътно охранявани кервани от карети, 
които напускат провинцията на път за столицата, е ежемесечна практика, която не 
е прекъсвана никога освен при извънредния случай преди месец, когато внезапно 
всички връзки с Руанон са прекъснати. Отряд от сто кавалеристи от Кралската 
гвардия е изпратен незабавно да открие изгубения керван. Техният командир 
капитан ДВал получава заповед да докладва веднага щом установи връзка, но 
той и хората му не се завръщат. Те също изчезват безследно. 

Кралят кани теб, Самотния вълк, последния от воините на Кай, в своята 
крепост в Холмгард. Мисията ти е да намериш капитан Д Вал и неговите хора и да 
повдигнеш воала на тайнственост, който обвива Руанон. Кралят събира отряд от 
граничари, група от най- добрите разузнавачи, всеки от които е обучен като 
кавалерист и умее да оцелява сред природата. На тези петдесет човека е 
заповядано да те придружат. Надеждата е, че под твое ръководство те ще успеят 
там, където по-големият и по-тежък отряд се е провалил. 

Когато ти и хората ти влизате в Кралската оръжейница да се екипирате за 
предстоящото дълго пътуване, виждаш черен гарван, кацнал на перваза на 
прозореца високо над теб. Той отлита, но по гърба ти преминават тръпки. В 
Холмгард появата на гарван е лоша поличба. 


ПРАВИЛА НА ИГРАТА 


Записваш всичко в Дневника на приключението, който ще намериш в началото 
на тази книга. За по-нататъшните приключения можеш да си разчертаеш сам 
същата таблица или да си направиш ксерокопие. 

По време на твоето обучение като воин на Кай ти си усъвършенствал 
майсторството си в битките - ВОИНИТЕ УМЕНИЯ, и физическото качество - 
ИЗДРЪЖЛИВОСТ. Преди да се втурнеш в приключението, трябва да определиш 
доколко успешно е било твоето обучение. За тази работа вземи молив и посочи 
със затворени очи едно от числата в Таблицата на случайните числа в края на 
тази книга. Ако посочиш нула, това ти се брои за нула. 

Първото число от Таблицата на случайните числа, посочено по този начин, 
представлява твоите БОЙНИ УМЕНИЯ. Добави 10 към избраното число и запиши 
сбора в графа БОЙНИ УМЕНИЯ на твоя Дневник на приключението. Ако си 
посочил числото 4 в Таблицата на случайните числа, можеш да запишеш в графа 
БОЙНИ УМЕНИЯ 14. Започнеш ли битка, твоите БОЙНИ УМЕНИЯ ще се сблъскат 
с БОЙНИТЕ УМЕНИЯ на противника ти. Високият резултат в тази графа е нещо 
много хубаво за теб. 

Второто число, което посочваш слепешком в Таблицата на случайни числа, 
определя нивото на твоята ИЗДРЪЖЛИВОСТ. Прибави 20 към посоченото число 
и запиши сбора в графа ИЗДРЪЖЛИВОСТ от Дневника на приключението. Ако си 
посочил 6 в Таблицата на случайните числа, запиши в графа ИЗДРЪЖЛИВОСТ 26 
точки. 

Ако те ранят в битката, губиш точките си за ИЗДРЪЖЛИВОСТ. Ако в който и да 
е момент твоите точки за издръжливост намалеят до нула, ти умираш и идва 
краят на твоето приключение. Загубените точки за ИЗДРЪЖЛИВОСТ могат да 
бъдат възстановени по време на приключението, но броят на точките не може да 
надхвърли техния брой в самото начало на приключението. 

Ако си завършил успешно някое от предишните приключения на Самотния 
вълк, ти ще имаш Бойните умения, Точките за издръжливост и дисциплините от 
Кай, с които започваш книга четвърта. Ти можеш да използваш твоите Оръжия и 
Особени предмети, които си взел в края на последното си приключение, и да ги 
впишеш в Дневника на приключението, като си ограничен до две оръжия и до 
осем Ранични предмета. 

Можеш да избереш по една допълнителна дисциплина от Кай за всяко 
приключение на Самотния вълк, което си преодолял успешно. А сега прочети 
внимателно описанието за твоята екипировка. 


ДИСЦИПЛИНИТЕ НА КАЙ 


От древни времена монасите на Кай са изучавали уменията на воина. Тези 
умения са известни като Дисциплините на Кай и всички воини от Кай ги овладяват. 
Ти си стартиращ, което значи, че си изучил само пет от уменията, изброени по- 
нататък. Трябва сам да избереш кои пет от тях владееш. Тъй като всички бойни 
изкуства ще ти бъдат необходими в определен момент от твоето опасно пътуване, 
избери много внимателно своите пет умения. Доброто владеене на бойните 
изкуства в точно определен момент може да ти спаси живота. 

Когато избереш своите пет дисциплини, запиши ги в графа ДИСЦИПЛИНИТЕ 
НА КАЙ в Дневника на приключението. 


Маскировка 

Това изкуство улеснява воина на Кай да се слее със заобикалящата го среда. 
Той може да се скрие сред дър-вета и скали или да мине незабелязано покрай 
неприятел. В градчето или големия град това изкуство улеснява воина да прилича 
на местен жител и му помага да намери подслон или безопасно скривалище. Ако 
избереш това изкуство, запиши „Маскировка" в твоя Дневник на приключението. 


Лов 

Това изкуство гарантира на воина от Кай, че никога няма да гладува сред 
дивата природа. Той винаги ще може да си улови дивеч за храна, освен в 
случаите, когато е в Уейстландс или в пустиня. Изкуството също така помага на 
воина да се придвижва крадешком, когато дебне своята жертва. 

Ако избереш това умение, запиши в дневника на приключението „Лов“. Имаш 
ли го, не трябва да разполагаш с храна, когато ти се налага да се храниш. 


Шесто чувство 

Това умение може да предупреди воина на Кай за голяма опасност. Освен 
това то може да разкрие намерението на непознат човек или качествата на 
странен предмет по време на твоето приключение. 

Ако избереш това умение, запиши „Шесто чувство" в Дневника на 
приключението. 


Проследяване 

Това умение улеснява воина на Кай да избере правилно пътя си сред природа, 
да открие човек или предмет в градчето или големия град и да разчита 
отпечатъци от стъпки или следи. 


Ако избереш това умение, отбележи „Проследяване" в Дневника на 
приключението. 


Лекуване 

Това умение може да се използва за възстановяване на точките за 
ИЗДРЪЖЛИВОСТ на твоята сметка във всеки епизод от книгата, през който 
минаваш, когато не участваш в битка. Това може да бъде използвано, след като 
твоите точки за ИЗДРЪЖЛИВОСТ паднат под първоначалното си ниво. Запомни, 
че твоите точки не могат да > надхвърлят първоначалните точки за 
ИЗДРЪЖЛИВОСТ. 

Ако избереш това умение, запиши в Дневника на приключението „Лекуване". 
Добави една точка за издръжливост за всяка графа без битка. 


Боравене с оръжие 

Още с влизането си в манастира Кай всеки ученик се учи да овладее едно от 
оръжията. Ако Боравене с оръжие е сред твоите умения от Кай, посочи едно 
число от Таблицата на случайните числа по познатия ти вече начин. Така ще 
намериш отговарящото на числото оръжие от приложения по-долу списък. Това е 
оръжието, което владееш. Когато влезеш в битка, добави две точки към твоето 
БОЙНО УМЕНИЕ. 


4 - БОЕН ЧУК 


9 - ДЪЛЪГ МЕЧ 


Фактът, че боравиш изкусно с оръжие, не означава, че влизаш в 
приключението точно с това оръжие. И все пак по време на приключението ще 
имаш възможност да придобиеш различни оръжия. 

Не можеш да носиш повече от две оръжия. Ако избереш това умение, запиши 
в дневника на приключението „Боравене с.............. " - добави две точки за 
бойно умение да носиш това оръжие. 


Мозъчен щит 

Мрачните властелини и много от злите същества под тяхно командване могат 
да те нападнат с помощта на Мозъчна атака. Изкуството на Кай Мозъчен щит те 
предпазва от загуба на точки за ИЗДРЪЖЛИВОСТ, когато си подложен на такова 
нападение. 

Ако избереш това умение, запиши избора си в своя Дневник на приключението 
в графа „Мозъчен щит". В този случай не губиш точки при нападение с Мозъчна 
атака. 


Мозъчна атака 

Това качество улеснява воина от Кай да нападне не-приятеля със силата на 
своя мозък. В същото време това умение може да бъде използвано и като 
обикновено бойно оръжие и да добави две допълнителни точки към твоето 
БОЙНО УМЕНИЕ. Не всички същества, срещани в това приключение, могат да 


бъдат поразени с Мозъчна атака. В книгата ще ти бъде казано дали съществото е 
защитено срещу това оръжие. 

Ако избереш това умение, запиши в Дневника на приключението „Мозъчна 
атака". Добави две точки за БОЙНИ УМЕНИЯ. 


Общуване с животните 

Това умение улеснява воина от Кай да общува с едни животни и да отгатва 
намеренията на други. 

Ако избереш това умение, запиши в Дневника на при-ключението „Общуване с 
животните". 


Власт върху предметите 

Овладяването на това изкуство улеснява воините от Кай да преместват малки 
предмети със своята умствена сила и способността да се концентрират. 

Ако избереш това умение, запиши в дневника на при-ключението „Власт върху 
предметите“. 


ЕКИПИРОВКА 


Преди да напуснеш Холмгард и да тръгнеш на юг, ти получаваш карта на 
Южните земи (виж началото на тази книга), значка за твоя чин, която носиш на 
ръкава на куртката си, и кесия със Златни монети. За да разбереш колко са те, 
посочи едно число в Таблицата на случайните числа. Посоченото число показва 
броя на твоите златни монети в началото на приключението. Отбележи това в 
графа „Кесия на пояса" в Дневника на приключението. Ако успешно си завършил 
предишните приключения на Самотния вълк, ти можеш да добавиш този сбор към 
сбора от всички Крони, които вече имаш. Помни, че можеш да носиш само 50 
Крони. 

Преди отплуването имаш възможност да избираш нови предмети в 
допълнение към онези, които вече имаш, но помни, че можеш да носиш само две 
оръжия. Можеш да вземеш всеки шест от следните предмети: 

1 - БОЕН ЧУК (графа „Оръжия") 

2 - НОЖ („Оръжия") 

3 - ДВЕ ШИШЕНЦА ЛАУМСПУРОВА ТЕЧНОСТ (Ранични предмети). Всяко от 
тези шишенца възстановява 4 точки за ИЗДРЪЖЛИВОСТ в твоя текущ резултат, 
ако се изпие след битка. В шишенцата има по една доза. 


4 - МЕЧ („Оръжия") 

5 - КОПИЕ („Оръжия") 

6 - ПЕТ СПЕЦИАЛНИ ПОРЦИИ („Храна"). Всяка от тези порции съдържа 
храна за едно Хранене и заема едно място в твоята Раница. 


7 - БОЗДУГАН („Оръжия") 
В - РИЗНИЦА („Особени предмети"). Това добавя към твоя сбор четири точки 
за ИЗДРЪЖЛИВОСТ. 


9 - ЩИТ („Особени предмети"). Когато се използва в битка, той добавя 2 точки 
към твоите БОЙНИ УМЕНИЯ. 


Запиши шестте избрани предмета в Дневника на приключението под 
заглавието, дадено в скоби, и отбележи влиянието, което могат да имат те върху 
твоите точки за ИЗДРЪЖЛИВОСТ или върху твоите БОЙНИ УМЕНИЯ. 


Как да носиш екипировката 


Сега, когато вече си екипиран, погледни списъка, който показва как да носиш 
екипировката. Не е необходимо да си водиш бележки, но можеш да хвърлиш 
поглед върху тоя списък по време на приключението. 

БОЕН ЧУК - носи се в ръка 

НОЖ - носи се в ръка 

ЛАУМСПУРОВА ЦЕЛЕБНА ТЕЧНОСТ - носи се в Раницата 

МЕЧ - носи се в ръка 

КОПИЕ - носи се в ръка 

СПЕЦИАЛНИ ПОРЦИИ - носят се в Раницата 


БОЗДУГАН - носи се в ръка 
ЖЕЛЯЗНА РИЗНИЦА - носи се на тялото 
ЩИТ - носи се през рамо, докато не участваш в битка. В боя се държи в ръка. 


Колко можеш да носиш? 

Оръжия 

Максималният брой оръжия, които можеш да носиш, е две. 

Предмети от Раницата 

Събират се в Раницата. Тъй като мястото в нея е ограничено, по всяко време 
можеш да носиш до осем предмета, включително храна. 

Особени предмети 

Особените предмети не се носят 6 раницата. Когато откриеш Особен предмет,, 
ще ти бъде казано как да го носиш. 

Златни крони 

Носят се винаги в кесия на пояса. Кесията събира до петдесет монети. 

Храна 

Храната ще носиш в твоята Раница. Всяко Хранене е един предмет. 

Всеки предмет, който може да ти бъде от полза и може да се вземе по време 
на приключението, трябва да бъде вписан в Дневника и е написан с главна буква 
в тази книга. Ако това не са Особени предмети, носи ги в Раницата. 


Как да използваш екипировката 

Оръжия 

Оръжията ти помагат в борбата. Ако владееш дисциплината на Кай Боравене с 
оръжие и подходящото оръжие, ти добавяш 2 точки към твоите БОЙНИ УМЕНИЯ. 
Ако влезеш в битка без оръжие, извади четири точки от твоите БОЙНИ УМЕНИЯ и 
се бий с голи ръце. Ако по време на приключението намериш оръжие, можеш да 
го вземеш и да го използваш. Помни, че по всяко време можеш да носиш само до 
две оръжия. 


Предмети от Раницата 

По време на твоето пътуване ще откриеш различни полезни неща, които може 
би ще поискаш да вземеш (помни, че можеш да носиш в Раницата само осем 
предмета едновременно). Ти можеш да ги смениш или изхвърлиш, когато 
поискаш, стига да не участваш в битка. 


Особени предмети 

Всеки Особен предмет има специално предназначение или ефект. Това ще ти 
бъде казано, когато откриеш предмета, или ще ти бъде разкрито с развитието на 
действието. 


Златни крони 

Валутата на Сомерлунд е Крона - малка златна монета. Златото е особено 
ценно в Калте и може би ще откриеш, че твоите Златни крони могат да бъдат 
много полезни, особено като подкуп. 


Храна 

Тя е натоварена на шейната ти заедно с палатката и другата екипировка ие 
достатъчна да изпълниш мисията си. Ако тази храна или всяка друга, която 
можеш да носиш в Раницата, не се намира у теб, когато трябва да ядеш Храна, 
губиш 3 точки за ИЗДРЪЖЛИВОСТ. Ако си избрал Лов от дисциплините на Кай за 
намиране на храна, ти нямаш нужда да вадиш Храна, когато трябва да се храниш 
(освен в случаите, когато си в Дивите земи, където възможностите за лов са 
ограничени). 


Лаумспурова целебна течност 

Тя може да възстанови 4 точки за ИЗДРЪЖЛИВОСТ в твоята сметка, ако я 
погълнеш след битка. Едно шишенце съдържа една доза. Ако по време на 
приключението откриеш някакво друго лекарство, за неговите свойства ще ти 
бъде съобщено. Всички Целебни течности са Ранични предмети. 


ПРАВИЛА ЗА БИТКИТЕ 


По време на твоето приключение ще се наложи да се биеш с противник. 
БОЙНИТЕ УМЕНИЯ и точките за ИЗДРЪЖЛИВОСТ на твоя противник са посочени 
в текста. Целта на Самотния вълк в битката е да убие неприятеля чрез 
намаляване на неговите точки за ИЗДРЪЖЛИВОСТ до нула, докато ти се стремиш 
да изгубиш колкото може по-малко точки за ИЗДРЪЖЛИВОСТ. 

В началото на битката запиши точките за ИЗДРЪЖЛИВОСТ на Самотния вълк 
и на врага в специалните графи в раздела „Бележки за битките" от Дневника на 
приключението. 

Битката се води в следната последователност: 

1. Добави всички допълнителни точки, спечелени чрез твоите дисциплини от 
Кай, към сбора на твоите БОЙНИ УМЕНИЯ. 

2. Извади БОЙНИТЕ УМЕНИЯ на твоя противник от твоя сбор. Резултатът е 
твоето Ниво на атаката. Запиши го в Дневника на приключението. 

ПРИМЕР: 

Самотния Вълк (БОЙНИ УМЕНИЯ 15) е попаднал в засадата на Крилатия 
дявол (БОЙНИ УМЕНИЯ 20). Той не му дава възможност да избегне битката, 
затова Самотния Вълк трябва да се бие, когато ужасното същество се 


нахвърля върху него. Самотния Вълк владее Мозъчна атака, затова той 
добавя 2 точки към своите БОЙНИ УМЕНИЯ, при което неговият сбор е 17. 

Той изважда своя сбор от сбора на БОЙНИТЕ УМЕНИЯ на Крилатия дявол и 
получава своето ниво на атаката -3 (17 - 20 < -3). -3 се записва в Дневника на 
битката като Ниво на атаката. 

3. Когато получиш твоето Ниво на атака, посочи едно число от Таблицата на 
случайните величини. 

4. Обърни на Таблица за резултата от битките в края на тази книга. Най- 
отгоре в таблицата са дадени значенията на Ниво на атаката. Намери числото, 
което отговаря на твоето Ниво на атаката, и намери пресечната точка със 
случайното число, което си посочил (случайните числа са посочени отстрани на 
таблицата). Така получаваш броя на точките за ИЗДРЪЖЛИВОСТ, изгубени както 
от Самотния вълк, така и от неговия противник в този кръг на битката. (П са 
точките, изгубени от противника, С.В. са точките, загубени от Самотния вълк, У 
означава „Убит".) 

ПРИМЕР: 

Нивото на атаката между Самотния Вълк и Крилатия дявол е -3. Ако 
числото, посочено В Таблицата на случайните числа, е 6, тогава резултатът 
от първия кръг на битката е: 

Самотния вълк губи три точки за ИЗДРЪЖЛИВОСТ, 

Крилатия дявол губи 6 точки за ИЗДРЪЖЛИВОСТ. 

5. Отбележи в Дневника променените точки за ИЗДРЪЖЛИВОСТ на двамата 
участника в битката. 

6. Ако няма други указания или не можеш да избегнеш битката, трябва да 
започнеш втория кръг от битката. 

7. Повтори всичко в същия ред от точка 3 нататък. 


Този процес на битката продължава, докато точките за ИЗДРЪЖЛИВОСТ на 
Самотния вълк или на неговия противник не спаднат до нула, при което 
съперникът с резултат нула се обявява за убит. Ако умре Самотния вълк, играта 
свършва. Ако умре неговият > противник, Самотния вълк > продължава 
приключението с намалени точки за ИЗДРЪЖЛИВОСТ. 

Кратък списък на правилата за битката ще намериш в края на книгата след 
Таблицата на случайните числа. 


Отклоняване от битка 
По време на твоето приключение ще имаш възможност да избегнеш битката. 


Ако вече участваш в кръг от някоя битка и решиш да избегнеш нова битка, 
пресметни точките от битката за този кръг по обикновения начин. Всички точки, 


изгубени от противника в резултат на този кръг, не се зачитат и ти избягваш 
битката. Само Самотния вълк може да изгуби точки за ИЗДРЪЖЛИВОСТ в този 
кръг, но това е рискът да избегнеш битката. Можеш да избягаш само ако текстът 
на специалния раздел позволява да направиш това. 


НИВА НА ТРЕНИРОВКА В КАЙ 


Тази таблица показва ранговете (титлите) на най-добре тренираните воини на 
Кай на всички степени на обучение. Ако успешно преодоляваш всяко приключение 
от поредицата за Самотния вълк, ти ще овладееш допълнителна дисциплина на 
Кай и постоянно ще повишаваш майсторството си по пътя към върховете на 
десетте основни дисциплини на Кай: 

Ме на Дисциплините Кай, Ранг или титла на Кай овладявани от Воина на Кай 


1. Начинаещ 

2. Интуитивен 

3. Прогресиращ 

4. Помощник 

5. Стартиращ - Самотния вълк започва от 
това ниво 

6. Кандидат 

7. Пазител 

8. Боец на приключението 
9. Учен 
10. Майстор 


Извън десетте основни умения на воините от Кай, съществуват и тайните на 
висшите дисциплини на Кай или „Магнакаи". Като постига мъдростта на Магнакаи, 
Воинът от Кай може да се усъвършенства към върховните постижения и да стане 
Велик майстор на Кай. 


МЪДРОСТТА НА КАЙ 


Мисията ти е изпълнена с безброй опасности, защото започваш приключение в 
пустинните и враждебни Диви земи на юг. Използвай картата в началото на тази 
книга, за да определиш своя курс към Руанон. Води си бележки по време на 
пътуването, защото те могат да бъдат много полезни в бъдещото ти приключение. 

Много неща, които намериш, ще ти помогнат при пътуването. Някои Особени 
предмети ще ти бъдат от полза в бъдещото приключение на Самотния вълк, а 
други ще те пратят за зелен хайвер, затова избирай внимателно какво ще вземеш. 

Има много пътища към Руанон, но само един от тях ще ти помогне да стигнеш 
до миньорския град и да намериш капитан Д"Вал с най-малка опасност. С мъдрия 
си избор на Дисциплините от Кай и с голяма доза смелост ще успееш да 
изпълниш своята мисия, дори ако са много малко твоите начални точки за 
ИЗДРЪЖЛИВОСТ или резултатът от твоите БОЙНИ УМЕНИЯ. Успехът в 
предишната мисия на Самотния вълк не е важен за това приключение. 

Желая ти успех! 


1. 

Три дни водиш своя смел отряд войници през избуялата растителност на 
Южен Сомерлунд в първия етап на твоята важна мисия. Заобикаля ви равно поле 
с безкрайни жита без нито едно дърво. Класовете са толкова високи, че даже и 
когато си на кон, стигат до над коленете ти. Вашите коне сякаш плуват сред 
огромно жълто море, което се прекъсва само от някоя пътека или от няколко 
отделни къщи на фермери. 

Южняците приветстват вашето внезапно появяване, но вие спирате само за 
храна и почивка, като не искате нито да обременявате, нито да тревожите със 
своята мисия тези добри хора. 

На четвъртия ден по обед стигате до прохода Мойтура. Тук полето отстъпва на 
начупените подножия на планината Дурнкраг. Скоро стигате до неравното и 
покрито с дупки шосе, което води на юг. Това е известният Руанонов път. На югот 
прохода Руаноновият път пресича стотици километри открито поле и в тази си 
част се нарича Път на конниците. Бандитски племена от Дивите земи и джиаките - 
военните грабители от планините в западните територии, често нападат от засада 
пътуващите по пътя. Понякога редовните пратки от злато и скъпоценни камъни, 
идващи от мините в Руанон, стават тлъста плячка на тези безмилостни грабители. 

- В центъра и по фланговете! - провикваш се ти и веднага три групи конници се 
отделят от колоната и пускат конете си в галоп. Гледаш с гордост как тези 
безупречни ездачи заемат позиции отпред и встрани от отряда. 

Късно следобед един разузнавач идва от запад в отряда. Той показва скалисто 
хълмче, където струйка дим издава местонахождението на колиба, скрита под 
издадената скала. 

Ако искаш да огледаш колибата, мини на 160. 

Ако колибата не те интересува и искаш да продължиш по Руаноновия път, 


отгърни на 273. 


2. 

Претърсваш телата на убитите бандити и намираш следните неща: 

Меч 

Боздуган 

Нож 

Боен чук 

12 Златни крони 

Раница 

Храна за два пъти Хранене. 

Можеш да вземеш всеки от намерените предмети, като ги отбележиш в 
Дневника на приключението. 


Когато вземаш картата от окървавената маса, забелязваш, че стаята, в която 
се намираш сега, е заобиколена с черен мастилен кръг. Картата показва, че 
вратата в отсрещната стена води към проход, който излиза на повърхността. В 
желанието си да напуснеш стаята на смъртта минаваш през вратата и тичаш 
непрекъснато през прохода към далечния лъч светлина. Трябват ти няколко 
секунди да приспособиш зрението си към блясъка на слънцето. Постепенно 
осъзнаваш, че най-после си избягал от мините Маакен и се намираш в западното 
подножие, на по-малко от три километра от самия Руанон. 

Ала точно под скалистата издатина, на която стоиш, забелязваш няколко 
бандити да охраняват входа на мината. Ако си стигнал до Руанон жив, трябва да 
избегнеш тази охрана на всяка цена. 

Изчакваш вражеската охрана да изчезне от погледа ти и тръгваш по стръмната 
пътека, която води към гъсталака от високи дървета. Спираш само да си поемеш 
дъх, това е единствената почивка, която си позволяваш, докато пресичаш гората 
по посока към Руанон. 

Мини на 200. 


3. 


Изкачваш барикадата и се провикваш: 

- Приготви лъковете! 

Щитовете от обработена кожа и дърво не са защита срещу града от стрели, 
изстреляни срещу редиците на вашите противници. Цялата вражеска линия се 
разколебава и се люшва. Появява се голяма пролука, купища копиеносци падат 
на полето. Някои от избягалите са ранени. 

Усещаш поврат в хода на битката. Враговете се отдръпват от барикадата на 
групи, носейки ранените на гърбовете си и на техните обърнати щитове. 

Скачаш от стената и тичаш обратно към наблюдателната кула, където капитан 
Д Вал още води жестока битка срещу бандитската конница. Вече се каниш да 
прескочиш тялото на един бандит, когато той се надига и те удря с боздуган. Той 
само се е преструвал на мъртъв и неговото изненадващо нападение те събаря на 
земята. Губиш една точка за ИЗДРЪЖЛИВОСТ. 

Мини на 62. 


4. 

Досещаш се, че това е Калацена. Спорите на тези розови гъби са много 
търсени от магьосниците и илюзионистите, макар да е известно, че причиняват 
ужасни халюцинации и даже лудост. 

Докато крачиш предпазливо по коридора, с голямо внимание гледаш да не 
закачиш или докоснеш някоя от спорестите гъби. 


Тунелът продължава няколко километра, докато най-пос-ле стига до дълга 
празна галерия. 
Мини на 40. 


5. 

Блъсваш човека на земята и го покриваш с твоето наметало от Кай. 
Пламъците скоро угасват и ти вдигаш наметалото да видиш доколко е пострадал 
капитанът. Бързите ти действия са спасили живота му и макар че униформата му 
е обгорена и повредена, той няма обгаряния от пламъците. 

- Мой ред е да ти благодаря, Самотен вълк. Този път ти ме спаси от сигурна 
смърт. 

Помагаш на капитана да се изправи на крака и хукваш към барикадата. Сега 
враговете са стигнали до разрушените покрайнини на Руанон и пълзят напред под 
прикритието на стените на разрушената къща. Качваш се на прекатурения фургон 
и заповядваш на сомерлундските стражи да се върнат на барикадите, ала е 
твърде късно да отблъснете атаката. 

Мини на 186. 


6. 


Скоро наближавате разклонение, където пътеката стига до главния път. 
Встрани от пътя е изоставен обгорял фургон. 

Ако искаш да огледаш фургона, мини на 80. 

Ако вагонът не те интересува и решиш да тръгнеш по пътя на юг, 


продължи на 175. 


7. 

Твоят противник пада от седлото, но кракът му се заплита в стремето и конят 
повлича тялото му. Около теб се носи шумът на битката. Разбираш, че конниците 
с доспехите не са обикновени бандити, защото се бият с дисциплина и умения, 
неприсъщи на низшите разбойници от Дивите земи. 

Уплашен кон минава наблизо. На седлото му още се крепи мъртвото тяло на 
един войник. Хващаш поводите и сваляш бойния рог от шията на убития. Ако 
искаш да избегнеш катастрофата, трябва бързо да свириш отстъпление. 

Обръщаш коня си на юг и пускаш в галоп окървавеното животно. Останалите 
живи от отряда ти се събират около теб, а в ушите им звучат победните викове на 
вашите неприятели. 

Мини на 154. 


8. 


Войниците ти завързват лодката за ръждясалата желязна халка и тръгват след 
теб нагоре по каменните стълби към арката. Когато стигаш до тясна площадка на 
върха на гранитната стълба, чуваш странни звуци, идващи от мрака пред теб. 
Звучат като съскане на пара и продължават няколко секунди, преди плющенето на 
камшика и гласът на ругаещия човек внезапно да спрат. 

Ако искаш да влезеш в тунела, мини на 151. 

Ако решиш да не влизаш в тунела, можете да се върнете на гребната лодка 
и да продължите по подземната река, като отгърнеш на 240. 


9. 

Внезапен страх свива стомаха ти, когато мостът пропада под краката ти. 
Скачаш напред и успяваш само да се хванеш за покрития с плочки дървен под, 
ала най-лошото едва сега ти предстои. Пръстите ти отслабват, а мостът скоро ще 
се удари в отсрещната стена. 

Ако искаш да се хванеш по-здраво и да се приготвиш за удара, продължи на 
112. 

Ако решиш да скочиш от залюления мост във враждебна-та дълбочина на 
минната шахта, отгърни на 342. 


10. 


Воинът отстъпва назад и пада през бастиона в разгорещената битка. Неговият 
пернат приятел хвръква и отлита, а ужасното му грачене пронизва 
буреносночерното небе. 

На покрития със съсирена кръв под лежи Ониксов медальон, който се е 
откъснал от бронята на воина при падането. Ако искаш да вземеш Ониксовия 
медальон, сложи го в джоба си и отбележи това в Дневника на приключението 
като Особен предмет. 

Напусни наблюдателната кула и продължи на 509. 


11. 


Едва си изминал двайсетина крачки, когато стигаш до твърда скала. Това е 
задънена улица. Тунелът е изкопан наскоро и ти не можеш да продължиш в 
същата посока. Трябва да се върнеш към разклонението. 

Посочи едно число от таблицата на случайните числа. 

Ако си посочил от 0 до 4, мини на 97. 

Ако числото е от 5 до 9, попадаш на 190. 


12. 


На 80 километра южно от Руанон разрушеният град Маакен лъкатуши покрай 
Маакенгорж. Студена пот избива по челото ти, когато разбираш трудностите пред 
твоята мисия, защото ти си отдалечен от твоята цел с осемдесеткилометрова 
територия, покрита с врагове. Ала и сега още има лъч надежда - с объркания и 
отстъпващ неприятел твоите шансове за успех са много по-високи, отколкото 
преди битката. Преди да тръгнеш 6 опасната си мисия, капитан Д Вал ти предлага 
да избереш някои от следните предмети: 

Храна за три пъти Хранене 

Въже 

Лаумспуроба течност - възстановява 4 точки за ИЗДРЪЖЛИВОСТ, ако се 
изпие след битката 

Меч 

Копие 

Направи необходимите бележки, преди да минеш на 140. 


13. 


Най-после представлението свършва и вие се приготвяте за нощуване. 
Призори на другия ден ти и твоят отряд се сбогувате с пътуващите музиканти и 
продължавате пътя си към Руанон. 

Посочи едно число от Таблицата на случайните числа. 

Ако числото е от 0 до 4, мини на 171. 

Ако числото е от 5 до 9, попадаш на 25. 


14. 


Твоите войници се разгръщат и се придвижват тихо напред под прикритието на 
големите камъни. Когато се приближавате достатъчно до врага, ти изсвирваш 
пронизително. Това е сигнал за атака. Твоите войници се надигат като един и 
нападат. Двама бандити умират веднага с черепи, разсечени от мечовете на 
войниците. Третият се обръща и побягва, но разпенената вода го настига и 
отнася. Противникът ти е страхотен воин с широки стоманени гривни на китките и 
зловеща огърлица От изсушени черепи, която украсява кожената му бойна 
ризница. Той посреща удара ти с копието си, като замахва с него към лицето ти. 


Бандитски воин: БОЙНИ УМЕНИЯ 17, ИЗДРЪЖЛИВОСТ 28. 

Ако искаш да избегнеш битката по всяко време, можеш да се хвърлиш в река 
Ксейн, като отгърнеш на ЗТ1. 

Ако спечелиш битката, продължи на 146. 


ТВоят противник е ВелиКолепен 


пничесКата банда 


Воцн от разбо 


15. 


Изминал си стотина крачки, когато забелязваш пресни следи от копита в праха 
на лъкатушещата пътека. 

Ако имаш Проследяване от дисциплините на Кай, мини на 264. 

Ако нямаш това умение, продължи на 134. 


16. 


Стигаш до вратата и бързо избягваш. Местността зад кръчмата е стръмна и 
гъсто обрасла с дървета. След теб идват двама от твоите войници, но и двамата 
са тежко ранени и не могат да вървят наравно с теб. Обръщаш се да ги окуражиш, 
но виждаш само смъртта им в мига, когато ги съсичат жестоко на земята. 
Убийците избърсват мечовете си и се втурват след теб. 

Ако искаш да бягаш право към гората, продължи на 123. 

Ако искаш да промениш посоката веднага след като дърветата те скрият 
от преследвачите, мини на 169. 


17. 


Върхът на копието одрасква ръката ти под лакътя. Това е само драскотина, но 
ръката ти изтръпва и не можеш да я движиш. Посрещаш атаката на твоя 
нападател с надеждата да го повалиш, когато се отдръпне, но ударът ти е слаб и 
неточен. Погледът ти се премрежва, ти вече не можеш да координираш 
движенията си. Смъртен ужас те обхваща, когато разбираш, че бандитите 
използват отровни оръжия. 

Едно копие те улучва под ръката, а друго се забива в гърдите ти. Последното 
нещо, което виждаш, преди мракът да те откъсне от света, е победоносната 
гримаса на твоите убийци, когато те пронизват с копията си. 

Твоят живот и твоето приключение свършват тук. 


18. 


Познаваш отпечатъците от копитата на сомерлундски кавалерийски кон. Има 
два вида следи и ти вече си сигурен, че те са оставени от двама твои изчезнали 
разузнавачи. Решаваш да тръгнеш по следите с надеждата да откриеш своите 
войници. 

Прехвърли се на 150. 


19. 


Веднага познаваш тези амулети. Те са символите на Свещения орден, 
известен като „Спасителите" - таен орден от поклонници, посветили живота си на 
молитви и лечение. Извиняваш се за прибързаната си реакция. Двамата свети 
мъже кимват с бръснатите си глави за прошка. 

Войниците ти са направили лагер под мраморния свод и веднага започват 
подготовката за здрав нощен сън. Ти вече си огладнял и трябва да ядеш Храна 
или да изгубиш три точки за ИЗДРЪЖЛИВОСТ. 


Продължи на 233. 


20. 


Една стрела просвирва над главата ти и предсмъртен вик раздира въздуха. 
Лъкът се изплъзва от пръстите на стрелеца, докато той пада на колене със 
стрела, забита дълбоко между изумените му очи. Тракането на зъби и меката 
бърза стъпка ти подсказват, че бойните кучета ви обкръжават. Вдигаш глава и 
виждаш един човек да тича от барикадата към теб. Той носи в едната си ръка 
щит, а в другата - дълъг лък. Това е гвардейският капитан ДВал. Той идва при 
теб, останал без дъх от бягането, и изважда стрела от колчана си. ДВал се 
прицелва и стреля, после изважда друга стрела от колчана, докато първата още 
лети. Бойните кучета за-литат и падат на земята около вас, улучени от 
смъртоносните стрели на Д Вал. Осем от тях падат мъртви, преди да се изпразни 
колчанът му. 

Капитанът сграбчва ръката ти и като те мята на гърба си с едно бързо 
движение, те понася към барикадата. Останалите притичват да ти помогнат, но 
стрелците на бандитите вече са построили редиците и твоите войници са 
принудени да се оттеглят под град от стрели. Червените стрели на враговете 
свистят във въздуха от всички страни. Стигате до барикадата, фургонът се 
отдръпва и вие влизате вътре през отворената пролука. Капитан Д Вал е на прага 
на изтощението, той преплита крака и неговите хора притичват да го хванат, за да 
не рухне на земята. 

Мини на 341. 


21. 


След половин час един от твоите войници докладва, че вижда път в 
далечината. Тясната прашна пътека води на изток и на запад. 

Ако искаш да тръгнеш на изток, мини на 134. 

Ако решиш да продължиш на запад, попадаш на 191. 

Ако имаш Проследяване от дисциплините на Кай, отиваш на 264. 


22. 


Ровиш в Раницата си да извадиш факла и докато се занимаваш с това, 
изпускаш един предмет в пропастта. Ако в Раницата си имаш само факла, губиш 
едно от оръжията си. 

След това запалваш нова факла и преминаваш безопасно по моста на другата 
страна. 

Продължи по тунела и отгърни на 157. 


23. 


Стигаш до вратата, но тя е заключена. 
Ако имаш Меден ключ, продължи на 282. 
Ако нямаш този ключ, мини на 105. 


24. 


Прескачаш мъртвото тяло на воина и влизаш в наблюдателната кула. 
Изтичваш нагоре по широка каменна стълба и стигаш до площадка на първия 
етаж, откъдето двама стрелци стрелят с лъкове през тесен продълговат процеп в 
стената. Внезапно единият от тях надава вик на болка и политва назад със 
стрела, забита в гърдите му. 

Ако имаш Лекуване от дисциплините на Кай, можеш да помогнеш на ранения 
войник, като продължиш на 238. 

Ако искаш да продължиш нагоре по стълбите към покрива на 
наблюдателната кула, отгърни на 223. 

Ако решиш да вземеш лъка на ранения войник и да заемеш мястото му зад 
амбразурата за стрелба, отиваш на 207. 


25. 


След пътуването през безкрайните житни ниви на Южен Сомерлунд новият 
пейзаж пред вас изглежда блед и безцветен. Местността е равна и пустинна, тук- 
там нарушавана от редки борови горички или купища изкопана пръст. Следобед 
буреносни облаци се събират около върховете на планината Дурнкраг на запад и 
звукът на далечен гръм ви предупреждава за приближаващия дъжд. Привечер 
разузнавачите ти откриват развалините на древен храм на около един километър 
от пътя. 

Ако искаш да направите лагер за нощуване сред стените на руините, мини 
на 290. 

Ако искаш да избегнеш храма и да продължиш, отгърни на 141. 


26. 


Докато тичаш към дървената стълба, чуваш ужасните викове на умиращите ти 
войници. Те звучат така, сякаш ги изяждат живи. Спираш и поглеждаш назад в 
тунела. Каменният червей сега е само на пет-шест метра и се плъзва към теб със 
заплашителна бързина. Знаеш, че не можеш да стигнеш навреме до стълбата, за 
да избягаш. В отчаянието си вдигаш своето оръжие и се приготвяш за борба. 
Чудовището е защитено срещу Мозъчна атака. 


Каменен червей: БОЙНИ УМЕНИЯ 15, ИЗДРЪЖЛИВОСТ 38. 


Ако спечелиш битката, мини на 321. 


27. 


Прескачаш през края на фургона и хукваш към редицата от гъсти дървета на 
двайсетина крачки от пътеката. Щастието е на твоя страна, защото пазачите на 
бандитите не забелязват смелото ти бягство и фургоните продължават пътя си 
напред. 

Спираш само колкото да си поемеш дъх и преди да хукнеш към дърветата, 
благодариш мислено на чужденеца, който ти помогна. 

Мини на 200. 


28. 


Воинът надава предсмъртен вик, пада назад в шахтата на мината и изчезва в 
мрака. Хората му са смаяни от храбростта ти и хукват един през друг с желанието 
да избегнат същата участ. Когато шумът от бързите им стъпки заглъхва в тунела, 
бързо пресичаш моста и напускаш залата през тунела в западната стена. 

Мини на 348. 


29. 


Каменният червей запълзява към теб със заплашителна бързина факлата 
пламва ярко, но само след няколко секунди се пръсва и угасва. Опитваш се да я 
запалиш отново, но това е безполезно, тя просто не иска да гори. Ако имаш други 
факли в твоята Раница, скоро ще разбереш, че по някаква тайнствена причина те 
също няма дълго да горят. 

Ако имаш Огнено кълбо, продължи на 168. 

Ако искаш да продължиш в тъмнината, мини на 246. 

Ако предпочиташ да напуснеш свода и да се опиташ да влезеш през 
охраняваната врата на гробницата, отгърни на 183. 

30. 


Дългото нощно пътуване и безсъницата започват да се отразяват на твоите 
войници и на конете им. Независимо от усилията ви, вие не можете да се 
откъснете от бандит-ската орда. 

Изведнъж голям отряд бронирани конници се появява от малкото хълмче 
вляво. Те се опитват да отрежат пътя ви и да блокират шосето. Тъй като 
пътищата ви се пресичат, ти се приготвяш за неизбежния сблъсък. 


Продължи на 176. 
31. 


Водата е бърза, тъмна и много студена. Безпомощно преплиташ крака надолу 
по течението, докато то те отнася към нова, непредвидена опасност: бялата вода. 
Съскането на бързата вода изпълва съзнанието ти. Поемаш глътка въздух и се 
опитваш да се закрепиш, защото вече е много късно да избегнеш бързея пред 
теб. 

Посочи едно число от Таблицата на случайните числа. 

Ако посоченото число е от 0 до 4, премини на 272. 

Ако числото е от 5 до 9, попадаш на 329. 


32. 


Отвратителното чудовище се развива от краката ти и потъва във водата. 
Изпадаш във възторг от твоята победа, но в белите ти дробове сякаш гори огън. 
Плуваш трескаво нагоре, докато най-подир стигаш до повърхността, задушен и 
зажаднял за глътка въздух. 

Единствената следа от гребната лодка и от твоите войници, останала на 
повърхността на тази тъмна и опасна река, са счупените дъски, които плуват 
наоколо. Махваш с ръка и започваш да плуваш по течението към отсрещния бряг. 
След оглед на раницата и джобовете си откриваш, че нищо не е изгубено в 
битката ти във водата, но тази констатация е слабо удовлетворение за загубата 
на твоя отряд. 

Приготвяш се за неизвестните опасности, които те очакват. Решаваш да 
стигнеш до Руанон и да вдигнеш воала на тайнственост, който го заобикаля. Ала 
преди да влезеш в източния тунел, си позволяваш да хвърлиш последен поглед 
към черната река. 

Мини на 309. 


33. 


Вече почти се смрачава, когато стигаш до края на гъсто обраслата с гора 
долина. Виждаш само шосето, което изчезва зад дърветата, и хвърляш поглед 
към пътния знак, който показва на юг. Сега си на шейсет и пет километра от 
Руанон, но твоите войници са уморени, трябват им храна и почивка. 

Ако искаш да направите лагер на края на гората, мини на 74. 

Ако държиш да изпратиш няколко души да разузнаят за присъствието на 
бандити, отгърни на 139. 

Ако решиш да минете без храна и почивка и да се придвижите към Руанон 
колкото може по-бързо, отиваш на 251. 


34. 


Златистата светлина от твоя меч залива чудовището. Ужас изкривява 
вампирското му лице и то се отдръпва на-зад да избегне удара на меча ти. 
Подготвяш се за нов удар, но така и не го нанасяш. Безшумният нападател 
избягва през пукнатина в тавана. 

Слагаш меча в ножницата и се каниш да продължиш. Забелязваш нисък 
портал в сводестата стена, който води към дълъг и тесен коридор. 

Ако искаш да продължиш по коридора, отгърни на 235. 

Ако решиш да напуснеш свода и да направиш опит за влизане в храма през 
охраняваната стена на гробницата, попадаш на 270. 


35. 


С помощта на уменията ти от Кай се сливаш със сянката на стената в залата и 
бавно се придвижваш все по-близо до моста. Изведнъж пазачът слага на земята 
парчето дърво и се обръща с гръб да търси в сухарната си торба нещо за ядене. 
Виждаш в това своя шанс и хукваш към моста с оръжие, готово да се стовари 
върху непредпазливия пазач. 

Посочи едно число от Таблицата на случайните числа. Ако имаш Лов от 
дисциплините на Кай или пък си стигнал до ранга Пазител или до още по-висок, 
добави три към числото, което избра. 

Ако сборът ти е от 0 до 7, мини на 147. 

Ако сборът е от 8 до 12, продължи на 231. 


36. 


Бойните кучета бягат с дълги скокове и изнервяща бързина към теб. Виждаш 
съвсем ясно червените им венци и чуваш тракането на зъбите им. Опитваш се да 
сдържиш дъха си, да съсредоточиш всичките си бойни умения, защото трябва да 
очистиш бързо кучетата, ако не искаш да те разкъсат на парчета. Две от тях, по- 
бързи от останалите, се откъсват от групата и приближават към теб. Устата им, от 
които капе слюнка, са широко отворени за нападение. Скачаш напред, 
претъркаляш се и нанасяш удар отдолу в коремите им, когато те прелитат над 
теб. Кучетата надават рев от ярост и болка, след което рухват безжизнени на 
земята. 

Скачаш отново на крака, ала други бойни кучета те нападат. 


Васагонски боини кучета: БОЙНИ УМЕНИЯ 17, ИЗДРЪЖЛИВОСТ 25. 


Ако спечелиш битката за не повече от три кръга, обърни на 155. 
Ако битката продължи повече от три кръга, попадаш на 277. 


37. 


Даваш сигнал на кочияша да спре. Фургоните спират и малко човече с лице 
като пълна луна в светлорозова куртка отваря задната врата на водещата кола. 
Той крещи и проклина кочияша, докато слиза по стълбата, и спира само да оправи 
пояса, който едва скрива огромния му корем. Като вижда твоите войници, той 
надава сподавен вик и посяга към късия си меч, който виси от дясната му страна. 

- Бандити! Разбойници! - провиква се той и се мъчи да извади меча си от 
инкрустираната ножница. Няколко разтревожени лица се появяват на прозореца 
на фургона, но изразът им скоро преминава в усмивка, когато познават 
сомерлундските ви униформи. 

- Успокой се, Йезу! - извиква му възрастна жена. - Това са сомерлундски 
войници. Те няма да окрадат златото ти. 

Дребното дебело човече най-сетне изважда меча си с такова усилие, че 
залитва и рухва на земята. По каруците избухва смях. 

- “Трябва да извините Йезу - казва старата жена. - Той не иска да ви нарани. 
Пътят на конниците го е изнервил много. 

Разпитваш старата жена откъде идат и накъде отиват. Това са група артисти и 
са пропътували много километри от родната си страна Клоезия, разположена на 
изток. За по-следен път те са играли пред хората в Ешнар, но това било пълен 
провал. Градът бил тих като гроб. Дошлите да видят представлението били тъжна 
и жалка тълпа. Сега певците отиват към Холмгард и се надяват на по- 
благосклонна публика. 


пи А 
Де 
Ц 


тт) 


Дребното дебело човече залита и рухба на земята 


- „Стъмва се - казва старата жена. - Няма ли да направи-те лагер за нощуване 
с нас? Ние ще смятаме това за чест и ще бъдем щастливи да ви попеем и 
потанцуваме. 

Забелязваш надежда в очите на твоите войници, които очакват решението ти. 

Ако искаш да направиш лагер с певците, мини на 182. 

Ако решиш да побързате към Руанон, продължи на 247. 


38. 


В обгорелия скелет на фургона не е останала никаква стока. Дървото е 
почерняло, а металните съединения са изкривени и олющени от огъня. Ала 
въпреки повредите, ти намираш сред пепелта достатъчно доказателства, които 
потвърждават подозренията ти. Това е гибелта на един сомерлундски военен 
фургон, един от трите, които заминаха преди месец за Руанон с отряда на капитан 
ДВал. 

Докато стоиш във фургона и изтриваш праха от ръцете си, един от твоите 
войници внезапно надава вик от болка. Поглеждаш навън и го виждаш да пада от 
коня си с диск от остра стомана, забит в гърдите му. 

- Засада! Заемете отбрана! - провикваш се ти, когато безброй дискове 
изсвирват откъм гората да поразят жертвите си. Изплашени коне препускат във 
всички посоки, а твоите войници отчаяно стискат юздите. Скритите нападатели 
изчезват също така внезапно, както се появиха, като оставят на пътя трима убити 
от твоите войници. 

След погребението на мъртвите трябва да избереш най-добрия начин на 
действие, защото сега разполагаш само с четирима души и притаилият се враг 
може да се върне по всяко време, за да довърши пъкленото си дело. 

Ако искаш да продължиш с пълна скорост по шосето към Руанон, мини на 
297. 

Ако решиш да избегнеш главното шосе и да продължиш по източния път, 
отиваш на 15. 


39. 


Стрелата описва дъга в опушения въздух и пронизва блестящия нагръдник на 
офицера. Болезненият му вик се понася над шума на битката, а жестоките му очи 
блясват и се затварят. Той губи съзнание и пада от седлото с твоята стрела, 
забита дълбоко в сърцето му. 


Продължи на 148. 


40. 


Ред празни вагонетки за скъпоценни метали са спрени по дължината на пътя, 
който изчезва в западната стена на тази галерия. Над арковидния тунел една 
дървена стълба води към малък проход, осветен от запалена факла. 

Оставаш скрит в сянката и гледаш галерията половин час, преди да се увериш, 
че е безопасно да влезеш. 

Ако искаш да тръгнеш по пътя на вагонетките в западния тунел, мини на 
ЕА 

Ако искаш да изкачиш стълбите до балкона и да изследваш прохода, 
продължи на 291. 

Ако имаш Проследяване от дисциплините на Кай и ако си стигнал до ранга 
на кандидат, обърни на 349. 


41. 


Познаваш лъскавата течност - това е следата на Каменния червей, опасен 
подземен хищник. Предупреждаваш своите войници да не стъпват в слузта, 
защото тя е силно разяждаща. Едва си изрекъл тези думи, когато се чува рязък 
ужасен шум. 


Прехвърли се на 276. 


42. 


Коленете ти се подгъват от удара и ти падаш като камък в мрака на шахтата, 
но болката и смутът скоро избледняват, ти губиш съзнание. Когато падаш на 
повърхността на подземната река, няколко десетки метра по-долу, ти не можеш 
да предотвратиш смъртта от удавяне. 

Твоята мисия и твоят живот свършват тук. 


43. 


Ако искаш да издържиш това нападение, трябва да се биеш бързо и точно. 
Вдигаш оръжието си, готов да нанесеш удар. 

Посочи едно число от Таблицата на случайните числа. Ако имаш Власт над 
предметите или Боравене с оръжие от дисциплините на Кай, добави 1 към 
избраното число. Ако имаш Лов или Шесто чувство от дисциплините на Кай, 
добави 2 към посоченото число. 

Ако сборът ти е от 0 до 6, отгърни на 262. 

Ако сборът е 7 или повече, попадаш на 111. 


44. 


Когато войниците ти обкръжават развалините, чужденците хукват към шосето. 
Твоите хора ги преследват и бързо ги съсичат с мечовете си. При падането си 
един от хората с мантиите изтървава малка плоска бутилка. След претърсването 
на телата намираш 12 Златни крони и храна за два пъти Хранене. Забелязваш, че 
двама от убитите носят на врата си амулети на верижки. Амулетите са дървени и 
наподобяват риби. Ако искаш да вземеш някой от тези предмети, отбележи това 8 
Дневника на приключението. 

Ако имаш Лекуване от дисциплините на Кай, продължи на 149. 

Ако нямаш това умение, попадаш на 188. 


45. 


Виждаш как Гнадурновият сок капе от копията им. Това е смъртоносна отрова. 
Не смееш да влезеш в бой с тези бандити, защото и най-малката драскотина от 
техните отровни оръжия може да бъде фатална. Скачаш на крака, избягваш от 
гората и хукваш към Руанон. 

Мини на 307. 


46. 


Изминал си едва десетина крачки, когато пред теб се разкрива ужасна картина. 
Тунелът е препречен от огромно дълго чудовище, чиято кожа е покрита с 
брадавици. Брадавиците светят със зеленикава флуоресцентна светлина. Когато 
чудовището се приближава, пристъпвайки с ноктестите си крака, ти изтегляш меча 
си. Внезапно две крила изникват на гърба му и то излита във въздуха. Стомахът 
ти се свива, когато чудовището се стрелва към теб, а устата му с остри като 
бръснач зъби се отваря все по-широко. 


Тунелен демон: БОЙНИ УМЕНИЯ 20, ИЗДРЪЖЛИВОСТ 10. 


Ако спечелиш битката, продължи на 281. 


47. 


Опитваш се да напълниш белите си дробове с въздух, преди тъмната вода да 
покрие обърнатото ти нагоре лице. Пипалото те докосва и ти излизаш точно 
навреме, за да не те впримчи. Чудовището е тежко ранено, но е решено да 
отнеме живота ти заради лютите си рани. 


Гигантски октопод: БОЙНИ УМЕНИЯ 16, ИЗДРЪЖЛИВОСТ 37. 


Ако битката продължи повече от пет кръга, мини на 340. 
Ако спечелиш битката за пет или по-малко кръга, отиваш на 32. 


48. 


Усещаш, че левият тунел води далеч от Руанон. Без никакво колебание се 
обръщаш и тръгваш към десния тунел. 
Мини на 145. 


49. 


С високо вдигане на краката стъпваш във високите посеви, като 
предварително ги разгръщаш с ръце. Оставяш стъблата да се затворят зад теб, 
преди да продължиш със затаен дъх напред. Скриваш се сред житата, стъблата 
сякаш никога не са се разделяли. 

Бандитите минават бавно само на сантиметри от мястото, където се криеш, 
без да усетят твоето присъствие. Когато се уверяваш, че са си отишли, ти 
излизаш от нивата и бързо се отдалечаваш. 

Мини на 204. 


50. 


Големите порти се отварят и се появява патрул от шест тунелни стражи. Всеки 
от тях е въоръжен с арбалет и веднага забелязва вашето появяване на моста. 

- Атака! - надаваш вик ти с надеждата, че можете да победите пазачите, преди 
те да стрелят със смъртоносните си оръжия. 

Посочи едно число от Таблицата на случайните числа. 

Ако посоченото число е от 0 до 6, мини на 184. 

Ако числото е от 7 до 9, попадаш на 267. 


51. 


След повече от четиричасова езда забелязваш ято птици. Те са черни и много 
големи и летят над стръмния склон на близкия хълм. 

Ако искаш да огледаш хълма, мини на 328. 

Ако предпочиташ да не обърнеш внимание на птиците и да побързаш 


напред, отгърни на 120. 
Ако имаш Общуване с животните от дисциплините на Кай, попадаш на 227. 


52. 


Град от стрели с пера разсича въздуха. Стрелите нанасят удар със 
съкрушителна сила. Трима от войниците ти са по- косени, докато ти достигаш до 
мината, а една стрела те одрасква по дясното око. За миг сякаш си ослепял. 
Губиш 1 точка за ИЗДРЪЖЛИВОСТ. С ръка на раненото си око, се спускаш към 
входа на тунела. 

Мини на 248. 


53. 


Вратата се затваря и ти се обръщаш да видиш как един бандит се хвърля към 
теб от сянката. Главата му е бинтована с кървави превръзки, но той е въоръжен и 
решен да се бие. 


Ранен бандит: БОЙНИ УМЕНИЯ 13, ИЗДРЪЖЛИВОСТ 16. 


Той се бие с теб с гръб към вратата и ти не можеш да избегнеш боя. 
Ако спечелиш битката, мини на 100. 


54. 


С постепенното слизане в тунела усещаш полъх на студен влажен въздух 
върху лицето си. Стените на тунела са изградени от блестяща руда,която поема 
светлината от твоята факла и я отразява в смайваща гама от цветове. Когато 
погледът ти проследява танцуващите светлини, ти изведнъж забелязваш, че 
подът е покрит с розови гъби. 

Ако имаш Лекуване от дисциплините на Кай и си стигнал до ранга на боец 
на приключението, мини на 4. 

Ако нямаш това умение или не си стигнал до ниво Боец на приключението, 
можеш да рискуваш и да минеш през гъбите. Продължи на 65. 

Ако искаш, можеш да изядеш няколко гъби, като отгърнеш на 201. 


25. 


Докато вървиш през осветения от факлата тунел, ти минаваш край няколко 
вагонетки, носещи същия знак на дървените си страни - кръст, издълбан над 
инициалите „О.В.“ Познаваш печата на Орен Ваналунд, барона на Руанон, и това 
потвърждава факта, че вървиш в правилна посока. Внезапно звукът на 
приближаващи се стъпки започва да отеква в тунела пред теб. Те стават все по- 
силни и вече са придружени от викове и плющене на камшик. 

Ако искаш да се скриеш в една от празните вагонетки за руда, мини на 161. 

Ако предпочиташ да се скриеш в мрака на грубите стени на тунела, 
попадаш на 286. 


56. 


С мощен удар отваряш дълбока рана в шията на пазача. Той се обръща към 
теб с къс меч в ръката. 


Ранен пазач: БОЙНИ УМЕНИЯ 12, ИЗДРЪЖЛИВОСТ 18. 


Ако го победиш най-много за три кръга от битката, мини на 69. 
Ако спечелиш битката за повече от три кръга, попадаш на 203. 


57. 


- Трябва да я спасиш, Самотен вълк. Трябва да  предотвратиш 
жертвоприношението - казва баронът и гласът му трепери от вълнение. 

- „Да спаси кого? Кого трябва да спаси? - пита капитан Д"Вал, като се мъчи да 
успокои възбудения барон. 

- Моята дъщеря Маделон, разбира се - отвръща баронът. От подпухналите 
му очи бликват сълзи и той нервно сплита пръсти. После изрича ужасно 
пророчество: 

Когато пълната луна освети храма дълбок, едно жертвоприношение ще събуди 
от съня легионите на отдавна забравен господар. Когато свята кралска дева умре 
на олтара, мъртвите от Маакенгорж ще станат да поискат своите дългоочаквани 
награди. 

- Нима не разбирате? Барака е намерил ножа на Вашна. Той ще принесе в 
жертва дъщеря ми на олтара на Маакен, за да освободи безсмъртните от 
Маакенгорж - бездната на обречените. През епохата на Черната луна крал Улнар 
от Сомерлунд уби със Сомерсверд - меча на слънцето, най-могъщия от Мрачните 
властелини - Вашна. Тялото на Вашна и телата на войниците от всичките му 
отряди са били хвърлени в бездънната пропаст на Маакенгорж. Барака иска да 
поведе мъртвите към победа: първо да покори Сомерлунд, а после - цялата 
Лостлендс - обяснява баронът с ужас в очите. 

Гледате “ смаяно барона и  мълчите. Ако  Барака “осъществи 
жертвоприношението, всичко е загубено. Коя армия от живи хора би спряла 
ордите на смъртта? 

Капитан Д Вал те извежда от стаята и затваря вратата. 

- Боях се, че е луд и не исках да слушам приказките му, ала събитията през 
последните няколко дни потвърждават най- мрачните ми предчувствия. Той казва 
истината. 

Разбрал ужасния смисъл на пророческите стихове, ти усещаш как тръпки 
полазват по гърба ти, но остро изсвирване на боен рог прекъсва мислите ти. 
Капитан ДВал хвърля поглед през амбразурата за стрелците и оглежда 
пустинната равнина. Когато се обръща към теб, лицето му става сиво: 


- Бандитите се готвят да ни нападнат. 
Ако имаш меча на капитан Д Вал, мини на 327. 
Ако не притежаваш това оръжие, попадаш на 299. 


58. 


Оглеждаш осветения район на лагера и решаваш, че артистът може да бъде 
само на две места: в голямата покрита кола отляво или в по-малката карета 
отдясно. Забелязваш една кърпичка, паднала пред вратата на по-малката карета. 

Ако искаш да влезеш в голямата покрита кола, мини на 222. 

Ако решиш да огледаш по-малката карета, попадаш на 110. 


59. 


Капитан ДВал и неговите хора влизат в смъртоносна битка с нахлулата 
кавалерия. Те са по-малобройни и са притиснати от безмилостните врагове, които 
използват конете с шипове на подковите да събарят и сгазят противниците си. 
Стигаш до барикадата и виждаш приближаващата се нова вълна от врагове. 
Бронирани войници с глутница бойни кучета излизат пред редиците на пехота от 
копиеносци. 

На петдесет метра от барикадата бронираните войници спират и коленичат да 
пуснат техните бойни кучета. 

Посочи едно число от Таблицата на случайните числа. 

Ако посоченото число е от 0 до 4, мини на 193. 

Ако числото е от 5 до 9, продължи на 260. 


60. 


Твоето чувство от Кай ти подсказва, че десният тунел няма изход. С тревогата 
да не попаднеш в клопката на преследвачите ти се обръщаш и се втурваш в 
левия тунел. 


Прехвърли се на 199. 


61. 


Мълниеносната ти реакция те спаси от реката. Отклоняваш се навреме да 
избегнеш зловещото пипало и скачаш напред. Ударът ти отваря дълбока рана в 
чудовището, струя зелена кръв залива повредената гребна лодка. Остават само 
двама от войниците ти. Единият замахва срещу пипало, увито около крака му, а 
другият лежи в безсъзнание, с ръка, счупена в лакътя. 

Ако искаш да съсечеш пипалото, което е обвито около крака на войника, 
мини на 304. 

Ако решиш да помогнеш на изпадналия в безсъзнание, отгърни на 136. 


Ако предпочиташ да хванеш греблата и да гребеш към брега, попадаш на 
189. 


62. 


Бандитът скача на крака и те напада с боздугана си. Извади 2 точки от твоите 
БОЙНИ УМЕНИЯ за първите три кръга от битката, защото сега ти си на земята. 
Не можеш да избегнеш боя и трябва да се биеш с бандита до смърт. 


Бандитски воин: БОЙНИ УМЕНИЯ 17, ИЗДРЪЖЛИВОСТ 24. 


Ако спечелиш, мини на 148. 


63. 


Звънът на камбаната се разнася над голото поле. Прозорецът се затваря, но 
очите още те гледат през амбразурата в стената. 

Спираш със своята група пред големите врати на една кръчма. 

- Ние сме сомерлундци. Търсим подслон за през нощта и фураж за конете - 
провикваш се ти. 

След дълго мълчание се чува в отговор един глас. 

Посочи едно число от Таблицата на случайните числа да разбереш какъв е 
отговорът. 

Ако посоченото число е от 0 до 4, мини на 250. 

Ако числото е от 5 до 9, продължи на 95. 


64. 


Единственият изход от залата, освен кладенеца и тунела, през който влезе, е 
по винтовата стълба до северната стена. 

Ако искаш да се качиш по стълбата, мини на 170. 

Ако предпочиташ да слезеш по стълбата, отгърни на 228. 


65. 


Докато се промъкваш между гъбите, от розовите им шапки се отделят облаци 
спори и изпълват тунела. Те влизат в очите и носа ти. Вече не можеш да дишаш. 
Слепешком вървиш напред, докато гъбите свършват, ала когато излизаш от 
облака на спорите, ти се изправяш пред нова опасност. Ято отвратителни гущери 
с крила на прилеп литват към теб. В люспестите си ръце те стискат назъбени 
парчета от сталагмити. Не можеш да избегнеш битката и трябва да се биеш с тях 
като с един неприятел. 


Тунелни гущери: БОЙНИ УМЕНИЯ 20, ИЗДРЪЖЛИВОСТ 10. 


Ако спечелиш битката, мини на 298. 


66. 


Падаш и се претъркулваш напред. Васагонецът скача след теб с надеждата да 
ти нанесе съкрушителен удар, преди да станеш, но не знае, че се бие с воин от 
Кай. Нанасяш удара, докато той е във въздуха, и васогонецът умира, преди да 
падне на земята. 

ДВал изтичва вляво от теб. Той повежда в контраатака десетина от своите 
най-добри мечоносци, като отблъсква врага от барикадата. Никой не остава жив. 
Тези, които избягват от мечоносците на Д Вал, са повалени от стрелците, докато 
бягат през равнината. Ала победният вик замира на върха на устните ти, когато се 
изправяте пред друго опасно нападение. 

Мини на 124. 


67. 


Твоите войници са гладни и изтощени, но вярват твърдо в непогрешимостта на 
твоето чувство от Кай. Даваш сигнал за тръгване, но когато стигате до входа на 
града, чуваш двойно изсвирване. Войникът до теб внезапно извиква от болка. 
Плосък диск от остра като бръснач стомана е забит в гърдите му. След 
изсвирването нови дискове литват от покривите към своите жертви. Една от 
пластините одрасква ръката ти, преди да се забие в шията на твоя изплашен кон. 
Падаш на земята и губиш 1 точка за ИЗДРЪЖЛИВОСТ. 

Скачаш на крака и хукваш, приведен, към прикритието на фургона. Двама от 
твоите войници падат мъртви на пътя, но останалите избягват засадата и се 
отдалечават в галоп от града, скрити от надигащите се облаци прах. 

Обръщаш се да видиш един бандитски воин, който стои на близкия балкон. 
Той е тъмнокож, със смолисточерна коса и брада. Той замахва с ръка и 
смъртоносният диск просвирва във въздуха към лицето ти. 

Ако имаш Сомерсверд, мини на 292. 

Ако нямаш този Особен предмет, посочи едно число от Таблицата на 
случайните числа. Ако имаш Лов или Власт над предметите от дисциплините 
на Кай, добави 2 към посоченото число. 

Ако сборът ти е от 0 до 4, мини на 242. 

Ако сборът ти е от 5 до 8, отгърни на 263. 

Ако сборът ти е от 9 до 11, попадаш на 278. 

Острите Като бръснач стоманени дисКоВе изсвистявапо 
ВъВ въздуха, преди да поразят своите Жертви 


68. 


С един рязък удар с върха на ръката си счупваш ключалката на вратата на 
бараката за лодки. Твоето любопитство скоро е възнаградено при вида на гребна 
лодка, обърната с дъното нагоре върху две дълги греди. Под нея има достатъчно 
черна смола. От слоя прах върху повърхността на лодката разбираш, че тя стои 
неизползвана от няколко месеца. 

Ако искаш да спуснете във вода гребната лодка, мини на 180. 

Ако предпочиташ да претърсиш бараката за други полезни неща, отгърни 
на 213. 


69. 


Острите като бръснач стоманени дискове изсвистяват във въздуха, преди да 
поразят своите жертви 

Прекрачваш мъртвия пазач и тръгваш по въжето, окачено на две затварящи 
резета, което обезопасява моста до края на шахтата. Ако пазачът беше дръпнал 
въжето, мостът щеше да падне и ти щеше да останеш в капан от тази страна на 
залата. 

Бързо притичваш през моста тъкмо когато преследвачите ти влизат. Едно 
въже, подобно на онова отсреща, виси от тавана близо до входа на тунела в 
западната стена. Поглеждаш назад и виждаш, че преследвачите вече са стигнали 
до средата на моста. 

Ако искаш да дръпнеш въжето, мини на 125. 

Ако въжето не те интересува и предпочиташ да избягаш в тунела, попадаш 
на 348. 


70. 


Пътят ти през гората е осветен от припламващите отблясъци на лагерните 
огньове, запалени край пътя. Около тях се навъртат бандити да се посгреят на 
пламъците. Те много не се стараят да изпълняват задълженията си на пазачи и ти 
твърде лесно избягваш техните патрули. 

Призори стигаш до края на гората. Поглеждаш през нивите с високи класове 
към малко село в средата на близката долина. Нивите са разделени само от тесни 
пътеки и са пълни с насекоми, летящи на облаци. Тръгваш по една от тези пътеки, 
но забелязваш бандити. Те вървят по пътеката срещу теб, сложили копия на 
раменете си. 

Ако имаш Ониксов медальон, отгърни на 305. 

Ако искаш да влезеш в нивата и да се скриеш във високите класове, 


продължи на 1509. 


Ако имаш Маскиране от дисциплините на Кай и си стигнал до ранга на 
Пазител или до още по-висок ранг, отгърни на 49. 


та. 


Когато воинът пада мъртъв в краката ти, ти се обръщаш да събереш хората си. 
За твой ужас виждаш трима от тях, паднали на стълбите с разперени ръце, убити 
със стрели от арбалети. Друг войник е ранен и е заобиколен от врагове. Когато 
нови пазачи влизат в залата, раненият се провиква отчаяно: 

- Бягай, господарю! Бягай, докато можеш. 

Думите му още не са заглъхнали в залата, когато острието на един меч 
пронизва сърцето му. Обръщаш се и хукваш към далечната врата, където тунелът 
тръгва на север. Затваряш вратата и слагаш резето. Докато бягаш по прашния 
тунел, ти се молиш само вратата да издържи и да забави твоите преследвачи. 


Прехвърли се на 348. 


72. 


Равнинните Диви земи не дават възможност да се скриеш от бандитската 
орда. Знаеш, че ако избегнеш битка с враг, който те превъзхожда значително по 
броя си, ти трябва да разделиш твоя отряд и да изпревариш враговете. 

Отделяш за теб група от десетима войници и изпращаш останалите на запад с 
надеждата, че те могат да примамят бандитите към планината Дурнкраг. 

След един последен поглед към неприятеля ти повеждаш десетимата си 
войника в смъртоносно пътуване покрай връх Руанон. 

Мини на 211. 


73. 


Обикаляш храма, като се държиш далеч от ножа със синия пламък. Барака 
изважда със свободната си ръка ятаган и разсича въздуха с огледалното 
стоманено острие, но не пролива кръв. 

Ако имаш шише със Светена вода, мини на 283. 

Ако нямаш този предмет, попадаш на 325. 


74. 


Нощта минава без премеждия и вие се събуждате, освежени от съня. 
Възстанови 1 точка за ИЗДРЪЖЛИВОСТ. След напускане на лагера навлизате в 
гориста долина. Твоят военен инстинкт ти подсказва, че шосето е идеално място 
за засада. Дърветата, плътно наредени край пътя, могат да крият нападатели. За 
да предотвратиш изненадващо нападение, ти изпращаш напред трима твои хора 
със заповед да докладват веднага, ако забележат нещо опасно. 


След известно време стигате до място на катастрофа, където встрани от пътя 
е изоставен изгорен фургон. Зад него пътеката се губи на изток сред хълмовете. 
Няма и следа от твоите разузнавачи, които трябваше да се върнат и да ти 
докладват за този изоставен фургон. 

Ако искаш да претърсиш изгорелия фургон, мини на 38. 

Ако вагонът не те интересува и предпочиташ да продължиш по шосето, 
отгърни на 175. 

Ако държиш да огледаш пътеката, която води към хълмовете, попадаш на 
293. 


75. 


Още първият воин не е паднал, а отстрани към теб се хвърля втори. Когато се 
обръщаш да го посрещнеш, копието му ранява лявата ти ръка и ти губиш 2 точки 
за ИЗДРЪЖЛИВОСТ. Свиваш се от болка. Във вихъра на боя се свличаш и падаш 
на пода, който вече е покрит с трупове. После хвърляш поглед към отворената 
врата и започваш да пълзиш към нея. 

Посочи едно число от Таблицата на случайните числа. Ако имаш Маскировка 
от дисциплините на Кай, добави 3 към числото, което си посочил. 

Ако сборът ти е от 0 до 5, мини на 192. 

Ако сборът е от 6 до 12, попадаш на 16. 


76. 


Пазачите няма да отговорят на въпросите ти. Те се страхуват повече от това 
какво ще направи главатарят им, ако го предадат, отколкото от мъченията, на 
които можеш да ги подложиш. От униформите и действията им можеш да 
разбереш само това, че те са част от бандитската орда, която ви нападна. 

Ако искаш да ги претърсиш, отгърни на 268. 

Ако предпочиташ да напуснеш залата, попадаш на 64. 


тт. 


Зла гримаса изкривява дивото му лице. Думите му звучат в съзнанието ти, 
макар че устните му изобщо не помръдват. Този бандит има опит в мозъчните 
битки. Ако нямаш Мозъчен щит от дисциплините на Кай, губиш 1 точка за 
ИЗДРЪЖЛИВОСТ за всеки кръг от битката, в който се сражаваш с него. Той е 
защитен срещу Мозъчна атака. 


Васагонски капитан: БОЙНИ УМЕНИЯ 22, ИЗДРЪЖЛИВОСТ 28. 


Можеш да избегнеш двубоя след два кръга от битката, като продължиш на 
98. 
Ако победиш, мини на 10. 


78. 


Когато се приближаваш, те свалят качулките си и ти виждаш две усмихнати 
лица. Те, изглежда, имат приятелски връзки в тези негостоприемни Диви земи. 
Всички мълчат, но свалят от шиите си амулетите си и ги използват като някаква 
форма на представяне. Малката дървена риба е символ на Свещения орден, 
известен като „Спасителите" - тихия орден на поклонниците, обрекли живота си на 
молитви и изучаване на лекуващите изкуства. 

Един от поклонниците ти подава малка глинена Бутилка със Светена вода. Ако 
искаш да вземеш тази Бутилка, отбележи това в Дневника на приключението като 
Предмет от раницата. 

Войниците ти правят лагер под мраморния свод и лягат да поспят. Ти си 
гладен и трябва да ядеш храна, в противен случай губиш 3 точки за 
ИЗДРЪЖЛИВОСТ. 


Прехвърли се на 233. 


79. 


Ставаш и с преплитащи се крака тръгваш по горската пътека, която се изкачва 
към тъмните хълмове в подножие-то на планината Маакен. Пътеката свършва 
неочаквано пред входа в минен тунел, полузакрит от листа. Това е изоставен път 
към мините Маакен, защото те обграждат отвсякъде подножията и планините от 
този район. Ако успееш да откриеш една от главните шахти, ще можеш да 
извървиш пътя си чак до самия Руанон. 

Точно до входа намираш счупена щайга с пет факли и Кибрит. Тунелът е 
тъмен и ти се налага да запалиш поне една факла, за да осветиш пътя си. Можеш 
да вземеш няколко факли, преди да продължиш, но знай, че всяка факла заема 
едно място в твоята Раница. 

Тунелът е мрачен и отблъскващ. Минаваш повече от километър, преди да 
стигнеш до разклонение. На това място друг тунел се отделя на юг. Изглежда, тук 
наскоро са копали и ти тръгваш по него с надеждата да откриеш главната шахта. 


Продължи на 117. 


80. 


Макар пожарът да е унищожил всяка възможна маркировка, от овъглената 
обвивка е останало достатъчно да разпознаеш военното предназначение на 
фургона. Това е сомерлундска кавалерийска кола, една от трите, които 
придружаваха капитан ДВал и неговия отряд. Когато преди месец напусна 
Холмгард, той беше натоварен с храна и екипировка, но сега от този товар е 
останала само купчина пепел. След като разбираш, че не е пропуснато нищо от 
онова, което може да ти даде поглед върху съдбата на капитан ДВал, ти пак се 
качваш на коня и повеждаш войниците си по шосето на юг. 


Продължи на 175. 


81. 


Дрезгавите гласове на пазачите отекват в тунела. Скоро стигаш до място, 
където се извършват поправки. Една под-пора в средата на прохода поддържа 
пропукалия се таван. Ако бутнеш подпората, таванът може да падне и да затвори 
пътя след теб. Сега вече чуваш как се приближава шумът от стъпките на бягащи 
пазачи. 

Ако искаш да събориш подпората на тавана, мини на 173. 

Ако решиш да оставиш подпората и да побързаш през тунела, отгърни на 
224. 


82. 


Изминали сте около километър, когато откривате изгорен фургон, изоставен 
встрани от пътя. Зад него една пътека изчезва на изток сред хълмовете. 

Ако искаш да разгледаш фургона, мини на 337. 

Ако пренебрегнеш фургона и решиш да продължиш , отгърни на 297. 

Ако предпочиташ да изследваш пътеката сред хълмове-те, попадаш на 15. 


83. 


Стълбата слиза надолу към по-ниското ниво на мината, където галерията води 
на юг. Едва си влязъл в прохода, когато патрул от пазачи се появява от една 
тайна врата пред теб. Минаваш покрай тях, преди да са успели да извадят 
мечовете си, но техните яростни викове отекват в ушите ти, докато тичаш към 
бледата светлина в далечината. 


Продължи на 199. 


- Звездите предреКоха много опдавна нашата среща, 


Самотен бълК 


84. 


В мъжделивата светлина вътре виждаш един старец, седнал до маса. Само 
пламъците от горящите дърва осветяват този вмирисан бордей. Тук е достатъчно 
светло да видиш куп карти и странни инструменти, които изпълват колибата. 
Човекът бавно вдига погледа си от голяма кристална топка и те кани да седнеш 
срещу него. 

- „Откъде знаеш името ми? - питаш загрижено ти. 

- „Звездите предрекоха нашата среща много отдавна, Самотен вълк - 
отвръща той и бавно прокарва сухите си старчески ръце по топката. - Не се 
страхувай от моите знания, защото аз искам само да ти помогна. 

Той изважда малък пергаментов свитък от дрехата си и ти го подава. На 
свитъка са написани следните стихове: 

Когато пълната луна освети храма дълбок, едно жертвоприношение ще събуди 
от съня легионите на отдавна забравен господар. Когато свята кралска дева умре 
на олтара, Мъртвите от Маакенгорж ще станат да поискат своите дългоочаквани 
награди. 

Питаш го за значението на тези странни стихове, ала старецът не ти отговаря. 
Той изпада в дълбок транс. Навеждаш се над разхвърляната маса да го събудиш 
и оставаш изумен да видиш как ръката ти минава през тялото му. Образът му 
постепенно избледнява. След няколко секунди той изчезва съвсем. 

Слагаш свитъка в джоба си. (Запиши това в Дневника на приключението.) 
Напускаш бързо колибата, като спираш само да изтриеш студената пот от челото 
си. 

Мини на 273. 


85. 


Опитваш се да извадиш оръжието си, ала чудовището е бърз и безпощаден 
убиец. Кухите му зъби проникват в гръбнака ти, изсмукват твоята кръв и 
парализират тялото ти. Чуваш звъна на оръжието си при падането му на пода, но 
ти не чувстваш болка, когато политваш напред и удряш лицето си в твърдия, 
непоклатим камък. 

Твоят живот и твоята мисия свършват тук. 


86. 


Когато скачаш към преобърнатия фургон, ти забелязваш как двама войници 
гасят капитан Д Вал с куртките си. Молиш се той да оцелее след запалването и да 
успееш навреме да обединиш разпилените сили. Враговете достигат разрушените 
покрайнини на Руанон и пълзят напред под прикритието на стените на 
разрушената вила. Заповядваш на хората на ДВал да побързат назад към 


барикадата, ала враговете са само на стотина метра от стената. Не ели твърде 
късно за отблъскване на нападението? 


Отгърни на 186. 


87. 


Към пазача скоро се присъединяват повечето от неговите приятели, които 
участваха в преследването. Чуваш техните шумни стъпки и хрипливото им 
дишане близо до себе си. Изведнъж тунелът се стеснява и се разделя на две. 

Ако искаш да влезеш в левия тунел, мини на 199. 

Ако предпочиташ да влезеш в десния тунел, отгърни на 208. 

Ако имаш Шесто чувство или Проследяване от дисциплините на Кай, 
попадаш на 60. 


88. 


Блъсва те неприятен мирис, от който се задушаваш и ти се повдига. 
Прикриваш устата и носа си, отстъпваш назад и вдигаш оръжието си с готовност 
за удар, защото чудовището се плъзва към теб с ужасна бързина. Твоите войници 
изсипват удари срещу отворената му уста, но техните оръжия само одраскват 
лъскавата сива кожа, преди чудовище-то да ги грабне и да ги погълне цели. 
Каменният червей не прекъснато напредва, докато стига до теб. Не можеш да го 
избегнеш и трябва да се биеш с чудовището до смърт. То е защитено срещу 
мозъчна атака. 


Каменен червей: БОЙНИ УМЕНИЯ 15, ИЗДРЪЖЛИВОСТ 38. 


Ако спечелиш битката, мини на 321. 


89. 


Бясно си проправяш път сред шайката бандити, като водиш коня си само с 
натиска на коленете си. Пред теб се издига хълм с кална земя и ти се насочваш 
кьм него с надеждата да събереш хората си. Наближаваш стръмния склон на 
хълма, когато един брониран войник се хвърля отстрани към теб. Копието му е 
насочено към гърлото ти. Не можеш да избегнеш битката и трябва да се биеш с 
него до смърт. 


Бандит: БОЙНИ УМЕНИЯ 17, ИЗДРЪЖЛИВОСТ 26. 


Ако победиш, мини на 7. 


90. 


Пред теб се изправя васагонският конник, който вече е стъпил на крака. Не 
можеш да го избегнеш и трябва да се биеш с него до смърт. 


Бандитски конник: БОЙНИ УМЕНИЯ 17, ИЗДРЪЖЛИВОСТ 24. 


Ако победиш, мини на 249. 


91. 


Невъзможно е да влезете с конете си в мината и затова сте принудени да ги 
оставите навън. Мината е много тъмна, но веднага забелязвате, че по стените 
висят на равни разстояния незапалени факли. Всеки от вас взема по една факла 
и я запалва, след което продължавате. В мъждивата светлина откривате 
отпечатъци от стъпки, отиващи към срутената част на тунела. Стъпките водят към 
върха на голяма купчина пръст, която стига почти до тавана, като оставя само 
малка пролука. 

Ако искаш да изкачиш купчината и да се промушите през пролуката, 
отгърни на 254. 

Ако решиш да прекратиш търсенето, върнете се на повърхността, качете 
се на конете и слезте по пътеката на хълма, като отгърнеш на 191. 


92. 


По обед на следващия ден стигате до покрайнините на Ешнар. На юг 
обраслите с гора хълмове постепенно се издигат и водят към величествените, 
покрити със сняг върхове на планината Маакен. Това е смайваща гледка - рязък 
контраст между мизерията на Ешнар и безлюдните Диви земи на север. Яздите по 
единствената улица в този порутен град и най-подир стигате пред една кръчма, 
наречена „Кирка и лопата". Твоите войници са изтощени, трябват им добра храна 
и почивка. 

Ако искаш да влезеш в кръчмата, мини на 132. 

Ако решиш да продължиш по улицата, отгърни на 301. 

Ако имаш Шесто чувство от дисциплините на Кай, попадаш на 210. 


93. 


Четирима мургави бандити седят около кръгла маса с разтворен план на 
мината пред себе си. Изненадата едва се е изписала по лицата им, когато 
започваш смъртоносната атака срещу тях. Трима са убити, преди да извадят 
оръжия-та си. Четвъртият избягва от мъртвите си приятели и изважда меча си. 
Огънят на отмъщението пламва свирепо в очите му, когато се хвърля срещу теб. 


Бандит: БОЙНИ УМЕНИЯ 15, ИЗДРЪЖЛИВОСТ 26. 


Ако спечелиш битката, мини на 2. 


94. 


Изведнъж лодката се стрелва напред и ви изхвърля във въздуха. Премяташ се 
цяла вечност, преди да паднеш в дълбоката вода с такава сила, че потъваш на 
пет-шест метра. Ледената вода те сковава и изсмуква силата ти. Трябва ти 
въздух. Блъскаш с ръце да излезеш на повърхността, но раницата те дърпа 
надолу. Трябва да я хвърлиш или ще потънеш. 

Когато излизаш на повърхността, попадаш в бързото течение, което те отнася 
далеч от водопада. Скоро водата те изхвърля на чакълестия бряг на дъното на 
стръмна клисура. 

Загуби раницата си и всичко в нея, както и лодката и твоите войници. Ала 
въпреки това бедствие ти още си жив и почти невредим. 

Направи необходимите бележки в Дневника на приключението и продължи на 
219. 


95. 


- Какво доказва, че вие не сте бандити, преоблечени в униформи? 

Можеш ли да кажеш или да направиш нещо, за да ги убедиш, че казваш 
истината? 

Ако искаш да кажеш, че си воин от Кай и твоите хора са граничари от 
Сомерлунд, мини на 259. 

Ако искаш да им покажеш значката за твоя ранг, попадаш на 195. 


96. 


Пипалото удря дъното с такава сила, че лодката се издига във въздуха и вие 
излитате презглава в ледената вода. 

Посочи едно число в Таблицата на случайните числа. 

Ако числото е от 0 до 4, мини на 47. 

Ако числото е от 5 до 8, продължи на 234. 

Ако числото е 9, попадаш на 334. 


97. 


Когато излизаш от тунела, зърваш силуетите на приближаващите се пазачи. 
Проклинаш съдбата си за избрания погрешен път, защото си попаднал право на 
патрула. За да не те хванат, ти се обръщаш и хукваш с всички сили. 


Продължи на 199. 


98. 


Ятаганът на бандита разсича въздуха само на сантиметри над главата ти, 
когато падаш през капака. Противникът ти настъпва, но ти го отблъсвкаш с 
оръжието си. Затваряш капака и слагаш резето, като оставяш воина извън 
наблюдателната кула. Избърсваш калта на битката от въз-палените си очи и 
изтичваш надолу по стълбата, после излизаш през вратата на наблюдателната 
кула. 

Отгърни на 59. 


99. 


В тъмнината не забелязваш назъбената дупка в настилката на моста. Стъпваш 
право в нея и падаш надолу с главата от трийсет метра височина. 
Твоят живот и твоята мисия свършват тук. 


100. 


Стомахът ти се свива, когато поглеждаш към олтара и вътрешната обстановка 
на подземния храм. Твоето чувство от Кай пламва така, сякаш всеки нерв от 
твоето тяло крещи да бягаш от тази злокобна зала. Огромен мангал от лят метал 
обхваща от всички страни черния олтар, на който лежи Маделон, дъщерята на 
барон Ваналунд. Тя е изпаднала в транс, дишането й е бавно и слабо. Зад олтара 
има две масивни врати, върху черната им каменна повърхност е гравиран 
гигантски череп. Една скрита от погледа ти врата се отваря и процесия от 
свещеници с червени наметала влиза в храма. Главите на свещениците са 
покрити и всеки от тях носи странен амулет от черен камък. Те минават край 
олтара, слагат амулетите в кръг около тялото на младото момиче, после напускат 
залата в пълно мълчание. Чуват се далечните удари на барабан. Те стават все 
по-силни. Отмереният звук от подковани със стомана подметки отеква в залата. 
Приближава се Барака. 

Мини на 215. 


ПИПИ рвя 
с | ; | Рис / 


Процесия оп свещеници с червени наметала 
Влиза В храма 


101. 


Повече от два часа вървиш през тунела, преди да стигнеш до огромна пещера. 
Просторната зала е разделена от подземна река, която изчезва във високата арка 
в западната стена. На другия бряг забелязваш очертанията на друг проход, 
отиващ на запад. На брега на реката е оставена малка гребна лодка, а зад 
големия кръгъл камък, за който е завързана, намирате две двойки гребла. 

Ако искаш да преплуваш с лодката до другия бряг и да продължиш по 
западния тунел, мини на 343. 

Ако искаш да продължиш с лодката на юг по реката, попадаш на 115. 


102. 


Твоите войници изваждат мечовете си и се хвърлят срещу чужденците. Хората 
с качулките веднага вдигат ръце и излизат от мястото под каменния свод. Един от 
хората изпуска на земята малка плоска глинена бутилка, пълна с прозрачна 
течност, и тя се разбива на мраморния под. След като ги претърсваш, намираш 12 
Златни крони и Храна за два пъти Хранене. Направи необходимите бележки в 
Дневника на приключението. На шиите си те носят дървени амулети във вид на 
малки риби. 

Ако имаш лечение от дисциплините на Кай, отгърни на 19. 

Ако нямаш това умение, продължи на 330. 


103. 

Избягваш от воина, ала той те ранява с ятагана си. Губиш 4 точки за 
ИЗДРЪЖЛИВОСТ. 

С болезнен стон заради получената рана успяваш да затвориш капака и 
слагаш резето, преди да слезеш по стълбите и да излезеш през вратата на 
наблюдателната кула. 

Мини на 59. 


104. 


Хукваш към другия край на моста с най-голяма бързина. Пулсът бумти в твоите 
уши и се молиш резето да издържи, докато стигнеш на безопасно място. Ти вече 
си само на десетина крачки от края на моста, когато подът се пропуква и пада. 

Ако искаш да скочиш към другата страна, мини на 303. 

Ако искаш просто да скочиш и да потънеш в мрачните дълбочини на 


шахтата, отгърни на 342. 


105. 


Група въоръжени пазачи внезапно се появяват на върха на стълбите и ти 
заповядват да спреш. И тъй като ти се колебаеш, те бързо свалят арбалетите от 
рамената си. 

Ако искаш да нападнеш пазачите, мини на 295. 

Ако предпочиташ да вдигнеш ръце и да се предадеш, попадаш на 267. 


106. 


Конете са дребна яка порода, известна като кучек. Те са наречени по името на 
град и провинция във Васагония, които се намират на стотици километри на изток 
оттук. Бандитите, които срещнахте край връх Руанон, яздеха кучеки. 

Ако искаш да напуснеш Ешнар по най-бързия начин, мини на 67. 

Ако искаш да разгледаш конюшните, продължи на 236. 


107. 


Пришпорил коня си, бандитът те преследва, а копието му се приближава все 
по-близо до теб. Тичаш, безкрайно уморен, и вече е много късно да избегнеш 
сомерлундския войник, застанал на пътя ти с лък, готов за стрелба. 

- Лягай! - крясва той и ти инстинктивно се подчиняваш на дръзката му команда. 
Почти едновременно той пуска тетивата. Бандитът е само на крачка от теб, когато 
стрелата със стоманен връх прониква през решетката и излиза от задната страна 
на шлема като шиш през ябълка. Галопиращият кон пада на земята, като хвърля 
мъртвия си ездач от твоята страна. Отваряш уста да извикаш от благодарност, но 
преди да кажеш нещо, войникът се обръща и изтичва към барикадата. 

Ако искаш да го последваш, мини на 59. 

Ако предпочиташ да продължиш към наблюдателната кула, отгърни на 310. 


108. 


Водачът на тунелните пазачи крясва някаква заповед на своите хора и те 
веднага спират на местата си. Очевидно са им казали да не се месят в битката, 
защото техният лидер търси само теб. 

Той носи висок шлем с перо и широка червена лента през рамо. С бързо 
движение вдига алебардата си към главата ти и се хвърля в атака. 


Офицер на тунелните пазачи: БОЙНИ УМЕНИЯ 20, ИЗДРЪЖЛИВОСТ 30. 
Можеш да избегнеш борбата по всяко време, като изтичаш по моста и 


отгърнеш на 271. 
Ако победиш, мини на 28. 


109. 


Обръщаш мъртвия бандит с върха на обувката си и бързо претърсваш тялото 
му. Намираш следните предмети: 

3 /три/ Златни монети, 

Нож 

Меч. 

Можеш да вземеш всеки от тези предмети. Когато си тръгваш, забелязваш 
капак на пода. Отваряш го и виждаш, че той води към избата на сградата. 

Ако искаш да претърсиш избата, мини на 347. 

Ако искаш да напуснеш къщата, попадаш на 258. 


110. 


Отваряш с ритник вратата и се втурваш вътре. За нещастие сега пред теб не 
стои същият артист, а млада жена се къпе в средата на стаята. След няколко 
секунди напрегнато мълчание жената започва да крещи истерично, като спира 
само за да хвърли срещу теб всичко, което й падне подръка. В град от четки за 
коса, огледала, гребени и проклятия тя те изхвърля от колата и затваря здраво 
вратата под носа ти. Вън се събира малка тълпа хора, привлечени от шума, и 
никой от тях не разбира и не говори сомерлундски. Невъзможно е да им обясниш 
неволната си грешка и изправен срещу каменните им лица, ти си принуден да се 
откажеш от издирването на избягалия артист. 

Мини на 165. 


111. 


Съсредоточаваш се, като включваш всичките си сили за точния миг на удара. 
Твоите бойни сетива са остри като бръснач, нападението ти е мълниеносно. 
Хвърляш се напред под свистящия дълъг меч на бандита и отрязваш ремъка на 
седлото. Седлото се смъква на една страна и той пада от коня на земята сред 
облак прах и пепел. Хвърляш се да го довършиш, но той бързо се оправя от 
падането. Бандитът скача на крака и се обръща да те посрещне. 

Ако искаш да се биеш с него, мини на 90. 

Ако решиш да избегнеш битката, попадаш на 163. 


112. 


Мостът се блъсва в каменната стена с трясъка на строшени кости. 

Посочи едно число от Таблицата на случайните числа. Ако в момента 
твоите точки за ИЗДРЪЖЛИВОСТ са по-малко от 10, извади 3 от посоченото 
число. 


Ако сборът е от -3 до 4, попадаш на 42. 
Ако сборът ти е от 5 до 12, отгърни на 303. 


113. 


Влизате 6 гората и се спускате по обраслия склон на хълма към река Ксейн. 
Изминавате само няколко крачки и гората става толкова гъста, че вече не можете 
да яздите на кон. Веднага даваш команда на твоите войници да слязат и да 
продължат пеша. 

Скоро стигате да реката и вървите покрай разпенената вода срещу течението. 
Изкачването ви води сред широки скални тераси, изгладени от водната стихия. 
После на мястото, където течението се разделя на малки потоци, забелязваш 
шестима бандити, замахващи с копията си към водата, която бучи сред гладките 
скали. На отсрещния бряг виждаш купчина сиви риби до конски фургон, който без 
съмнение е сомерлундски кавалерийски фургон. 

Ако си стигнал до ранга Боец на приключението от Кай, мини на 166. 

Ако още не си стигнал до този ранг на подготовка, можеш да започнеш 
неочаквано нападение срещу бандитите, като отгърнеш на 14. 

Ако предпочиташ да преминеш реката под прикритието на многобройните 
големи камъни, разделящи реката, попадаш на 316. 

Ако решиш да не пресичаш реката тук и да се върнеш назад, откъдето 
дойдохте, продължи на 232. 


114. 


Заповядваш на твоите войници да се приготвят за бой и казваш на един от 
синовете на съдържателя на кръчмата да отвори вратите. Още щом голямото 
желязно резе се дръпва, вратите се отварят навътре. Десетина мокри от дъжда 
бандити нахлуват в двора на кръчмата с щитове, наредени един до друг. Твоите 
войници се хвърлят напред да ги спрат, те секат и мушкат всяка глава, която 
попадне пред очите им. Скоро войниците ти са принудени да отстъпят, защото в 
кръчмата нахлува нова група бандити. 

Един висок воин в светлоалена броня внезапно пробива реда от щитове и се 
втурва към теб. Мечът му е вдигнат за удар. 


Бандитски воин: БОЙНИ УМЕНИЯ 16, ИЗДРЪЖЛИВОСТ 25. 


Не можеш да избегнеш битката и трябва да се биеш до смърт. 
Ако спечелиш битката, продължи на 295. 


115. 


Когато минавате под арката на южния тунел, ти се увиваш в твоето наметало 
от Кай и слагаш качулката. Таванът протича и едри капки оцветена от рудата вода 
падат на вашата претоварена лодка, като боядисват косите и куртките на твоите 
войници в мръснокафяво. 

Гребете още около километър, докато най-сетне стигате до малка пещера. 
Една каменна стълба започва от реката и се издига до арката в скалната стена. 

Ако искаш да слезеш на стълбата и да изследваш тунела, мини на 8. 

Ако предпочиташ да продължиш на юг по реката, попадаш на 240. 


116. 


- Надявах се кралят да изпрати по-голям отряд да ни търси - казва кисело 
капитан Д"Вал, вече напълно възстановен от изтощението. - Този град започна да 
ме уморява. 

Ставаш от сламеното си легло и благодариш на капитана. Неговите смели и 
решителни действия те спасиха от сигурна смърт. 

- „Никой не може да се мери с теб, Самотен вълк. Твоята смелост е легенда, 
твоето присъствие тук струва колкото сто войника. 

Той те пита каква е мисията ти. Разказваш му събитията, довели до тази 
среща: пътуването на юг, загубата на твоя отряд, минаването през мините Маакен 
и през засадите на бандитите. 

- Да, бандитите, хората на Барака - повтаря ДВал и неговият груб глас 
предава отношението му към тях и техния водач. - И двамата пострадахме от 
неговата ръка. Преди месец той и васагонските му приятели ми направиха засада 
на Руанон Пайк. Те ни превъзхождаха значително по брой и битката беше ужасна. 
Ала ние се откъснахме от тях и избягахме тук, в Руанон. Бяхме обсадени и се 
молехме помощта да дойде по-скоро. Имаме достатъчно оръжие да издържим, но 
не ни стигат храна и вода да оцелеем. Питаш какво е станало с хората в Руанон. 
Сега повечето от тях са роби. Барака е завладял мините и използва руанонците 
за принудителен труд. Освен теб, само един човек е избягал и е устоял на 
бойните кучета и на точните стрелци. Този човек е барон Орен Ваналунд. Ела, ще 
те заведа при него. 

ДВал те повежда към най-високата стая на наблюдателната кула и отваря 
обкованата с желязо врата. Гледката, която се разкрива пред твоите очи, те 
изпълва с мъка и жалост. 


Отгърни на 3168. 


117. 


Скоро стигаш до онова място в тунела, което се ремонтира. Част от пода е 
хлътнала, на разнебитения дървен мост зеят големи дупки. Много си уморен и не 
забелязваш, че твоята факла е почти изгоряла. Вече си в средата на моста, 
когато факлата примигва и угасва. Всичко потъва в мрак. 

Ако имаш друга факла в Раницата, отгърни на 22. 

Ако нямаш друга факла, трябва да тръгнеш бавно по моста в пълна 
тъмнина. Посочи едно число от Таблицата на случайните числа. Ако имаш 
Шесто чувство или Проследяване от дисциплините на Кай, добави 3 към 
посоченото число. 

Ако сборът е от 0 до 6, продължи на 99. 

Ако сборът е от 7 до 12, попадаш на 256. 


118. 


Желязната врата е заключена, но има брава с ключалка и голяма дръжка, на 
която виси Камшик. Ако решиш да вземеш Камшика, отбележи това като Предмет 
от Раницата. 

Ако имаш Железен ключ, можеш да отвориш вратата, като продължиш на 
308. 

Ако нямаш този ключ или не искаш да отваряш вратата, можеш да 
напуснеш стаята по винтовата стълба. 

Ако искаш да се качиш по стълбата, мини на 170. 

Ако предпочиташ да слезеш, отгърни на 228. 


119. 


- Спри оръжието си, Барака! Нейният живот не ти принадлежи! 

Твоите думи се извисяват над свирещия вятър. 

Водачът на отстъпниците се обръща да те види и смехът му е толкова 
пронизителен, колкото и твоята заповед. Той тръгва към теб с пламтящ нож в 
свития си юмрук. Изтегляш оръжието си и влизаш в храма. 

Ако искаш да започнеш битка с този воин, продължи на 296. 

Ако решиш да освободиш Маделон, мини на 73. 


120. 


След многочасова езда стигате до разклонение на шосето. Голям пътен знак 
показва в две посоки: на юг към Руанон - 90 километра, и на изток към Ешнар - 60 
километра. 

Ако искаш да продължиш на юг, отгърни на 33. 

Ако решиш да тръгнеш на изток, попадаш на 92. 


121. 


Той още не е паднал в краката ти, когато нова редица от враговете пристъпва 
напред. Твоите войници са смели и решителни, но противникът е по-многоброен. 
Не можеш да задържиш дълго враговете. 

- Към мината! - провикваш се ти, когато врагът се от-дръпва да се прегрупира 
за нов щурм. 

Само четирима от твоя отряд отстъпват към мината, останалите падат мъртви 
в битката. 


Продължи на 248. 


122. 


Когато вдигаш златния си меч, воят на вятъра става по-висок и силен. Той 
прониква в съзнанието ти, изпълва главата ти с мрачни образи на смърт и ужас. 
Барака вижда, че залиташ и нанася страхотен удар, който отваря рана на бузата 
ти. Губиш 1 точка за ИЗДРЪЖЛИВОСТ. Ала внезапната болка само ти напомня за 
присъствието на твоя неприятел и битката започва. 


Барака: БОЙНИ УМЕНИЯ 25, ИЗДРЪЖЛИВОСТ 29. 


Нападнат си с много мощна Мозъчна атака. Ако нямаш Мозъчен щит, твоите 
БОЙНИ УМЕНИЯ намаляват с 4 точки, докато продължава битката. Самият 
Барака е воин със страхотна сила на волята, той е защитен срещу Мозъчна атака. 

Ако спечелиш битката, отгърни на 350. 


123. 


Проправяш си път напред и нагоре по обраслия с гора склон на хълма. 
Гърлото ти пресъхва, сърцето ти бие до пръсване, но ти не смееш да забавиш 
хода си. Едва след четири часа вече си сигурен, че си се откъснал от враговете. 

Вече се стъмва, когато стигаш до тясна долина със стръмни склонове, 
издълбана в склона да позволи достъпа до минен тунел. От векове насам 
скъпоценните метали на планината Маакен са били и благословията, и 
проклятието на онези, които са идвали тук да опитат късмета си. Хората са 
намирали богатства, по-големи и от най-смелите им мечти, но също така са 
изчезвали безследно в лабиринта на студените мрачни тунели. 

Разглеждаш входа на мината. Знаеш, че ако откриеш главния проход, ще 
можеш да стигнеш до самия Руанон. До входа намираш счупена дървена щайга, в 
която има шест факли и Кибрит. Мините са тъмни и ще ти трябва поне една факла 
да осветява пътя ти. Можеш да вземеш колкото поискаш, но помни, че всяка 


факла е един Предмет от Раницата. Направи необходимите бележки в Дневника 
на приключението. 
Влез в мината, като отгърнеш на 315. 


124. 


Бронята - огромен щит на колела - бавно се придвижва по покритото с тела 
бойно поле към барикадата. От дебелите дървени дъски веднага литват стрели, 
докато хората на ДВал стрелят минута след минута в опита си да убият скритите 
врагове. 

Внезапно една фигура в мантия излиза иззад бронята и насочва черен жезъл 
към барикадата. Преди да бъде повален, човекът изстрелва от жезъла голямо 
огнено кълбо. То се търкулва през равнината и избухва със страхотен трясък, като 
хвърля във въздуха телата на защитниците и части от разбитата барикада. През 
облака прах и през останките виждаш колона вражески конници, която пресича 
равнината. Враговете имат високи шлемове с пера от полирана стомана и 
тъмнопурпурни нагръдници. След огненото кълбо те нахлуват през разбитата 
барикада и ви нападат отблизо. Един конник пришпорва коня си към теб, насочил 
копие право към гърдите ти. 

Огромен щит на колела бавно се придвижва през бойното поле към 
барикадата 

Ако искаш да останеш и да се биеш с конника, мини на 333. 

Ако решиш да избягаш към наблюдателната кула, продължи на 107. 


125. 


Усмивка плъзва по лицето ти, когато дръпваш силно въже-то. Самоуверено се 
обръщаш да видиш как преследвачите падат в зейналата шахта на мината. За 
нещастие в шахтата пада само тежката решетка, която сега отвори входа в 
тунела. Твоите врагове се кискат злорадо и изваждат оръжията си за нападение. 

Не можеш да избягаш и трябва да се биеш с всеки поотделно, докато скачат от 
моста. 


Водач на тунелните пазачи: БОЙНИ УМЕНИЯ 20, ИЗДРЪЖЛИВОСТ 30 
Тунелен пазач 1: БОЙНИ УМЕНИЯ 18, ИЗДРЪЖЛИВОСТ 26 
Тунелен пазач 2: БОЙНИ УМЕНИЯ 16, ИЗДРЪЖЛИВОСТ 24. 


Ако победиш, мини на 261. 


Огромен щит на Колела бавно се придвижва 
поез бойното поле Към бапиКааата 


126. 


Скоро мракът се спуска над Руанон Пайк. Това ви принуждава да спрете и да 
направите лагер. Запалвате голям огън и слагате пазачи да избегнете риска от 
внезапна нощна атака. Сега трябва да ядеш Храна, в противен случай губиш 3 
точки за ИЗДРЪЖЛИВОСТ. 

Нощта минава без произшествия и призори напускате лагера, като 
продължавате пътуването си по Пътя на конниците. 

Посочи едно число от Таблицата на случайните числа. 

Ако посоченото число е от 0 до 4, мини на 25. 

Ако числото е от 5 до 9, продължи на 171. 


127. 


Докато изпълзяваш изпод тялото на еликса, отчаяната битка в стаята 
продължава. Двама от твоите войници падат убити, с прегризани гърла от 
свирепите зверове. Другият е притиснат под един еликс, а мечът му виси 
отстрани. А един войник е стигнал до стълбите и отчаяно виси на главата и шията 
на еликса, чиито зъби са впити в крака му. 

Няма и следа от пазачите. Те са били отблъснати назад към кладенеца и са 
паднали във водата. 

Ако искаш да помогнеш на войника, притиснат на пода, мини на 178. 

Ако предпочиташ да помогнеш на войника, който се бие в началото на 
стълбата, продължи на 245. 


128. 


Хвърляш се към капака, но воинът се втурва да предотврати бягството ти. 
Посочи едно число от Таблицата на случайните числа. 

Ако имаш Лов от дисциплините на Кай, добави 3 към посоченото число. 
Ако сборът е от 0 до 4, продължи на 103. 

Ако сборът е от 5 до 12, попадаш на 98. 


129. 


Скоро стигаш до разрушената част на тунела. Широка пукнатина се е появила 
на пода и през нея е прехвърлен изкуственият мост. Въпреки многобройните 
зейнали дупки в пода на моста, ти минаваш невредим на другата страна. 

Гладен си и трябва да ядеш Храна или да изгубиш 3 точки за 
ИЗДРЪЖЛИВОСТ. 

Направи необходимите бележки в Дневника на приключението и продължи на 
309. 


130. 


Повече от час вървите по брега на реката, която се провира сред хълмовете в 
подножието на планината Маакен. Река Ксейн е широка, с бързо течение. В тази 
посока няма изгледи за други мостове и бродове. 

Ако искаш да се върнете към бараката с лодките, мини на 68. 

Ако решиш да продължиш по брега на изток, попадаш на 331. 


131. 


Вратата не е заключена и се отваря навън към мъждиво осветен тунел. Тази 
част от мината, изглежда, е построена наскоро, защото дървените подпори са 
чисти и подът още не е износен от минаващите миньори и вагонетки. Тунелът 
води на юг около километър, след това рязко завива на запад. 


Продължи на 185. 


132. 


Твоите войници завързват конете и влизат след теб в кръчмата. Зад бара стои 
стара жена. Лицето й е опънато и удължено сякаш от болка. Тя носи мъжки дрехи 
- риза и карирани панталони. Кръчмата е празна, но на масите са сложени чаши 
за напитки, много чаши, пълни с бира. 

Ако нямаш доверие в това място, мини на 67. 

Ако искаш да питаш нещо старата жена, продължи на 2897. 


133. 


Бандитите се-приближават до теб от три страни, готови да ви убият. Те 
нападат едновременно и ти трябва да се биеш с тримата като с един враг. 


Бандитски патрул: БОЙНИ УМЕНИЯ 18, ИЗДРЪЖЛИВОСТ 35. 


Можеш да избегнеш битката по всяко време, като побързаш към Руанон. 
Мини на 307. 

Ако изгубиш дори 1 точка за ИЗДРЪЖЛИВОСТ по време на битката, 
продължи на 17. 

Ако спечелиш битката, без да  изгубиш нито една точка за 
ИЗДРЪЖЛИВОСТ, отгърни на 265. 


134. 


Скоро стигате до входа на мината. Две групи следи се губят в мрака на тунела. 
Ако се съди по големината им, те са оставени от двама от твоите изчезнали 
разузнавачи. Надаваш вик в тунела, но никой на отговаря на твоя зов. 

Ако искаш да влезеш в мината, мини на 91. 

Ако решиш да прекратиш търсенето, върни се по пътеката на хълма и 


продължи на 191. 


135. 


Пустинните и голи Диви земи не предлагат никакво прикритие, където да се 
скриете от бандитските орди. Те превъзхождат по броя си четирикратно твоите 
войници, животът и смъртта на целия ти отряд зависят от твоето решение. 

Ако искаш да контраатакуваш бандитите с надеждата, че смелата ви 
акция ще ги уплаши, продължи на 284. 

Ако искаш да разделиш отряда си, като вземеш със себе си група от 
десетима войници, а останалите изпратиш на запад с надеждата да 
примамиш шайката бандити далеч от планината Дурнкраг, продължи на 211. 

Ако искаш да препуснете в галоп на юг и да се опитате да се скриете в 
Руанонската гора, преди бандитите да ви обкръжат, отгърни на 30. 


136. 


Раненият човек е в безсъзнание, лявата му ръка е премазана над и под 
лакътя, много от ребрата му са счупени. 

Ако имаш Лекуване от дисциплините на Кай, продължи на 313. 

Ако нямаш това умение, попадаш на 216. 


137. 


По цялата барикада враговете бягат в паника, бандитските бойни рогове 
тръбят отстъпление, призовавайки победените си войници да напуснат бойното 
поле. Ликуващият капитан Д Вал се появява от пушека на боя, а очите му блестят 
като диаманти под линията на повредения му шлем. 

- Победихме, Самотен вълк! Отблъснахме врага! 

Навсякъде около теб хората на капитан ДВал възстано-вяват барикадата и 
помагат на ранените си другари. С мъка виждаш убит сомерлундец, но те крепи 
мисълта за многобройните загуби на противника. 

Капитанът те повежда към наблюдателната кула, където почистват и 
превързват раните ти с Лаумспур. Тревата възстановява 6 точки за 
ИЗДРЪЖЛИВОСТ. 


- Натупахме тези бандити, но мисля, че това е временна почивка - казва 
капитанът с лице, което сега е спокойно и мрачно. - Жертвоприношението на 
дъщерята на барон Ваналунд трябва да бъде спряно, за да избегнем 
катастрофата, защото силите ни не са достатъчни да се бием с врагове, които 
току-що са станали от гробовете. 

Думите от стиховете изплуват в съзнанието ти и по гърба ти пробягват студени 
тръпки, когато разбираш какво би очаква. След три дни, когато настъпи 
пълнолуние, Барака ще принесе в жертва дъщерята на барон Ваналунд в 
подземния храм на Маакен. Тода жертвоприношение ще освободи мъртвите от 
Маакенгорж - бездната на обречените. Разбираш, че трябва да предотвратиш 
жертвоприношението на всяка цена. 

Мини на 12. 


138. 


Стигаш до средата на рампата, когато пазачът се обръща срещу теб. Той 
премигва и трие смаяно кръвясалите си очи. Използваш предимството си и 
хукваш към човека с надеждата да стигнеш до него, когато той възвърне 
чувствата си. Точно когато той започва да крещи, ти го нападаш и го блъсваш от 
края на рампата. Другият пазач изважда меча си и става на крака, очевидно е 
много пиян и побеснява от твоето нападение. Той се втурва към теб като хрътка. 


Пиян пазач: БОЙНИ УМЕНИЯ 13, ИЗДРЪЖЛИВОСТ 29. 


Можеш да избегнеш битката по всяко време, като се втурнеш по тунела на 
това ниво. Попадаш на 81. 
Ако победиш, отгърни на 152. 


139. 


Изпращаш трима от хората си в долината със заповед да разузнаят пътя до 
шосето и гористите граници на бандитите. 

Ти си гладен и трябва да ядеш Храна, в противен случай губиш 3 точки за 
ИЗДРЪЖЛИВОСТ. Въпреки умората, твоите хора са бдителни и готови за 
действие. Минават повече от три часа, но нито един от твоите разузнавачи още не 
се е върнал. 

Ако искаш да изпратиш нови трима разузнавачи в гористата долина, мини 
на 206. 

Ако решиш да почакаш до утрото, преди да установиш изчезването им, 
продължи на 330. 

Ако решиш, че оставането тук е много по-опасно, можете да продължите 
пътуването на изток до град Ешнар, като отгърнеш на 92. 


140. 


Мракът скоро покрива предните постове на Руанон и ти използваш 
прикритието на тъмнината да пресечеш покритата с трупове равнина в южна 
посока. Старото шосе води към Маакен, но то гъмжи от васагонски войници. Те са 
събрани в мрачни групи, в които се грижат за ранените и обсъждат поражението 
си. Ала дори обезверени и потиснати, те все още са смъртни неприятели. Много е 
опасно да минете през техните редици, така че можеш да използваш горите да 
прикриете пътя си. 

Ако искаш да минеш през гората вдясно от пътя, отгърни на 70. 

Ако искаш да минеш през гората отляво, попадаш на 314. 


141. 


Преди да стигнете далеч, буреносни облаци покриват небето и се излива 
пороен дъжд. За няколко минути сухото и прашно шосе се превръща в блато. В 
такава буря е невъзможно да направите лагер, затова решаваш да продължите 
пътуването през цялата нощ с надеждата, че стихията скоро ще престане. По 
време на нощното ви пътуване трябва да ядеш Храна, в противен случай губиш З 
точки за ИЗДРЪЖЛИВОСТ. 

На сутринта дъждът спира, но ти и твоите хора сте съсипани от нощното 
пътуване. 


Продължи на 253. 


142. 


Следващото утро е мрачно и дъждовно. Ситен дъжд вали над призрачния град 
и заплашителните акорди на виещия вятър на Маакенгорж ви потискат. Стоиш на 
пост и наблюдаваш, плътно наметнат през раменете с твоето наметало от Кай, за 
да се предпазиш от студения влажен въздух. 

Тук през епохата на Черната луна крал Улнар от Сомерлунд убива най- 
могъщия от Мрачните властелини - лорд Вашна. В смъртоносна битка на самия 
край на пропастта Мрачният властелин е повален от Сомерсверд. Носи се мълва, 
че предсмъртният вик на Вашна ще отеква през гърлото на пропастта до деня, в 
който той ще стане да отмъсти на Сомерлунд и на двореца на крал Улнар. 
Стомахът ти се свива при мисълта, че може би е дошъл точно този ден. 

Пет часа разглеждаш и вникваш във всяка дреболия на разрушения град. 
Първият ред от странните стихове натрапчиво се повтаря в ума ти: „Когато 
пълната луна освети храма дълбок..." Храмът може да бъде под земята и трябва 
да има вход към него, но къде ли е той? 


Врапата на гробницата се пази опа дВама 
ВасагонсКи Войници 


Проверяваш всяка пролука в попуканата земя и отхвърляш всички 
възможности, освен последните две: вратата на гробницата, пазена от двама 
васагонски войници, и мра-морната стълба между две разрушени колони. 

Ако искаш да опиташ да влезеш в храма през охранявана-та врата на 
гробницата, мини на 183. 

Ако решиш да опиташ да влезеш в храма през неохраняваната мраморна 
стълба, попадаш на 270. 


143. 


Колкото и силно да удряш подпората, тя не пада. Преследвачите ти вече 
излизат от мрака на тунела и те нападат. 

Те са само двама, но след тях идват други. Трябва да се биеш с всеки 
поотделно. 


Тунелен пазач 1: БОЙНИ УМЕНИЯ 16, ИЗДРЪЖЛИВОСТ 22. 
Тунелен пазач 2: БОЙНИ УМЕНИЯ 15, ИЗДРЪЖЛИВОСТ 21. 


Ако успееш да убиеш първия пазач, можеш да избегнеш следващата битка, 


като продължиш на 97. 
Ако убиеш двамата пазачи, мини на 230. 


144. 


Скачаш от края на фургона и хукваш, без да мислиш какво те чака напред. 
Пътят минава високо над равнината и ти не можеш да спреш навреме, за да 
избегнеш падането от края на шосето. Виждаш уплашения израз на лицето на 
непознатия си приятел, после счупваш главата си в една каменоломна трийсет 
метра по-надолу. 

Твоят живот и твоята мисия свършват тук. 


145. 


Тунелът се спуска с километри в плътна скала. От време на време те поразява 
невероятният рояк от минни мухи или плясъкът от крилете на прилепи, които 
излитат от мрака, привлечени от топлината на тялото ти. 

Най-после стигаш до зала, където до стената е построена малка дървена 
колиба. Ти си крайно изтощен и трябва да поспиш. 

Ако искаш да си починеш в колибата, мини на 322. 

Ако решиш да побързаш, въпреки умората, попадаш на 162. 


146. 


Бандитът преплита крака в бързата вода и изчезва от погледа ти. Скачаш от 
камък на камък в преследване на двамата разбойници, спасили се от засадата и 
сега тичащи към другия бряг, за да предупредят останалите във фургона. Когато 
бандитите се появяват, за твой ужас забелязваш, че са въоръжени с лъкове и със 
смъртоносна точност изстрелват стрели срещу твоите граничари. 

Докато успееш да ги предупредиш, една стрела с железен накрайник те 
одрасква по главата и ти падаш назад в бързите тъмни води на река Ксейн. 


Отгърни на 272. 


147. 


Пазачът чува, че се приближаваш и се обръща. Той поглежда втрещено към 
теб и изважда меча си. Благодарение на изненадващата атака можеш да 
изключиш всички точки за ИЗДРЪЖЛИВОСТ, загубени през първия рунд на 
битката. 


Пазач на моста: БОЙНИ УМЕНИЯ 14, ИЗДРЪЖЛИВОСТ 23. 


Ако спечелиш битката, продължи на 2890. 


148. 


- Насам! Насам! - Гласът на капитан Д Вал се издига над шума от битката. - 
При мен, сомерлундци! 

Смелият капитан събира около себе си клин от войници с щитове и напада по 
фланга конниците. Те се обръщат и нарушават строя, когато клинът се врязва в 
техните редици. Васагонският херолд, с разсечена червена броня и с лице, 
обляно в кръв, избягва от битката и свири отбой. Виждаш как оцелелите бандити 
пришпорват конете си в галоп с надеждата да избягат през пролуката в 
барикадата. Обхванати от паника и умора, те прегазват собствените си пеши 
войници, които идват да ги подкрепят. Пехотинците падат и загиват под копитата 
на кавалерийските коне. 

Капитан ДВал повежда хората си към барикадата и из-праща смъртоносно 
количество стрели срещу разстроената пехота. Това е последната капка. 
Бандитите хвърлят оръжията си и избягват под град от стрели, падащи върху тях 
от опушеното небе. 

Горд и пронизителен вик литва през равнината след бандитите: 

- За Сомерлунд! За Сомерлунд! 

Мини на 137. 


149. 


Обзема те ужасното чувство на вина, когато познаваш тези амулети. Те са 
знаци на свещения орден на монасите, известен като „Спасителите" - таен орден, 
посветен на поклонение, молитви и лечебни изкуства. 

Проклинаш прибързаните си действия и внимателно връщаш амулетите на 
шиите на светите хора. 


Продължи на 188. 


150. 


Следите водят към обрасъл в растителност и мъх вход в тунела на мината. 
Поглеждаш в мрачния проход и виждаш, че много от гредите и подпорите, които 
някога са крепели тавана, сега са изпочупени. Купчини пръст, покрити с мъх, 
застилат пода на тунела и рекичка от вода, оцветена от рудата, шурти и 
криволичи между тях. 

Следите от копита свършват пред входа, а двата чифта отпечатъци от 
човешки стъпки продължават в мината. 

Ако искаш да изпратиш хората си да потърсят изчезналите коне, мини на 
164. 

Ако решиш да проследиш отпечатъците от човешки стъпки в мината, 
отгърни на 288. 

Ако предпочиташ да прекратиш търсенето, можеш да се върнеш по 
пътеката между хълмовете, като продължиш на 6. 


151. 


Подът на тунела е покрит с разложени останки от гризачи. Звукът от чупенето 
на кости те кара да потръпнеш от отвращение, когато ти и твоите хора навлизате 
предпазливо сред вонящите останки. 

Стигате до място, където тунелът завива рязко на изток. По грубите каменни 
стени плъзват отблясъците от светлините на факлите. Един бърз оглед напред 
потвърждава подозренията ти: двама бронирани войници пазят кладенеца в 
осветената от факли зала. 

Ако искаш да дадеш сигнал на твоите хора да нападнат пазачите, мини на 
320. 

Ако предпочиташ да ги подмамиш в тунела и да ги хванеш живи, продължи 
на 197. 

ВасагонсКият херолд се измъква 


от битКата и свири отбой 


152. 


При бързото претърсване на телата намираш следните предмети: 

Меч 

6 /шест/ Златни крони 

Храна за два пъти Хранене 

Меден ключ. 

Можеш да вземеш всеки от тези предмети, като запишеш това в Дневника на 
приключението. 

Когато влизаш в тунела, един пазач се появява на площадката под теб. Той те 
забелязва и вдига тревога, като надува бойния рог, който виси на шията му. Не 
губиш време да видиш какво ще стане след сигнала за тревога. Още при звука на 
бойния рог ти побягваш от тунела. 

Мини на 81. 


153. 


Пускаш стрелата и тя полита към водача на бандитите, ала той забелязва 
смъртоносния й полет и вдига лъскавия си стоманен щит. Сърцето ти подскача, 
когато стрелата се отклонява встрани и се удря в стената на наблюдателната 
кула, без да е причинила никому вреда. Преди да стреляш повторно, някой избива 
лъка от ръката ти. Изправяш се пред брониран войник. Той стои над теб на 
барикадата и ти не можеш да избегнеш нападението му. 


Васагонски войник: БОЙНИ УМЕНИЯ 17, ИЗДРЪЖЛИВОСТ 26. 


Прибираш оръжието си с цел да използваш лъка, но за не-щастие войникът те 
напада, преди да го опънеш и да се защитиш. Трябва да извадиш 4 точки от 
твоите БОЙНИ УМЕНИЯ за първите два кръга от битката. Ако на третия кръг си 
още жив, ти успяваш да извадиш оръжието си и да отговориш на нападението. 

Ако спечелиш битката, мини на 174. 


154. 


Когато се уверяваш, че бандитите вече не ви преследват, спираш да събереш 
своя уморен и дрипав отряд. Само десет души оцеляват след битката, останалите 
или са пленени, или са убити при бягство. Сега, след като шосето за Сомерлунд е 
отрязано от бандитите, нямате друг избор, освен да продължите на юг. 

Посочи едно число от Таблицата на случайните числа. 

Ако числото е от 0 до 2, мини на 120. 

Ако то е от 3 до 9, прехвърли се на 51. 


155. 


Забелязваш как зад глутницата тичащи бойни кучета се приближават десетина 
бандитски стрелци. Ако избягаш от безпощадните челюсти на бойните кучета, 
стрелците сигурно ще те улучат съвсем лесно. Без да губиш нито секунда, ти се 
обръщаш към Руанон и се втурваш да бягаш колкото ти държат краката. 

Мини на 225. 


156. 


Скоро тунелът стига до минна шахта, където до стената е сложена стълба. 
Стълбата води до друг тунел, десетина метра по-високо, който изчезва в 
западната стена. Друг изход от шахтата няма. 

Ако искаш да се качиш по стълбата към горния тунел, мини на 212. 

Ако решиш да се върнеш по следите си към предишната зала и да тръгнеш 
по южния тунел, отгърни на 101. 


157. 


Сега си толкова уморен, че си принуден да спреш и да поспиш. Много часове 
минават, преди да се събудиш, напълно отпочинал. Възстанови 1 точка за 
ИЗДРЪЖЛИВОСТ и продължи да изследваш тунела. 

Мини на 309. 


158. 


Стомахът ти се свива, когато лодката изхвръква във въз-духа. Превърташ се 
цяла вечност, докато най-подир падаш с главата надолу в дълбоката и студена 
вода. Ударът е толкова неочакван и толкова силен, че те разтърсва и изпадаш в 
безсъзнание. Губиш З точки за ИЗДРЪЖЛИВОСТ. 

Събуждаш се с лице в калта и кръглите речни камъни. Главата ти се пръска, а 
в дробовете ти сякаш гори огън. Изгубил си Раницата и всичко, което имаше в 
нея. И макар зрението ти да е затруднено и замъглено, ти разбираш, че си сам. 
Няма и следа от твоите хора. 

Направи необходимите бележки в Дневника на приключението и продължи на 
219. 


159. 


Лежиш, затаил дъх, с лице, притиснато към корените на житата. Нервите ти са 
опънати като тетива, защото очакваш да мине патрулът. 

Стотици дребни създания пълзят нагоре-надолу по жълтеникавите стъбла. 
Цялото ти тяло изтръпва, когато си представяш как те пъплят по краката, 
ръкавите и под яката по тялото ти. Когато капка пот потича по бузата ти, ти за- 
малко да извикаш и да издадеш мястото, където се спотайваш. 

Бандитите минават само на няколко сантиметра от теб, без да открият 
присъствието ти. Когато се уверяваш, че те вече не са на пътеката, скачаш на 
крака и трескаво почесваш тялото си. За твой ужас откриваш, че краката ти са 
покрити с пъплещи буболечки, които смучат твоята кръв. Разкъсваш дрехите и 
изчистваш обувките и кожата си от буболечките, после тръгваш бързо по 
пътеката. Кръвосмучещите насекоми така са изпили кръвта ти, че губиш 2 точки за 
ИЗДРЪЖЛИВОСТ. 

Мини на 204. 


160. 


С охрана от петима войници тръгваш по криволичещата тясна пътека, водеща 
към колибата. Грубите каменни стени са покрити с влажен мъх, в който има 
странна овална врата. Не се виждат никакви прозорци. Слизате и се 
приближавате до вратата. Внезапно някакъв мъжки глас извиква отвътре: 

- Влез, Самотен вълк! Очаквах те. 

Ако искаш да отвориш вратата и да влезеш, мини на 84. 

Ако предпочиташ да изтеглиш оръжието си и да влезеш, продължи на 205. 

Ако държиш да изпратиш войниците си в колибата, попадаш на 306. 


161. 


Вдигаш качулката на твоето наметало от Кай, скриваш се на дъното на 
празната минна вагонетка и оставаш в очакване със затаен дъх. През процепа в 
дъските виждаш процесия от измъчени хора, която тътри крака към теб. Охрана от 
бандити ги побутва напред, като бие всеки, който пада или се отклони от 
редицата. Усещаш как вагонетката се разклаща, когато някой започва да я тика 
през тунела. Вдигаш глава и забелязваш едно потно лице, което се взира в теб. 

- Бягай наляво, когато ти кажа „Давай" - прошепва човекът, после се скрива 
от края на вагонетката. 

Когато вагонетката излиза от тунела, огрява те ярка слънчева светлина. През 
процепа вече виждаш посоката: това е дървено съоръжение, където пътят 
свършва на петнайсетина метра над голям куп руда. Наблюденията ти са 
прекъснати от съскаща команда: 


- Давай! 

Ако искаш да скочиш от вагонетката и да хукнеш наляво, мини на 27. 

Ако искаш да скочиш от вагонетката и да се затичаш надясно, продължи на 
144. 

Ако не обърнеш внимание на командата и решиш да останеш на мястото 
си, попадаш на 294. 


162. 


Два минни тунела водят вън от залата. Единият отива на запад, другият води 
на юг. 

Ако искаш да тръгнеш на запад, мини на 214. 

Ако предпочиташ пътя на юг, попадаш на 117. 


163. 


Обръщаш се и побягваш от васагонеца, но налиташ на колелото на обърнатия 
фургон и падаш на земята. Чуваш злобния смях на войника, който вдига меча си 
да те убие, но смехът се превръща в призрачен вой. 

Виждаш как той се свлича на земята с дълбоко забита във врата му 
сомерлундска стрела. 

Мини на 249. 


164. 


Внезапно остро изсвирване на боен рог кара кръвта ти да застине от ужас. 
Облечени в червено бандити изскачат от гъсталака и нападат твоите хора. 
Съдбата е срещу теб, защото противникът ви превъзхожда по брой най-малко три 
пъти. Няма спасение от смъртоносната засада. 

Ако искаш да събереш хората си за борба и оцеляване, мини на 2099. 

Ако решиш да заповядаш бързо отстъпление в мината, продължи на »2. 


165. 


Връщаш се към подиума на трубадурите, когато идва време за храна, 
приготвена от вашите домакини. Димящата супа мирише много апетитно. 

Ако искаш да ядеш от храната, мини на 319. 

Ако се откажеш от супата, трябва да ядеш Храна от Раницата, в противен 
случай губиш 3 точки за ИЗДРЪЖЛИВОСТ. 


Отгърни на 13. 


166. 


Предчувстваш, че фургонът е пълен със заспали бандити. Ако те се събудят, 
преди да пресечете незабелязано реката или преди да премахнете шестимата 
бандити, които ловят риба, ти и твоите хора едва ли ще избегнете смъртта или 
пленяването. Решаваш, че рискът да преминете тук е много голям и даваш сигнал 
на отряда си да те последва на изток. 

Мини на 232. 


167. 


За твоя радост на дъното на минната вагонетка откриваш миньорска Раница и 
Лопата. В Раницата има храна за едно Хранене. Мяташ Раницата на раменете си, 
преди да се опиташ да изкачиш стръмния обслужващ тунел. 

Направи необходимите записки в Дневника на приключението и продължи на 
18 


168. 


Разделяш двете половини на твоето Огнено кълбо от Калте и държиш 
пламтящите полукълба високо, докато вървиш напред под свода. Когато 
забелязваш отвратително чудовище с черна кожа, стъпило на релса под тавана, 
ти надаваш вик на ужас. Тъмните му сатанински очи следят всяко твое движение, 
устата му се отваря и затваря, като произнася беззвучно проклятия. Внезапно 
чудовището скача от мястото си и те напада. 

Ако имаш Сомерсверд, мини на 34. 

Ако нямаш този Особен предмет, попадаш на 85. 


169. 


Когато разгръщаш гъстите листа, ти политаш с главата надолу и падаш от края 
на стръмен склон върху широк горски път. На по-малко от три метра един бандит 
разглежда на колене копитото на коня си и изважда с крив нож остър камък от 
подковата му. Шумът от падането ти го кара да се обърне към теб с оръжие, готов 
да те нападне. 


Бандитски войник: БОЙНИ УМЕНИЯ 16, ИЗДРЪЖЛИВОСТ 24. 
Ако спечелиш битката, ти забелязваш, че групата на бандитите идва от север. 


Забелязваш ги тъкмо навреме, за да избягаш веднага. 
Мини на 123. 


Тъмните му сатанинсКи очи следят ВвсяКо пвое движение 


170. 


Повече от пет минути се изкачваш по винтовата стълба, докато стигнеш 
следващото ниво. Тук тунелът отива на юг. Вървиш през тъмната галерия до 
мястото, където тя завива остро на запад. Малко по-нататък отляво виждаш 
стълба, която води надолу. 

Ако искаш да слезеш по стълбата, мини на 228. 

Ако искаш да продължиш през прохода, попадаш на 221. 


171. 


Пътувате километър след километър през равната и пустинна местност, 
заобикаляща Руанон Пайк. Въпреки потискащата гледка, твоите войници са 
бодри. Те пеят бойни маршови песни да убият скуката от пътя и да избегнат 
страха от онова, което ги чака напред. Следобед буреносни облаци се събират 
над върховете на Дурнкраг на запад и звукът от далечен гръм подсказва 
наближаването на дъжда. 

Късно следобед твоите разузнавачи забелязват на шосето пред вас хан за 
каруци. Това е голяма каменна къща, която е добре укрепена. 

Ако искаш да спрете в хана за нощуване, мини на 63. 

Ако не се страхуваш от възможна буря и решиш да продължиш по пътя на 
юг, попадаш на 141. 


172. 


Веднага познаваш в гласовете им източен акцент. Това са васагонски 
бандитски войници. Те са най-малко четирима в залата под теб и в момента 
обсъждат какво да правят с нахлулия досадник в мината. Решаваш, че е най- 
добре да запазиш мълчание и се връщаш в галерията. Уверяваш се, че никой не 
те е проследил и влизаш в тунела през западната стена. 

Мини на 55. 


173. 


Дървената колона е стабилна и здрава, трябва ти силен удар да я събориш. 

Ако имаш Сомерсверд, мини на 275. 

Ако нямаш този меч, посочи едно число от Таблицата на случайните числа. 
Ако имаш Кирка или Лопата, добави 2 към посоченото число. 

Ако сборът е от 0 до 6, мини на 143. 

Ако сборът е от 7 до 11, отгърни на 179. 


174. 


Нови вражески войници се катерят по разбитата барикада към теб. Захвърляш 
лъка и изтичваш към голямата бъчва за вода, пазена от снажен сомерлундец. 
Земята около бъчвата е покрита с вражески трупове. 

- Убий водача им! - заповядваш на сомерлундеца и показваш към вражеския 
офицер. 

Сержантът се прицелва и изстрелва стрелата с бързо и плавно движение. 
Стрелата литва в опушения въздух и пронизва лъскавия нагръдник на офицера. 
Жестоките му очи помътняват и бавно се затварят. Той пада от седлото със 
стрела, дълбоко забита в сърцето му. 

Мини на 148. 


175. 


Преди да изминете и един километър, ви сполетява нещастие. Внезапно 
войникът пред теб надава пронизителен вик. В гърдите му е забит стоманен диск, 
остър като бръснач. Нови смъртоносни дискове литват във въздуха към теб и 
минават от двете ти страни. Преди скритите убийци да повалят повечето от вас, 
ти отвеждаш своите хора от това място в галоп. 

Когато най-после спирате запотените си коне, вие сте на повече от три 
километра от мястото на засадата и са останали само четирима от твоите хора. 
Вашето спиране трябва да е кратко, защото врагът може да ви преследва. Със 
спомена за свистенето на смъртоносните дискове ти повеждаш останалите живи 
от твоя отряд по шосето на юг. 


Продължи на 297. 


176. 


С трясъка на счупени кости твоят кон се сблъсква странично с бандитския 
жребец и ти падаш презглава на земята. Силата на удара те замайва и ти не 
забелязваш острието, забито в рамото ти. Губиш 3 точки за ИЗДРЪЖЛИВОСТ, 
преди да се обърнеш с лице към нападателя. Не можеш да избегнеш битката и 
трябва да се биеш с него до смърт. 


Бандитски войник: БОЙНИ УМЕНИЯ 17, ИЗДРЪЖЛИВОСТ 25. 


Ако победиш, мини на 7. 


177. 


Едва си пристъпил в пещерата и един удар в задната част на главата те 
просва безжизнен на земята. Още на разклона двамата пазачи са те забелязали и 
са ти заложили този капан. Хората на Барака вземат екипировката ти и хвърлят 
безчувственото ти тяло в килия. 

Безсилен си да спреш жертвоприношението. Когато настъпва мигът, една 
костелива ръка на скелет отключва вратата. 

Твоят живот и твоята мисия свършват тук. 


178. 


Издърпваш отвратителното същество по-далеч от граничарите и виждаш, че 
човекът е мъртъв. Еликсът е забил острите си като игли зъби в сърцето на бедния 
човек. 

Грабваш оръжието си и се връщаш да помогнеш на хората, които сега са 
нападнати от две гигантски бойни котки. Третият еликс скача върху теб, докато 
притичваш през залата, но ти го поразяваш във въздуха и го хвърляш в 
кладенеца. 

Мини на 245. 


179. 


Подпората се пропуква и се счупва на две. Подът се разтърсва. Олюляваш се 
и падаш, но веднага скачаш на крака. Докато бягаш да се спасиш, огромна земна 
и скална маса нахлува с гръм в тунела зад теб. Ударната вълна от свличането те 
блъсва право в гърба и те просва на земята. Въздухът се изпълва с прах. 
Изправяш се и продължаваш бързо напред, но ти трябва още половин час да 
стигнеш до място в тунела, където въздухът е чист и спокоен, а факлите още 
горят. 

Мини на 335. 


180. 


В другия край на бараката тясна платформа се спуска към вратата до нивото 
на водата. Един от твоите войници изтичва нататък и отмества дебелата греда, а 
останалите войници започват да тикат лодката надолу по рампата. После спирате 
да тикате и се качвате на борда. Излитате от бараката с такова друсане, че 
падате един върху друг. Когато се изправяте, лодката ви е понесена от силното 
течение. Грабвате греблата и се опитвате да задържите лодката в средата на 
бързата река, която тече в подножието на планината Маакен. Ала едва успявате 
да овладеете лодката, когато пред вас се изпречва непредвидена опасност - 
реката изчезва в скалите под масивна гранитна канара. Много е късно да 


избегнете нахлуването в мастиленочерната пещера. При влизането в мрака се 
приготвяте за всяка опасност, която може да ви дебне тук. 


Продължи на 241. 


181. 


Звукът на тетивата и свистенето на стрелата са последните звуци, които чуваш 
на този свят. Острието пробива черепа ти и ти умираш моментално. 
Твоят живот и твоята мисия свършват тук. 


182. 


Разполагате фургоните в кръг и правите вътре лагер. Оставяш един войник на 
пост. Певците правят малък подиум, на който се качва Йезу. Той моли за тишина, 
преди да обяви заглавието на тяхната песен - „Смелите войници на Сомерлунд", 
един избор, който получава радушен прием от твоите хора. 

При изпълнението на песента забелязваш нещо много странно: един от 
актьорите не само използва истински меч, но това е вид оръжие, с което си служат 
офицерите от сомерлундската кавалерия. След песента ти се приближаваш до 
човека да го поразпиташ за меча. Той те поглежда нервно и хуква към мрака на 
поставените в кръг фургони. 

Ако искаш да го преследваш и имаш Проследяване или Лов от дисциплините 
на Кай, мини на 332. 

Ако нямаш тези умения, но искаш да го преследваш, отгърни на 58. 

Ако предпочиташ да го оставиш да избяга, върни се при твоите хора, като 


продължиш на 165. 


183. 


Успяваш да стигнеш до сплетените трънаци, растящи край вратата на 
гробницата. От това място спокойно можеш да наблюдаваш васагонските пазачи. 
От север се появяват още войници и влизат в Маакен. Слизат от конете и се 
приближават до вратата. 

- Парола! - извикват пазачите на гробницата. 

- „Дон - отговарят войниците. 

Вратата се отваря и ги пуска да влязат. 

След като научаваш паролата, ти решаваш да влезеш в гробницата по същия 
начин. Оставяш качулката на твоето наметало на главата си - да скрива 
сомерлундските ти черти - и тръгваш дръзко към пазачите. 

Посочи едно число от Таблицата на случайните числа. 

Ако имаш Маскировка от дисциплините на Кай, добави 4 към посоченото 
число. 


Ако сборът е от 0 до 6, мини на 198. 
Ако сборът е от 7 до 13, отгърни на 338. 


184. 


Вече сте само на десетина крачки от враговете, когато те откриват стрелба. 
Като по чудо стрелите не те улучват, но трябва да се биеш сам, защото трима от 
хората ти са убити, а четвъртият не може да се бие поради стрелата, забита в 
китката му. Когато се хвърляш в атака, свирепите войници захвърлят 
незаредените си арбалети и изваждат мечовете си. Шестима гневни войници те 
отхвърлят назад. 

Ако искаш да се биеш с тях, мини на 202. 

Ако решиш да скочиш през парапета на моста и да избягаш от тях, 


продължи на 342. 


185. 


Сега си гладен и трябва да ядеш Храна, в противен случай губиш 3 точки за 
ИЗДРЪЖЛИВОСТ. После продължаваш през тунела, който след няколко 
километра най-после стига до дълга изоставена галерия. 


Продължи на 40. 


186. 


Васагонските бандити пробиват вашата зашита и ви нападат. Даваш заповед 
за стрелба. Град от стрели литва срещу бронираните врагове и закалените 
върхове на стрелите пробиват алените им брони. Първата вълна от нападатели 
се отдръпва и пада, втората се люшва. Нови стрели принуждават враговете да се 
отдръпнат към развалините и да се прегрупират. 

На места групи бандитски войници са оцелели след смъртоносния град от 
стрели и стигат невредими до барикадата. Повечето от тях са изтощени, но малка, 
решителна част от най-дръзките им войници минава през барикадата и се 
приближава до теб. Внезапно един дебел воин със смолисточерна коса, сплетена 
на плитка на покритата му с белези глава, скача на фургона и те напада. 


Васагонски войник: БОЙНИ УМЕНИЯ 18, ИЗДРЪЖЛИВОСТ 25. 
Можеш да избегнеш битката по всяко време, като скочиш от фургона. 


Продължи на 66. 
Ако спечелиш битката, мини на 243. 


187. 


Когато излизате навън под ранното утринно слънце, ти захвърляш факлата и 
даваш сигнал на хората си да се съберат. От отряда, с който тръгна, е останала 
само една малка част. Сега трябва да избереш най-правилното решение. Ала 
когато се каниш да се обърнеш към тях, нещо грубо те прекъсва. 


Продължи на 164. 


188. 


Заповядваш на войниците си да изкопаят гробове за двамата убити, преди да 
се върнете под прикритието на мра-морния свод. Сега си гладен и трябва да ядеш 
Храна, в противен случай губиш 3 точки за ИЗДРЪЖЛИВОСТ. Оставяш пазач край 
разрушения храм и се приготвяш за така желания сън. 


Продължи на 233. 


189. 


Опитваш се да доплуваш с пробитата лодка до отсрещния бряг, но още щом 
греблата се потапят във водата, някаква могъща сила ги изтръгва от ръцете ти. С 
изцъклени от ужас очи гледаш как един войник надава вик, преди дебелото 
слузесто пипало да го повлече в тъмната река. Чува се страхотен трясък. Друго 
пипало се промушва през дупката на дъното. Ударът е толкова силен, че лодката 
се издига във въздуха, ти се премяташ презглава и падаш в ледената вода. 

Посочи едно число от Таблицата на случайните числа. 

Ако посоченото число е от 0 до 4, мини на 234. 

Ако числото е от 5 до 9, попадаш на 47. 


190. 


Излизаш от тунела и бързо тръгваш през друга галерия. 
Продължи на 335. 


191. 


Скоро излизате на разклонение, където пътеката стига до главното шосе. 
Встрани от пътя стои изоставен обгорял фургон. 

Ако искаш да огледаш фургона, продължи на 337. 

Ако фургонът не те интересува, можеш да продължиш по шосето на юг, 


като отгърнеш на 297. 


йни хрътки сКачат Към бариКадата 


Лаещите бо 


с облещени очи 


192. 


Вече си на пет крачки от вратата, когато един бандитски войник нахлува вътре. 
Отскачаш инстинктивно встрани, но не достатъчно бързо, за да избегнеш 
назъбения връх на неговата алебарда. Студената стомана потъва в гърдите ти и 
излиза от другата страна на твоето тяло. Раната е смъртоносна. Умираш веднага 
и падаш на пода. 

Твоят живот и твоето приключение свършват тук. 


193. 


Лаещите бойни хрътки скачат към барикадата с облещени очи, в които горят 
червените отблясъци на битката. Кучетата прескачат телата на мъртвите и 
ранените и се втурват към сомерлундските защитници. Бойната линия около теб 
се разкъсва, войниците падат, съборени от бойните 

хрътки. Докато отстъпваш назад, една бойна хрътка скача срещу стената от 
торби и бъчви и пада. Преди кучето да се изправи, ти се хвърляш светкавично 
напред и го убиваш с един удар в главата. Друга бойна хрътка забива нокти в 
гърба ти, като те блъсва напред към разрушената барикада. Преди да успееш да 
се освободиш, още две кучета впиват зъби в краката ти. 


Васагонски бойни хрътки: БОЙНИ УМЕНИЯ 17, ИЗДРЪЖЛИВОСТ 30. 


Ако си още жив след два кръга на битката, мини на 311. 


194. 


Ударът в гърдите те изхвърля от лодката и ти падаш назад в леденостудената 
вода. Излизаш на повърхността, но не успяваш да избегнеш едно дебело пипало, 
което се увива около бедрото ти и те повлича надолу. 

Посочи едно число от Таблицата на случайните числа и отбележи числото на 
бялото поле в Дневника на приключението. Ако посочиш нула, тя се брои за нула. 
Това число по-казва броя на кръговете от битката, които можеш да издържиш под 
водата, преди да започнеш да губиш допълнителни точки за ИЗДРЪЖЛИВОСТ 
поради липса на въздух. Ако имаш Власт над предметите от дисциплините на Каи 
добави 2 към числото, което си посочил. 


Огромен октопод: БОЙНИ УМЕНИЯ 16, ИЗДРЪЖЛИВОСТ 37. 
Проведи битката по познатия ти вече начин. Ако битката продължи по-дълго от 


броя на кръговете, които можеш да издържиш под водата, ти ще губиш по 2 точки 
за ИЗДРЪЖЛИВОСТ през всеки следващ кръг поради липса на въздух. 


Ако спечелиш битката, мини на 32. 


195. 


Чуваш тъпия звук от отместването на тежката греда и плещест мъж, облечен в 
къса кожена дреха, се появява на вратата на кръчмата. 

- Добре дошъл в моята скромна странноприемница, господарю. Извини ме за 
подозрителността, но тук е опасно място, една грешка може да ми струва живота. 

Даваш знак на хората си да укротят конете си и влизаш след собственика в 
неговата кръчма. Тя прилича повече на оръжейна, отколкото на място за пиене. 
Колчани със стрели са окачени до всеки от обкованите с желязо прозорци, стойки 
с копия са наредени край отсрещната стена. Залата е празна, с изключение на 
трима души, които много приличат на собственика. Един от тях е превързал 
главата си с бинтове. 

Питаш собственика колко ще струва преспиването на твоите войници и те 
учудва отговорът му. 

- Нищо - отговаря той, като размества масите, за да могат войниците да спят 
на пода на кръчмата. - Тази нощ вашето присъствие тук е по-ценно от злато. От 
последното пълнолуние бандитите ни нападат всеки ден. 

Когато и последният ти войник идва от конюшнята, вратите се затварят и се 
залостват. Руква дъжд и твоите войници открито се радват, че са тук, на топло и 
сухо. 

Ако искаш да попиташ собственика на кръчмата за бандитските набези, 
мини на 239. 

Ако предпочиташ да научиш от него всяка новина за Руанон през последния 
месец, мини на 266. 

Ако не искаш да задаваш други въпроси на човека, можеш да се приготвиш 
за сън. Отиваш на 324. 


196. 


Ярка мълния раздира притъмнялото небе и осветява фигурите на бандитите, 
които пълзят към конюшнята. Наведен от балкона, ти даваш сигнал на твоите 
войници да се приготвят. Скачаш на покрива на обора, но за съжаление глинените 
керемиди са тънки като хартия и се счупват от силата на тежестта ти. Падаш през 
крехкия покрив право в сеното. За щастие не си ранен и бързо ставаш на крака, но 
един бандит стои само на сантиметри от теб с вдигнат за удар меч. Не можеш да 
избегнеш битката. 


Бандитски войник: БОЙНИ УМЕНИЯ 16, ИЗДРЪЖЛИВОСТ 23. 


Ако победиш, мини на 21/. 


197. 


Хвърляш камък в тунела, за да привлечеш вниманието на пазачите. Само след 
секунди чуваш стъпки, които се приближават. Нападате ги. Пазачите нямат време 
дори да мигнат. Хората ти изскачат от мрака и ги побеждават. След като залавяте 
пазачите, вие завързвате ръцете им и ги връщате към залата на кладенеца. 

Ако искаш да претърсиш пазачите, мини на 268. 

Ако решиш да ги разпиташ, продължи на 76. 

Ако предпочиташ да ги оставиш и да продължиш пътя си, попадаш на 64. 


198. 


Пазачите не се заблуждават от твоето перчене, изтеглят мечовете си и се 
хвърлят в атака. Можеш да се биеш с тях като с един противник. 


Пазачи на гробницата: БОЙНИ УМЕНИЯ 18, ИЗДРЪЖЛИВОСТ 30. 


Ако спечелиш битката, продължи на 229. 


199. 


Скоро влизаш в зала, разделена на две от дълбока шахта. През шахтата е 
прехвърлен дървен мост, пред който стои на стража мургав войник. Той е 
предупреден от виковете на войниците и още щом те вижда, изтичва към въжето, 
което виси от тавана, като оставя моста неохраняван. Преследвачите вече са 
съвсем наблизо. 

Ако искаш да изтичаш по моста, мини на 271. 

Ако предпочиташ да нападнеш пазача, за да не дръпне въжето, попадаш на 
56. 


200. 


Гората гъмжи от бандитски патрули, но поради острия си ум и уменията от Кай, 
оставаш незабелязан. Най-сетне стигаш до края на шубрака. Намираш се в 
широка отворена равнина, водеща към Руанон. Гледката, която се разкрива пред 
теб, е много тревожна. 

Повечето миньорски градове са изгорени до основи. Опушените стени на 
някогашните магазини, вили и кръчми сега са само тлеещи купчини пепел. 
Започваш да се боиш и от най-лошото - че Руанон е напълно разрушен, когато лек 
ветрец отнася миризмата на изгоряло, увиснала като облак над развалините. 
Сред разрушените къщи около каменна кула се издига барикада. Над кулата се 
развява дрипаво знаме, което още ви вдъхва надежда. Това е слънчевото знаме 


на Сомерлунд, допълнено с бяла ивица - кавалерийския флаг на полка на 
кралската гвардия. 

Неочакван пукот на вейка те кара да застинеш. Хвърляш поглед назад и 
виждаш трима бандити, които пълзят между дърветата към теб. Широките 
стоманени остриета проблясват на слънцето. Бандитите са покрити с прозрачна 
лепкава течност. 

Ако имаш Лов от дисциплините на Кай или си бил някога в Горн Ков, мини на 
45. 

Ако искаш да се биеш с бандитите, продължи на 133. 

Ако предпочиташ да избягаш от тях, побързай през откритата равнина 
към Руанон, който се намира на осемстотин метра от теб. Попадаш на 307. 


201. 


Гъбите са меки и сухи, вкусът им е ужасен. Когато сухите гъби поглъщат 
слюнката в устата ти, чувстваш, че ти се повдига и стомахът ти се свива. Усещаш 
как вътре в теб се надига непреодолима вълна да повърнеш, което те хвърля в 
паника. Отчаяно се опитваш да изстържеш с нокти езика си, за да махнеш 
проклетите гъби от устата си. 


Продължи на 65. 


202. 


Пред теб са шест тежковъоръжени пазачи и трябва да се биеш с всеки от тях 
поотделно. 


Пазач 1: БОЙНИ УМЕНИЯ 18, ИЗДРЪЖЛИВОСТ 23 
Пазач 2: БОЙНИ УМЕНИЯ 15, ИЗДРЪЖЛИВОСТ 24 
Пазач 3: БОЙНИ УМЕНИЯ 15, ИЗДРЪЖЛИВОСТ 21 
Пазач 4: БОЙНИ УМЕНИЯ 16, ИЗДРЪЖЛИВОСТ 25 
Пазач 5: БОЙНИ УМЕНИЯ 14, ИЗДРЪЖЛИВОСТ 24 
Пазач 6: БОЙНИ УМЕНИЯ 14, ИЗДРЪЖЛИВОСТ 22. 


Можеш да избегнеш битката по всяко време, като скочиш от моста. Мини 
на 342. 
Ако спечелиш битката, отгърни на 237. 


203. 


Когато пазачът пада мъртъв в твоите крака, ти се обръщаш навреме да видиш 
как трима от преследвачите влизат в залата. Те са защитени с тежки брони и 
носят в ръце зловещи алебарди. 

Ако искаш да се биеш с тях, мини на 108. 

Ако искаш да избягаш по моста, продължи на 271. 


204. 


Отминаваш селцето с хубавите къщички с каменни стени и минаваш през 
високото поле към обраслия с дървета хълм. След хълма влизаш в гъста гора и 
откриваш ромолящ поток с чиста вода. Напиваш се до насита и едва сега 
разбираш колко си гладен. Трябва да ядеш храна, иначе губиш 3 точки за 
ИЗДРЪЖЛИВОСТ. 

Привечер стигаш до град Маакен. Мрачните руини на този разрушен град, 
обрасли с бурени, се простират като огромно гробище, окъпано от зловещата 
светлина на почти пълната луна. Звуци, напомнящи за стенанията на изгубените 
души, изпълват въздуха. Това е викът на Маакенгорж. 

Изминали са близо два дни, откакто за последен път си спал, и умората бързо 
те обзема. Завиваш се с наметалото от Кай и лягаш да поспиш. Ще са сеобходими 
всичките ти сили, за да се справиш със страшната работа, която ти предстои. 

Мини на 142. 


205. 


Овалната врата се отваря навътре и облак прах излиза от колибата. 

- Аз съм сам - казва един глас. - Не се страхувай от мен. 

Стисваш здраво дръжката на твоето оръжие и влизаш предпазливо в 
каменната къщурка. 


Продължи на 84. 


206. 


Когато на изток блясват първите лъчи на утрото, ти оглеждаш покритото с 
мъгла шосе за някакви признаци на живот. Никой от разузнавачите ти не се 
завръща и останалите четирима войника са видимо разтревожени. С 
мародерстващите бандитски орди на север, враждебните планини на запад и 
двудневното пътуване до най-близкия град на изток кръгът на твоите действия е 
доста ограничен. 

Ако искаш да навлезеш в долината по шосето, мини на 82. 

Ако предпочиташ да навлезеш в долината под прикритието на гората, 


продължи на 226. 


207. 


Изваждаш стрела от колчана, висящ на стената, и опъваш тетивата до лицето 
си. Бандитският конник пътува през равнината с копие, което държи високо в 
ръката си. Негов пленник е ранен сомерлундски войник, който е паднал от 
барикадата и лежи в равнината, невъоръжен и безпомощен. Бандитът вече се 
кани да хвърли копието, когато пускаш стрелата. 

Посочи едно число от Таблицата на случайните числа. 

Ако имаш Боравене с оръжие от дисциплините на Кай (с някое оръжие), 
добави 2 към числото, което посочи. 

Ако сборът е от 0 до 4, мини на 336. 

Ако сборът е от 5 до 11, попадаш на 218. 


208. 


Преди да изминеш и двайсет крачки, стигаш до твърда скала - края на тунела. 
Тази галерия е била прокопана наскоро и сега ти се намираш в задънения й край. 
Чуваш стъпките на твоите преследвачи и се обръщаш да ги отблъснеш с мисълта, 
че в момента животът ти зависи от способността да се измъкнеш с бой от този 
капан и да се върнеш до разклонението, от което да тръгнеш по левия тунел. 


Тунелен пазач 1: БОЙНИ УМЕНИЯ 15, ИЗДРЪЖЛИВОСТ 25 
Тунелен пазач 2: БОЙНИ УМЕНИЯ 15, ИЗДРЪЖЛИВОСТ 24 
Тунелен пазач 3: БОЙНИ УМЕНИЯ 14, ИЗДРЪЖЛИВОСТ 22. 


Ако убиеш и тримата пазачи, мини на 199. 


209. 


Пиката разкъсва твоето наметало и те одрасква по гърба. Скачаш на крака, за 
да видиш как конникът хвърля счупената пика и изважда дългия си крив меч. 
Уморената усмивка, която плъзва по грубото му лице, открива нащърбената линия 
на потъмнелите му зъби. Той надава бойния си вик и още веднъж пришпорва коня 
си към теб. 

Ако си стигнал до степента Кандидат или по-висока, мини на 111. 

Ако още не си стигнал до това ниво на обучение в Кай, попадаш на 43. 


Той надава бойния си бик п още веднъж пришпорва 
Коня си Към теб 


210. 


Имаш много неприятно чувство към този град. Засега виж-даш само жени и 
деца да се мотаят по улиците, от мъже няма и следа. Всички жители са нервни и 
избягват да те гледат в очите. Инстинктът ти подсказва да се обърнеш и да 
напуснеш града колкото може по-бързо. 

Ако искаш да послушаш инстинкта си, мини на 67. 

Ако решиш да побързаш въпреки инстинкта си, можеш да огледаш 
кръчмата, като отгърнеш на 132. 

Ако желаеш да продължиш по улицата, попадаш на 301. 


211. 


Тактиката ти излезе успешна. Бандитите оставиха твоята малка група конници 
и се втурнаха да преследват останалите на запад. Когато твоите войници стигнат 
до обраслите с гори подножия на планината Дурнкраг, те лесно ще избягат от 
враговете сред гъстите ели. 

Когато бандитите се скриват от погледа, заповядваш на твоите хора да спрат 
за почивка. Въпреки големите загуби, войниците още искат да продължат своята 
мисия. 

Посочи едно число от Таблицата на случайните числа. 

Ако посоченото число е от 0 до 4, мини на 51. 

Ако то е от 5 до 9, продължи на 120. 


212. 


Силна смрад на влага и мърша изпълва шахтата. Решаваш да изпратиш 
един рт хората си нагоре по стълбата, за да се убедиш, че тя още е безопасна. 
Всичко минава добре, защото той скоро стига до следващото ниво и дава сигнал 
да го последвате. Тунелът от по-високото ниво води до овална, грубо изсечена 
зала, където подът е покрит със странна лъскава течност. 

Ако имаш Общуване с животните от дисциплините на Кай, мини на 41. 

Ако нямаш това умение, потърси изход от залата и продължи на 276. 


213. 


След кратко претърсване намираш следните предмети: 
Кирка 

Лопата 

Брадва 

факла 

Кибрит 

Пясъчен часовник. 


Ако искаш да вземеш някой от тези предмети, запиши това в Дневника на 
приключението (Кирката и Лопатата заемат в твоята Раница места, колкото два 
нормални предмета). 

След като се уверяваш, че в бараката няма други полезни неща, заповядваш 
на хората си да спуснат лодката. 


Отгърни на 180. 


214. 


Докато вървиш през тунела, усещаш върху лицето си полъха на влажен студен 
въздух. Каменните стени светят с блестящата руда, която отразява пламъка на 
факлата ти със смайващо многообразие от цветове. Умората и играта на 
танцуващите светлини те правят малко разсеян и ти забравяш за гъбите, по които 
вървиш. Надига се облак от розови спори, който запушва устата и носа ти и 
заплашва да те задуши, ако не действаш веднага. 

Ако искаш да тичаш през тунела, за да избягаш от спорите, мини на 46. 

Ако решиш да се върнеш в залата и да тръгнеш по южния тунел, отгърни 
на 117. 


215. 


Барака носи със себе си мирис на смърт и разложение. Той влиза в храма с 
ботуши на гургаз, които скриват краката му до бедрата, и затръшва каменната 
врата със страшна лекота. Застива в тишината, преди да отвори големите черни 
врати, на които са гравирани злокобни черепи. Внезапно стихиен вятър духва в 
храма и ушите ти писват от ужасен вик. Зад отворените врати виждаш как една 
каменна колона стърчи от пропастта на Маакенгорж. Сега ти надникваш в 
бездната на обречените. 

Барака обръща гръб на обвеяната от вятъра колона и тръгва бавно към 
олтара. От скрита ножница той изважда крив черен нож и вдига острието му към 
светлината. Зъл син пламък минава по черната стомана, раздухван от ледените 
ветрове на Маакенгорж. Жертвоприношението скоро ще започне. 

Ако искаш да извадиш оръжието си и да нападнеш Барака, мини на 296. 

Ако решиш да отвлечеш вниманието му от олтара, без да го нападаш, 


продължи на 119. 


216. 


Вече с нищо не можеш да помогнеш на ранения войник. Пипалата обхващат 
лодката от всички страни и заплашват да ви повлекат дълбоко под водата. 
Ако искаш да помогнеш на другия войник, който е изтеглен за крака от 


лодката, продължи на 304. 
Ако предпочиташ да хванеш греблата и да гребеш към отсрещния бряг на 


реката, отгърни на 189. 


217. 


Войниците ти извикват радостно, когато те виждат да побеждаваш, и скачат 
през покрива на конюшнята при теб. Разгаря се люта битка. С общи усилия 
изхвърляте бандитите от обора и започвате да ги преследвате в бурната нощ. 


Продължи на 345. 


218. 


Стрелата литва право към бандита и го улучва точно под вдигнатата ръка. Той 
надава вик и политва назад, като при падането на земята се нанизва на 
собственото си копие. Вече се каниш да извадиш нова стрела, когато забелязваш 
как заплашителен черен силует пикира от небето. Сянката пада отвесно и каца на 
покрива на наблюдателната кула. Докато тичаш нагоре по стълбите, ти захвърляш 
лъка и изваждаш от ножницата оръжието си. 

Мини на 223. 


219. 


Минава половин час, докато се възстановиш от станалото и свикнеш с новата 
обстановка. Намираш се на края на огромен вулканичен куп, който се издига над 
тъмните води на подводната река. На няколко метра от върха мътна светлина 
осветява дългия каменен склон. Вглеждаш се по-внимателно. Скоро откриваш, че 
изкачването ще бъде дълго, бавно и мъчително. Едва след едночасови 
напрегнати действия ти най-сетне стигаш на върха, където има малък обслужващ 
тунел. Тунелът е празен, има само една минна вагонетка, оставена до входа на 
тунела. 

Ако искаш да огледаш вагонетката, мини на 167. 

Ако вагонетката не те интересува, мини през стръмния тунел, като 


продължиш на 185. 


220. 


Ударът ти сваля бандита от коня. Той пада тежко на земята и счупва пиката с 
тялото си. Бандитът става на крака, вдига решетката на шлема пред очите си, 
поглежда те и се усмихва злобно, като открива нащърбената линия на 
потъмнелите си зъби. Той надава боен вик и се втурва срещу теб, като изважда в 
движение дългия си меч. 

Ако искаш да се биеш с бандита, мини на 90. 

Ако решиш да избегнеш битката, продължи на 163. 


221. 


Скоро стигате до зала, разделена от широка пропаст. Тук е ужасно тихо и дори 
и най-лекият шум се понася с ехо сред каменните стени като звън на цимбал. 
Арковиден мост пресича пропастта и води към масивна двойна каменна врата. В 
момента, в който пресичаш моста, се вдига страхотен шум. Вратите се отварят. 

Ако искаш да извадиш оръжието си и да се приготвиш за битка, мини на 50. 

Ако решиш да избягаш от моста, върни се назад през тунела и слез по 
стълбите, като отгърнеш на 228. 

Ако предпочиташ да скочиш през парапета на моста в потайните 
дълбочини на пропастта, попадаш на 342. 


222. 


Във фургона с плюшена тапицерия, осветен от пламъка на свещ, ти намираш 
артиста, скрит под едно одеяло в далечния ъгъл. Дръпваш одеялото и питаш 
изплашения човек откъде има толкова хубав меч. 

- Аз... аз го купих в Ешнар - пелтечи той с широко отворени от страх очи, - от 
собственика на кръчмата „Кирка и лопата". - Той хваща меча за острието и ти го 
подава. - Ако това е твоят меч, много се извинявам. Ето, вземи го. 

Хващаш медната дръжка на меча и я разглеждаш внимателно. Няма 
съмнение, това е сомерлундски кавалерийски меч, но надписът върху острието 
кара сърцето ти да трепне: „Капитан Ремир Д Вал - полк на кралската гвардия". 

Ако искаш да вземеш меча, отбележи това в Дневника на приключението като 
„Оръжие". 

Отгърни на 165. 


223. 


Отваряш капака и се качваш на покрива на наблюдателната кула. Телата на 
сомерлундски те войници лежат на покрива. Броните им са свалени и разкъсани, 
по телата им зеят многобройни рани. Над тази касапница кръжи чудовищна птица. 
Крилата й разсичат пропития с дим въздух, а острите й като бръснач нокти секат и 
трошат всичко, което докоснат. Ездачът на това чудовище е облечен в железни 
доспехи войник, който стиска в ръката си ятаган, опръскан със сомерлундска кръв. 
Той вдига единия си крак от украсеното със скъпоценни камъни седло, изчаква за 
миг, после скача на покрива на наблюдателната кула. Приближава се и гласът му 
отеква над кулата. 

- “Кажи си молитвата, сомерлундецо, защото скоро ще умреш. 

Ако искаш да се биеш с войника, мини на 77. 

Ако решиш да избегнеш битката, попадаш на 128. 


224. 


Чуваш хрипливото дишане на пазачите зад теб. Внезапно тунелът се стеснява 
и се разделя на две. 

Ако искаш да влезеш в левия тунел, мини на 199. 

Ако решиш да влезеш в десния тунел, продължи на 208. 

Ако имаш Проследяване или Шесто чувство от дисциплините на Кай, 
отиваш на 60. 


225. 


Опитваш се да забравиш болките в краката и ужаса, който свива стомаха ти, 
като се съсредоточаваш върху слънчевото знаме в далечината - разветия символ 
на надеждата. Лицето ти е покрито с пот, белите ти дробове сякаш ще се пръснат, 
ала ти не забавяш крачките си. Мисълта за бойните хрътки, които могат да те 
захапват и да разкъсват кожата ти, те кара да бързаш напред. 

От разстояние четиристотин метра забелязваш, че на барикадата и 
наблюдателната кула има хора, но оттук можеш да видиш само линия от светли 
точици на стените. На триста метра навлизаш сред отблъскващи останки, където 
телата на бандитите лежат, сгърчени, на земята. Повечето от тях са убити със 
стрели. Мнозина от тях са стояли тук от седмици. При твоето приближаване ято 
подплашени лешоядни гарвани се вдига от своето пиршество. Обръщаш се с 
отвращение. 

Ненадейно над равнината се понася нов звук - звукът от приветствията. 
Храбрите защитници са те забелязали и са познали твоето зелено наметало от 
Кай. Остават триста метра. Тъкмо отминаваш изгорялата вила, когато остра болка 


Ездачът на това чудовище е облечен с Железни доспехи 


раздира лявото ти бедро. Една стрела го е пронизала, но ти продължаваш напред 
в прах и кал. Приведен в изгорялата вила, един бандитски стрелец вдига лъка си 
и внимателно се прицелва в главата ти. 

Посочи едно число от Таблицата на случайните числа. 

Ако посоченото число е от 1 до 5, мини на 20. 

Ако то е от 6 до 9, продължи на 300. 

Ако посочиш 0, отиваш на 181. 


226. 


Руанонската гора е смесица от бледосиви дънери от всички видове и размери. 
Минаването на кон между гъсторастящите дървета, потънали в мъгла, е 
мъчително бавно. Скоро си принуден да слезеш от коня и да го водиш за юздите. 

Ако искаш да продължиш бавния си ход през гората, мини на 21. 

Ако решиш да избегнеш гората и да тръгнеш с бърз ход по шосето, 


отгърни на 82. 


227. 


Разпознаваш птиците - това са лешоядни гарвани, известна порода чистачи на 
Дивите земи. Когато някое същество падне мъртво по тези места, човек може да е 
сигурен, че то ще намери добър прием при тези хищници. 

Ако искаш да погледнеш отблизо какво ядат гарваните, мини на 328. 

Ако гарваните не те интересуват и искаш да продължиш пътя си, попадаш 
на 120. 


228. 


Стълбите водят право към по-ниското ниво на мината, където тунелът отива на 
юг. Изминаваш по този нов път повече от километър, докато най-подир стигаш до 
голяма зала. Край западната стена са наредени няколко огромни бъчви, а в 
далечния й край виждаш врата, вградена в арката на широки стълби. 

Ако искаш да влезеш в залата и да продължиш към вратата, мини на 23. 

Ако решиш да продължиш към стълбите, отгърни на 105. 


229. 


Издърпваш телата в трънаците и ги скриваш, преди да минеш през вратата на 
гробницата. Още с влизането си затваряш вратата и тръгваш на изток по 
осветения от факли коридор. 

Мини на 235. 


230. 

Претърсваш телата и намираш: 

Меч 

Нож 

9 /девет/ Златни крони 

Храна за два пъти Хранене. 

Можеш да вземеш всеки от тези предмети, като отбележиш това в Дневника на 
приключението. 

Замаскирани следи те карат да погледнеш нервно в тунела. Двама пазачи се 
опитват да допълзят до теб под прикритието на мрака, ала ти се обръщаш и 
хукваш, преди враговете да те нападнат. 

Мини на 224. 


231. 


Твоето нападение е бързо и смъртоносно. Пазачите издават предсмъртни 
стонове, преди главите им да се ударят в земята. След като претърсваш дрехите 
им, намираш: 

3 /три/ Златни крони 

Меч 

Храна за 1 Хранене. 

Преди да минеш по моста, можеш да вземеш каквото поискаш, но трябва да 
отбележиш това в Дневника на приключението. Когато стигаш до отсрещната 
страна, чуваш в далечината звук на бягащи стъпки. Решаваш да не чакаш 
преследвачите и бързо влизаш в тунела на западната стена. 


Продължи на 348. 


232. 


Вървите покрай реката към Руанонския мост, като се стараете да останете 
скрити от бандитските конници, които сега имат стражи на самия мост. 
Няколкостотин метра по-нататък откриваш тясна пътека, водеща към порутена 
барака за лодки. Ако в нея има лодки, можете лесно да прекосите реката. 

Ако искаш да огледаш бараката, мини на 68. 

Ако искаш да продължиш по течението и да потърсиш друг начин за 
преминаване на реката, попадаш на 130. 


233. 


Вашата почивка е прекъсната от вика на нощния пазач: 
- „ Тревога! Тревога! Нападат ни! 


Твоите войници отхвърлят одеялата, скачат на крака и се вглеждат през 
проливния дъжд в мрачните силуети на кон-ници, които обикалят развалините. 
Внезапно една стрела изсвирва в мрака. Твоят наблюдател надава вик и пада на 
колене. 

- „Застанете в кръг! Скрийте се зад прикритие! 

Войниците се събират зад щитовете си и бързо се скриват зад мокрия мрамор 
на храма. Звукът на подковани ботуши те кара да се обърнеш. 

Десетина войници с блестящи червени брони се катерят между разрушените 
колони. Двама от твоите хора изтич- ват да пресекат пътя им, но водачът на 
нападателите ги помита с един удар на дългия си меч. Окървавеното му оръжие 
се вдига отново. Не можеш да избегнеш битката и трябва да се биеш до смърт. 


Бандитски войник: БОЙНИ УМЕНИЯ 17, ИЗДРЪЖЛИВОСТ 26. 


Ако победиш, мини на 312. 


234. 


Още не си поел дъх, когато гигантско пипало се увива око-ло бедрото ти и те 
повлича надолу. 

Посочи едно число от Таблицата на случайните числа и отбележи това число 
на бялото поле в Дневника на приключението (в този случай 010). Това число 
показва броя на кръговете от битката, които можеш да издържиш, преди да 
започнеш да губиш точки за ИЗДРЪЖЛИВОСТ поради липса на въздух. Ако имаш 
Власт над предметите от Дисциплините на Кай, добави 2 към посоченото число. 


Гигантски октопод: БОЙНИ УМЕНИЯ 16, ИЗДРЪЖЛИВОСТ 37. 


Проведи битката, както обикновено. Ако тя продължи по- дълго от броя на 
кръговете, които можеш да издържиш под водата здрав, трябва да извадиш 
допълнително по 2 точки за Издръжливост за всеки следващ кръг поради липсата 
на въздух. 

Ако спечелиш битката, мини на 32. 


235. 


Коридорът свършва със стълба, която слиза трийсет метра под земята. В края 
на стълбата къса галерия води до разклонение, където тунелът отива от север на 
юг. На север виждаш осветена от факли пещера с прорези за наблюдение, 
изсечени в стената. На юг галерията води към нисък балкон. 

Ако искаш да разгледаш осветената от факли пещера, мини на 177. 

Ако предпочиташ да хвърлиш поглед към ниския балкон, продължи на 100. 


236. 


Когато наближавате голяма стопанска постройка, чувате приглушен глас. 
Внезапно вратата се отваря и се появяват двама бандити с вдигнати лъкове. Във 
въздуха литват стрели и войниците ти падат от конете си. Изваждаш оръжието си 
и убиваш нападателите, но от всички страни връхлитат още бандити и войниците 
ти попадат под смъртоносен кръстосан огън. 

Все пак бързината на нападението ти сплашва стрелците. Те се обръщат и 
побягват, но ти ги съсичаш, преди да направят няколко крачки. После на 
отсрещния прозорец се появява тъмнокож войник със смолисточерна коса. Той 
замахва и един нож се забива в ръката ти. Губиш 4 точки за ИЗДРЪЖЛИВОСТ. 
Със стиснати зъби изваждаш ножа и го хвърляш обратно. Бандитът умира 
моментално. Притисваш здраво ранената си ръка, минаваш през сградата и 
излизаш от задната врата. Тук местността е стръмна и обрасла с дървета. 

Ако искаш да изтичаш право към гората, мини на 123. 

Ако искаш да смениш посоката веднага щом враговете те изгубят от 


погледа си, продължи на 169. 


237. 


Телата на враговете ти падат, преплетени, в краката ти. Скачаш от парапета и 
хукваш към отворената каменна врата с желанието да избягаш от моста, преди 
телата да бъдат открити. Зад вратата една пътека слиза плавно към тунела в 
задната стена. 

Продължи на 348. 


238. 


Слагаш ръце на гърдите на ранения и използваш лековитата си сила да 
намалиш болката, преди да извадиш стрелата. Той е човек с късмет, стрелата не 
е пронизала никакви вътрешни органи. Твоето умение от Кай възстановява за 
секунди пробитата плът и ти казваш на човека да се изправи. Със зяпнала от 
учудване уста той гледа как се изкачваш по каменната стълба към покрива на 
наблюдателната кула. 


Отгърни на 223. 


239. 


- Те не са обикновени бандити, това е частна армия. Техният водач е 
благороден изменник от Васагония на име Барака, макар че неговите хора го 
наричат Убиеца на обречените. След първото нападение мислехме, че той и 
неговите хора ще ни оставят на мира. В края на краищата това е бедна 


провинция, макар че по пътищата се движат богатствата от мините в Руанон и 
Ешнар. Ала Убиеца на обречените и неговите хора останаха. Те бяха решили да 
ни избият на всяка цена. 

Тази нощ синовете на собственика се съгласяват да дежурят при амбразурите, 
за да можете ти и твоите хора да поспите. 


Продължи на 324. 


240. 


На повече от петнайсет километра реката тече все на юг. Минавате през 
няколко малки пещери, но техните каменни брегове са толкова стръмни, че 
слизането ви там е невъзможно. Когато гребете през един широк тунел, всички 
изведнъж разбирате, че лодката се носи все по-бързо и по- бързо, а слабият шум 
на течащата вода постепенно се засилва. Скоро целият тунел се изпълва с 
могъща какофония от звуци. 

Хващаш се здраво за борда и се приготвяш за навлизането в бързея, но вие 
сте напълно неподготвени за онова, което ви очаква. На петнайсетина метра 
реката внезапно изчезва след един голям водопад. Войниците ти отчаяно гребат 
срещу течението към стената на тунела, но вече е твърде късно - течението ви 
носи право към водопада. 

Посочи едно число от Таблицата на случайните числа. 

Ако числото е от 0 до 4, мини на 94. 

Ако е от 5 до 9, продължи на 158. 


241. 


Таванът на пещерата е толкова нисък, че трябва да се наведете до дъното на 
лодката, за да не си ударите главите. Цял час лодката минава през лабиринт от 
подземни водни пътища, преди да стигнете до неочаквана спирка. Водата ви 
изхвърля на чакълест бряг. Намирате се в част от тунела, по-висока от всички 
останали, през които минахте. На юг реката продължава навътре в скалите, а на 
изток забелязваш друг чакълест бряг, зад който следва тунел. 

Ако искаш да стигнете с гребане до другия бряг, да оставите лодката и да 
продължите пеша, мини на 309. 

Ако решиш да продължите по реката, отгърни на 115. 


242. 


Претъркаляш се встрани да избегнеш смъртоносния диск, но твоите действия 
не са достатъчно бързи да те спасят. Острото като бръснач оръжие прерязва 
гърлото ти и силата на удара те събаря назад. 


Твоят живот и твоята мисия свършват тук. 


243. 


ДВал минава тичешком край фургона с десетина от най-добрите си 
мечоносци. Той започва контраатака, като отхвърля враговете назад от 
барикадата. Никой от тях не остава жив. Хората на ДВал убиват оцелелите в 
равнината със стрели, докато враговете ви бягат към развалините. По-бедният 
вик още не е заглъхнал, когато се изправяте пред нова заплаха. 

Отиваш на 124. 


244. 


Промъкваш се тихо край пазачите и влизаш незабелязано в тунела. Той е 
широки е осветен от цял ред факли на стената. Пламъците пукат и съскат шумно. 
Скоро стигаш до място, където тунелът се стеснява и се разделя на две. 

Ако имаш Шесто чувство или Проследяване от дисциплините на Кай, мини 
на 250. 

Ако нямаш нито едно от двете умения, можеш да влезеш в левия тунел, 


като продължиш на 335. 
Ако искаш, можеш да влезеш в десния тунел, като отгърнеш на 11. 


245. 


С два точни удара убиваш съскащия еликс. Войникът пада и губи съзнание 
поради загуба на кръв. Десният му крак е почти премазан в глезена. Остават му 
само няколко минути живот и ти не можеш да му помогнеш с нищо. На другия 
войник също не можеш да помогнеш. 

Ако искаш да избягаш от залата, като се качиш по стълбите, мини на 346. 

Ако предпочиташ да се махнеш от това място, като слезеш по стълбите, 
отиваш на 83. 


246. 


Напредваш съвсем бавно в мрака, като внимателно опипваш с оръжието си 
пода под теб. В този миг ти не знаеш нищо за очите, които следят всяко твое 
движение. В мрака се крият жестоките сатанински очи на един демонак - мрачен и 
зъл вампир. Неговото нападение е бързо и тихо, безболезнено, но смъртоносно. 
Преди да разбереш, че паразитът се е метнал на гърба ти, губиш 8 точки за 
ИЗДРЪЖЛИВОСТ. 

Ако още си жив и имаш Сомерсверд, мини на 34. 

Ако още си жив, но нямаш това оръжие, попадаш на 85. 


247. 


Хората са объркани от твоето решение, но ти си командващият офицер, а те - 
елитни войници на Сомерлунд. Те нито спорят, нито роптаят, просто тръгват след 
теб на юг. Мракът скоро се спуска над шосето и вие трябва да спрете и да 
направите лагер до пътя. Твоите хора събират дърва, а при конете остава 
дежурен. Сега си гладен и трябва да ядеш Храна, в противен случай губиш 3 
точки за ИЗДРЪЖЛИВОСТ. 

Нощта минава спокойно. На сутринта разваляте лагера, след което 
продължавате по Пътя на конниците. 

Посочи едно Число от Таблицата на случайните числа. 

Ако посоченото число е от 0 до 4, мини на 171. 

Ако числото е от 5 до 9, продължи на 25. 


248. 


Хвърляш поглед през рамо и в светлината на входа виждаш силуетите на орда 
войници. Техните смразяващи бойни викове отекват в мрачната и влажна шахта. 

Скоро стигате до място, където тунелът се е срутил и голяма купчина пръст се 
издига почти до тавана. Отчаяно се катерите по купчината и разравяте с нокти 
пръстта, за да минете през тясната пролука в галерията от другата страна. Тук 
откриваш разхлабена дървена подпора. Всичко е ясно, натискаш с рамо 
подпората, тя се счупва и тонове земя и скали се изсипват, за да запушат тунела. 
Когато въздухът се изчиства от праха, ти се вглеждаш в мрака пред теб. На 
стените забелязваш ред факли. Твоите хора ги събират и ги запалват, преди да 
продължите пътя си. 

Отиваш на 254. 


249. 


Изтичваш, наведен, към барикадата и грабваш лъка от ръката на убития 
войник. Ти вече си забелязал водача на разбойническата кавалерия - висок 
тъмнокож воин с тънък из-ваян нос, събрал своите конници в основите на 
каменната кула. Знаеш, че трябва да го убиеш, преди да предупреди отряда си, в 
противен случай Д Вал и обсадените му хора ще бъдат прегазени и безмилостно 
изклани. 

Изваждаш стрела и опъваш тетивата. Докато се прицелваш, напрегнатата 
тетива се врязва болезнено в пръстите ти. 

Посочи едно число от Таблицата на случайните числа. 


да 


“пети 


» 


Ти вече си забелязал водача на разбойничесКата Кавалерия 


Ако имаш Боравене с оръжие от дисциплините на Кай (с каквото и да е 
оръжие), добави 2 към посоченото число. 

Ако сборът е от 0 до 3, мини на 153. 

Ако сборът е от 4 до 7, продължи на 323. 

Ако сборът е от 8 до 11, попадаш на 39. 


250. 


Забелязваш, че десният тунел е прокопан наскоро и чувстваш, че още не е 
завършен. За да не попаднеш в задънения му край, тръгваш по левия тунел. 


Отгърни на 335. 


251. 


През нощта ви помага ясното небе, тъй като пътят се осветява само от 
бледата лунна светлина. Изпращаш трима свои разузнавачи напред, защото 
знаеш лошата слава на пътя през гората. Това е място за неочаквани засади. 
Гъсто растящите дървета край шосето могат да скрият цяла армия разбойници. 
Преди разузнавачите да препуснат напред, им заповядваш да докладват за 
всичко необикновено, което забележат край пътя. 

Ти вече си забелязал водача на разбойническата кавалерия. 

След час стигате до разклон, където пътят на изток води до главното шосе. 
Встрани от пътя е изоставен изгорял фургон. Усещаш нещо нередно, 
разузнавачите отдавна трябва да са видели фургона. Хората ти започват да се 
тревожат какво ли е станало с тях. Знаеш много добре, че при опасност от засада 
не можете да продължите пътя си. Решаваш да останете на разклона и да чакате 
завръщането на твоите разузнавачи. Шест часа по-късно, когато слънцето се 
издига бавно над дърветата, разузнавачите още не са се върнали. 

Ако искаш да ги потърсите напред по шосето, мини на 175. 

Ако решиш да огледаш изгорелия фургон, продължи на 38. 

Ако предпочиташ да изследваш пътя на изток, попадаш на 293. 


252. 


Повеждаш хората си през гората в колона по един, но скоро гората става 
толкова гъста, че е невъзможно да продължите на коне. Принудени сте да слезете 
от конете и да ги скриете, преди да продължите пеша. За ваш късмет намирате 
тясна пътека, водеща към паянтова барака за лодки на брега на река Ксейн. Ако в 
нея има лодка, можете лесно да минете през реката. 

Ако искаш да огледаш бараката за лодки, мини на 68. 

Ако предпочиташ да продължиш по брега и да потърсиш друг начин за 
преминаването на реката, попадаш на 130. 


253. 


Вече си готов да наредиш на твоите хора да направят лагер, когато 
забелязваш един разузнавач да препуска към вас от изток. Той сочи към отряд 
конници на хоризонта. 

- Бандити - вика той. 

Това са най-малко двеста разбойници и те идват към вас. 

Ако си стигнал до ниво Боец на приключението и владееш осем дисциплини 


на Кай, продължи на 72. 
Ако още не си стигнал това ниво, отиваш на 135. 


254. 


Тунелът слиза още няколкостотин метра, докато стигате до широка зала с 
дървен под. В тинята върху гнилите дъски ясно се виждат две двойки следи. За 
твой ужас те изчезват в зеещата дупка. 

Пристъпваш бавно към неравния й край и виждаш две тела на дъното на 
калната шахта. Ти намери твоите разузнавачи, но на тях вече не им трябва 
помощ. Когато слабите дъски започват да хлътват, ти отскачаш назад и избягваш 
тяхната участ. От другата страна на дупката има два изхода от залата. Единият 
тунел води на изток, другият - на юг. 

Ако имаш проследяване от дисциплините на Кай, мини на 326. 

Ако нямаш това умение, можеш да влезеш в източния тунел, като 


отгърнеш на 156. 
Можеш да избереш и южния тунел - продължи на 101. 


255. 


Ако не обединиш защитниците, всичко е загубено. Заповядваш на двама 
войници да помогнат на капитана, после скачаш на преобърнатия фургон да 
видиш по-добре настъплението на врага. Бандитите вече са стигнали до 
разрушените покрайнини на Руанон и сега пълзят напред, прикрити от стените на 
разрушената вила. Заповядваш на хората на Д Вал да защитават барикадата, но 
враговете вече са на стотина метра от стената. Започваш да се боиш, че може би 
е твърде късно да отблъснеш атаката им. 


Продължи на 186. 


256. 


Подхлъзваш се много пъти по паянтовия мост, но най-после стигаш на другия 
край. Виждаш само неравния вход на тунела благодарение на слабата светлина, 
идваща от рояк минни мухи. Трябва да бързаш напред, но си толкова уморен, че 
си принуден да спреш за сън. 

Минават часове, преди да се събудиш и да продължиш пътя си. 


Отгърни на 309. 


257. 


Вратата е отключена и води към малка стая, чийто под е покрит със слама. 
Голям сандък, обкован с метални ленти, е оставен до неоправено легло, зад което 
следва друга врата. 

Ако искаш да надникнеш в сандъка, мини на 302. 

Ако сандъкът не те интересува и предпочиташ да огледаш вратата, 
попадаш на 131. 


258. 


Напускаш веднага колибата и тръгваш бързо между дърветата. На сутринта 
стигаш до края на гората. Оглеждаш полето с високи жита и виждаш малко селце 
в близката долина. Нивите са разделени само от тесни пътеки. Житата гъмжат от 
облаци летящи насекоми. 

Тръгваш по пътеката, но изведнъж забелязваш пред теб бандити. Те вървят 
без цел по пътеката към теб, метнали на раменете си копията. 

Ако имаш Ониксов медальон, мини на 305. 

Ако искаш да се скриеш във високите жита, продължи на 159. 

Ако имаш Маскировка от дисциплините на Кай и си стигнал до нивото 
Пазител или по-високо, отиваш на 49. 


259. 


- Махайте се! - крясва нервен глас. 

- „Туке кръчма, а не казарма - провиква се друг. 

Опитваш са да поговориш разумно с тях, но те са непре-клонни. Хората няма 
да ви пуснат. Нямаш друг избор, освен да продължите по шосето. 

Мини на 141. 

Разбоцниците бървят лениво нагоре по 
пътеКата Към теб 


260. 


Бойните хрътки се пръсват като ветрило и хукват към барикадата с очи, 
пламнали от злоба. Те успяват да минат през стената от чували и сега пет лаещи 
кучета хапят и разкъсват войниците около теб. Нападаш ги и убиваш с един замах 
две разярени кучета, но в бързината не забелязваш бойните хрътки, които 
минават зад гърба ти. Те започват да те избутват напред към разрушената 
барикада. Преди да успееш да се освободиш, те впиват зъби в краката ти. 


Васагонски бойни хрътки: БОЙНИ УМЕНИЯ 18, ИЗДРЪЖЛИВОСТ 30. 


Ако след три кръга от битката си още жив, мини на 311. 


261. 


След претърсване на първото тяло намираш: 

8 Златни крони, 

Храна за 1 Хранене. 

Каниш се да претърсиш и другите, но в това време чуваш шум от стъпките на 
бягащи крака. Някой се приближава от другата страна на залата. Дръпваш въжето 
още веднъж и въздъхваш с облекчение, когато вертикалната решетка започва да 
се издига към тавана. Претъркулваш се през разширяващата се пролука, скачаш 
на крака и бързо избягваш през тунела. 

Мини на 348. 


262. 


Скачаш напред в атака, но бандитът дръпва назад жребеца си да избегне 
нападението. Тежките копита на коня се стоварват върху главата ти и те стъпкват 
на пропитата с кръв земя. Ранен си много тежко. Последното нещо, което 
запомняш на този свят, е злобната и подигравателна усмивка на бандитския 
конник, когато вдига дългия си меч да те съсече. 

Твоят живот и твоята мисия свършват тук. 


263. 


Накланяш се встрани да избегнеш удара, но дискът се впива дълбоко в рамото 
ти. Губиш 4 точки за ИЗДРЪЖЛИВОСТ. Притиснал здраво ранената си ръка, ти 
побягваш по тясната алея, която води към гъсторастящите ели. Когато стигаш до 
дърветата, чуваш гласовете на бандитите съвсем близо зад теб. 

Ако искаш да побързаш през гората на юг, мини на 123. 

Ако предпочиташ да смениш посоката и да тръгнеш на запад, отгърни на 
169. 


264. 


Твоите знания от Кай ти позволяват да различиш отпечатъците от копита, 
които изчезват по пътеката на изток, от отпечатъците на сомерлундски 
кавалерийски кон. 

Ако искаш да продължиш по следите, мини на 134. 

Ако искаш да тръгнеш в обратната посока на следите, отгърни на 191. 


265. 


Няма време за претърсване на телата. Битката вдига по тревога друг патрул, 
който тръгва през гората към теб. Разгръщаш окървавените листа, изскачаш от 
гората и хукваш с всички сили към Руанон. 


Продължи на 307. 


266. 


- Не сме чували нищо близо месец - казва той и поклаща брадатото си лице. - 
Някои конници от твоята страна минаха оттук по онова време, но оттогава виждам 
само групи пътуващи певци и шайките на проклетите бандити. 

Синовете на собственика на кръчмата се съгласяват да дежурят поред при 
амбразурите, за да поспите малко. 

Мини на 324. 


267. 


Силата на изстреляната стрела те отхвърля назад. 

Ужасна болка раздира гърдите ти. Докато се опитваш да извадиш здраво 
забитата стрела, хвърляш поглед към вражеския пазач, който вдига меча си да те 
довърши. 

Твоят живот и твоята мисия свършват тук. 


268. 
След внимателно претърсване на двамата пазачи откриваш следните 
предмети: 
4 Златни крони 
Копие 
Дълъг меч 


Железен ключ 
Меден ключ 


Храна за два пъти Хранене 

Червена течност. 

Познаваш течността - това е лековитата Лаумспурова настойка. Ако я изпиеш 
след битка, възстановяваш 4 точки за ИЗДРЪЖЛИВОСТ. Можеш да вземеш всеки 
от изброените предмети, но трябва да отбележиш това в Дневника на 
приключението. 

В северната стена на залата с кладенеца има голяма желязна врата. До 
вратата има каменна арка, през която се стига до винтова стълба. 

Ако искаш да огледаш желязната врата, мини на 118. 

Ако решиш да се качиш по винтовата стълба, продължи на 170. 

Ако предпочиташ да слезеш по винтовата стълба, попадаш на 228. 


269. 


Вървиш през галерията цял час, докато най-подир стигаш до здрава скала. Тук 
по пода са разхвърляни лопати и ръчни колички, сякаш работата е изоставена 
наскоро. Ако искаш, можеш да вземеш една от лопатите, но тя ще заеме в 
раницата ти място, колкото два нормални предмета. 

Сега си гладен и трябва да ядеш Храна или ще загубиш 3 точки за 
ИЗДРЪЖЛИВОСТ. 

Проклинаш късмета си. Принуден си да се върнеш до разклонението. 

Продължи своето изследване, като минеш на 145. 


270. 


Дъждът и мракът ти помагат незабелязано да стигнеш до мраморната стълба. 
Стъпалата са покрити с пръст и бурени, но през тях минава пътека, водеща към 
мрака на огромния подземен свод. 

Ако в раницата си имаш факла, мини на 29. 

Ако имаш Огнено кълбо, продължи на 168. 

Ако нямаш нито един от тези предмети, можеш да продължиш напред в 
мрака и да отгърнеш на 246. 

Освен това можеш да напуснеш свода и да се опиташ да влезеш в храма 
през вратата на гробницата, като преминеш на 183. 


271. 


Когато стигаш до средата на моста, някой дръпва носещото въже. Хвърляш 
поглед назад и за твой ужас откриваш, че въжето минава през редица метални 
пръстени, водещи до осите, които задържат пода на моста до края на шахтата. 
Тръпки минават по гърба ти, когато въжето се опъва и дъските се надигат от пода. 

Посочи едно число от Таблицата на случайните числа. 


Ако имаш Лов от дисциплините на Кай, добави 2 към по-соченото число. 
Ако сборът е от 0 до 6, мини на 9. 
Ако сборът е от 7 до 11, попадаш на 104. 


272. 


Удряш краката си първо в голям речен камък. Свиваш се от удара и кашляш 
продължително в отчаяната борба за глътка въздух, докато водата запълва носа 
и ушите ти. Все по-надолу, където отиваш, очите ти започват да смърдят и 
болката в краката плъзва по цялото ти тяло. Бърз удар по рамото откъсва ръкава 
на дрехата ти и ръката ти изтръпва. Оръжието пада от ръката ти. Попаднал си в 
странен М-образен канал. Блъскан отвсякъде от вълните, ти се премяташ в 
басейна далеч по-долу. Усещаш остро, че твоята тежест и водата зад теб ще те 
тласнат към твоята съдба и докато потъваш като камък във водовъртежа на 
тъмната вода, цялото ти съзнание отстъпва място на тихо вцепеняване. 

Когато отваряш очи, вече се здрачава. Водата те е изхвърлила на речния бряг 
близо до криволичеща горска пътека. На изток се извисява рязко силуетът на 
планината Маакен и ти разбираш, че си плувал по течението много километри. 
Радостното е, че си оцелял след опасното изпитание, при което всеки смъртен би 
загинал. Губиш 5 точки за ИЗДРЪЖЛИВОСТ поради ударите в краката и главата, 
както и едно от Оръжията си. Всички Особени предмети, Раницата и Златните 
крони остават непокътнати. Направи необходимите бележки в Дневника на 
приключението, преди да минеш на 79. 


273. 


След осем километра езда виждаш на шосето пред теб група фургони. Те са 
боядисани в крещяща смесица от ярки цветове и ги теглят впрягове волове. 
Голямо знаме с пискюли се развява над първия фургон, носещ надпис: 

ИЗВЕСТНИТЕ АСАЖИРСКИ ПЕВЦИ - ТРУБАДУРИ НА КРАЛСКИТЕ ДВОРОВЕ 
В МАТНАМУНД. 

Ако искаш да спреш и да поразпиташ пътуващите музиканти, мини на 37. 

Ако те не те интересуват и решиш да ги отминеш, продължи на 126. 


274. 


Барака изтегля острия си като бръснач ятаган и хваща огледалното острие с 
другата си ръка. Той тръгва към теб със заплашителна лекота. Усещаш отдалеч 
бойната му смелост и леденото самообладание. Битката ще бъде на живот и 
смърт. 

Ако имаш шише Светена вода, мини на 283. 

Ако нямаш този Особен предмет, попадаш на 325. 


Виждаш на шосето пред теб група фургони 


275. 


С един замах на златния си меч разсичаш гредата на две. Земята потреперва 
ис могъщ рев поток от земя и камъни изпълва тунела. Обвиват те облаци прах, 
силата на удара те хвърля на земята, всички факли угасват. Губиш 1 точка за 
ИЗДРЪЖЛИВОСТ. Изправяш се на крака и бързаш към място-то, където факлите 
на стените още горят. 


Продължи на 335. 


276. 


Отвратително ръмжене отеква в залата и кара всички да застинат на местата 
си. С нарастващ ужас гледаш как отсрещната стена внезапно тръгва към вас. 
Появява се пукнатина, тя бързо се разширява и открива ред остри като бръснач 
зъби. Събудили сте гладния Каменен червей и той възнамерява да си направи 
пиршества с вашето месо. Твоите хора изваждат мечовете си и се приготвят за 
битка. 

Ако искаш да се биеш с Каменния червей, мини на 88. 

Ако решиш да избягаш от залата, трябва да изтичаш назад към стълбата 


и да продължиш на 26. 


277. 


Ритваш мъртвата бойна хрътка и се приготвяш за нова яростна атака. Други 
три ревящи звяра са готови да се нахвърлят върху теб и ти трябва да се биеш с 
тях като с един враг. 

Васагонски бойни хрътки: БОЙНИ УМЕНИЯ 22, ИЗДРЪЖЛИВОСТ 35. 


Ако спечелиш битката, мини на 155. 


278. 


Мълниеносните ти действия те спасиха от сигурна гибел. Смъртоносен диск 
изсвирва във въздуха и се забива в колелото. Скачаш от фургона, претъркаляш 
се и хукваш по тясната алея, водеща към гъсторастящи ели. Стигаш до 
дърветата, но когато влизаш да се скриеш сред тях, чуваш виковете на бандитите 
зад гърба си. 

Ако искаш да побързаш през гората на юг, мини на 123. 

Ако решиш да смениш посоката и да тръгнеш на запад, отгърни на 1609. 


279. 


Когато развиваш свитъка и започваш да четеш ужасното му съдържание, 
баронът става на крака. Той повтаря дума по дума пророческите стихове: 

Когато пълната луна освети храма дълбок, едно жертвоприношение ще събуди 
от съня легионите на отдавна забравен господар. Когато свята кралска дева умре 
на олтара, мъртвите от Маакенгорж ще станат да поискат своите дългоочаквани 
награди. 

- Трябва да я спасиш, Самотен вълк. Трябва да > предотвратиш 
жертвоприношението. - Гласът на барона е изпълнен с вълнение. 

- Да спаси кого? Кого трябва да спаси? - пита капитан Д Вал, като се опитва 
да успокои злочестия барон. 

- Моята дъщеря, Маделон. Барака намери ножа на Вашна. Той иска да 
принесе в жертва на олтара на Маакен моята дъщеря, за да освободи 
безсмъртните от Маакенгорж. 

Баронът обяснява, че през епохата на Черната луна крал Улнар Сомерлундски 
убил със Сомерсверд, меча на слънцето, най-могъщия от Мрачните властелини. 
Тялото на Вашна, както и телата на всичките му войници, били хвърлени в 
бездънната пропаст на Маакенгорж. 

- “Той иска да поведе мъртвите към победа - първо да покори Сомерлунд, а 
после и цялата Лостлендс - казва баронът отчаяно. 

Поглеждаш > барона в напрегнато мълчание. Ако Барака изпълни 
жертвоприношението, всичко е загубено. Коя смъртна армия ще устои срещу 
ордата на мъртвите? 

Капитан Д Вал те извежда от стаята и затваря вратата. 

- Боях се, че баронът е луд, но твоят свитък потвърждава най-лошите ми 
предчувствия. Баронът казва истината. 

Когато ужасното значение на стиховете изплува в съзнанието ти, бойният рог 
прекъсва мислите ти. Капитан Д "Вал скача към амбразурата и поглежда през нея 
към равнината. Когато той се обръща към теб, лицето му е сиво като пепел. 

- Бандитите... те започват нападение. 

Ако имаш меча на капитан Д Вал, мини на 327. 

Ако нямаш този меч, отгърни на 299. 


280. 


Обръщаш тялото настрани и го претърсваш набързо. В него намираш: 

3 Златни крони, 

Храна за 1 Хранене 

Меч. 

Можеш да вземеш каквото искаш, преди да минеш по моста, но трябва да 
отбележиш това в Дневника на приключението. 


Когато стигаш от другата страна, чуваш оглушителния шум на тичащи стъпки. 
Вместо да чакаш преследвачите, ти решаваш да напуснеш залата през тунела в 
западната стена. 

Мини на 348. 


281. 


Чудовището изчезва, а ти лежиш на пода на тунела. Останал си без дъх, 
сърцето ти бие до пръсване, кожата ти е студена и влажна. Вече разбираш какво 
е станало с теб. Спорите на гъбите са предизвикали у теб халюцинации. 
Тунелният демон съществува само във въображението ти, той беше само една 
илюзия. За нещастие всички точки за ИЗДРЪЖЛИВОСТ, които изгуби, не могат да 
се възстановят. Ти замърси раните си при ударите в острите скали на тунела. 

Докато действието на спорите отслабва, умората те наляга и ти заспиваш. 
Минават часове, преди да се събудиш със зачервено гърло и болки в главата. 
Запалваш отново факлата си и продължаваш напред през тунела. 

Мини на 185. 


282. 


Ключалката е ръждясала и заяжда, но най-подир отстъпва и вратата се отваря. 
Влизаш в тесен проход, който слиза към друга врата на петнайсетина метра 
разстояние. Заповядваш на твоите хора да вървят напред, докато пазиш вратата. 
Сега ти трябват големи усилия да затвориш ключалката. Чуваш кухото щракване 
на механизма, но то отеква много по-шумно. Капакът се разцепва. Подът се 
отваря в средата на прохода и поглъща всичките ти войници, които крещят от 
ужас, докато падат в пропастта. Ужас стисва гърлото ти. Втурваш се към края на 
пропастта и поглеждаш в мастиленочерния кладенец. Стените му са вертикални, 
а дълбочината му - неизвестна. Лицето ти застива от ужас, зловещият звук на 
вятър, свирещ в бездната, посреща отчаяния ти поглед. С мъка на сърцето се 
сбогуваш с твоите хора и тръгваш бързо към отсрещната врата. 


Отгърни на 257. 
283. 


Хващаш плоската бутилка, прицелваш се за миг и я хвърляш право към целта. 
Барака гледа със зяпнала уста как шишето се разбива в ножа от черна стомана. 
Следва взрив от блед бял пламък. Огънят опърля твоето лице и ти падаш на 
пода. Губиш 3 точки за ИЗДРЪЖЛИВОСТ. 

Гледаш с ужас как Барака отстъпва назад през храма с откъсната ръка. Той е 
ослепял от огъня и залита с невиждащите си очи и с останалата здрава ръка. 
Гледаш мълчаливо как той с преплетени крака минава през вратите с черния 
череп и рухва право в Маакенгорж. Поглъща го бездната на обречените. 

Мини на 350. 


284. 


Заповядваш на войниците си да се наредят във верига и да тръгнат срещу 
настъпващите бандити. Те са вече на стотина метра, когато даваш заповед за 
нападение. Вятърът, който духа в лицето ти, разнася бойните викове в началото 
на атаката ви срещу врага. Когато двата отряда се сблъскват, ти си изумен от 
силата на схватката. Конят ти се сблъсква с едната страна на бандитски жребец, 
като събаря и жребеца, и бандита на земята. Обръщаш се на седлото, но не 
можеш да избегнеш хвърленото копие, което отваря дълбока рана в бедрото ти. 
Губиш 3 точки за ИЗДРЪЖЛИВОСТ, преди да се обърнеш с лице към врага. 


Бандитски войник: БОЙНИ УМЕНИЯ 16, ИЗДРЪЖЛИВОСТ 25. 


Можеш да избегнеш битката по всяко време, като продължиш на 89. 
Ако спечелиш битката, попадаш на 7. 


285. 


Изтичваш по стълбите и нападаш. Пазачите изстрелват смъртоносни стрели и 
металните им върхове пронизват качулката на твоето наметало. Като по чудо 
оставаш невредим. Вдигаш оръжието си и със замах отсичаш главата на пазача, 
който стреляше по теб. Още преди той да падне на земята, друг заема неговото 
място. Няма как да избегнеш битката, трябва да се биеш с него до смърт. 


Пазач: БОЙНИ УМЕНИЯ 16, ИЗДРЪЖЛИВОСТ 28. 


Ако спечелиш битката, мини на 71. 


286. 


Чакаш със затаен дъх, докато редицата от изтощени хора минава край твоето 
скривалище. Охраната на бандитите ги кара да вървят напред и бие всеки, който 
се отклони встрани. После всички трябва да бутат вагонетката в тунела. Скоро те 
изчезват от погледа ти. 

Изчакваш малко и когато се уверяваш, че наоколо е спокойно, ти се връщаш в 
тунела и тръгваш бързо напред, като гледаш да оставаш в сянка. Най-после 
стигаш до мястото, където тунелът излиза навън. Отляво гъстата горичка е 
изсечена чак до входа, а линията на вагонетките отива към дървено съоръжение 
над купчина руда. Хората и пазачите, които минаха край теб, сега стоят до 


съоръжението, но те не забелязват как изтичваш от изхода и се скриваш в гората. 
Краткото спиране за глътка въздух е единствената почивка, която си позволяваш, 
преди да тръгнеш през гората към Руанон. 

Мини на 200. 


287. 


Още не си направил и десетина крачки - и старата жена пада на пода. Един 
войник извиква: „Засада!" Това е последната дума в живота му. Остър като 
бръснач метален диск изсвирва от балкона и се забива в гърдите му. После 
изведнъж кръчмата се напълва с бандити, нахлуващи през прозорците и вратите. 
Трима разбойници те нападат със силни и диви бойни викове. Изваждаш 
оръжието си и замахваш да обезглавиш с един удар двама от тъмнокожите 
бандити. Третият вече връхлита, преди още телата на другите двама да са 
паднали на пода. 


Бандитски войник: БОЙНИ УМЕНИЯ 17, ИЗДРЪЖЛИВОСТ 27. 


Ако победиш, мини на 75. 


288. 


Оставяш трима души да пазят конете и вземаш четирима войници в мината. 
Там е съвсем тъмно, но забелязваш, че на равни интервали върху влажните стени 
са окачени незапалени факли. Преди да тръгнете напред, всеки от вас взема по 
една факла и я запалва. Сега ясно се виждат отпечатъци от стъпки върху калния 
под. Те водят към срутената част от тунела, където изчезват на върха на огромен 
куп земя. 

Ако искаш да се качите на купчината и да се проврете в тясната пролука 
между върха и тавана, мини на 254. 

Ако решиш да прекратиш търсенето и да се върнете към входа на мината, 


отгърни на 187. 


289. 


Вървиш след забързания капитан ДВал, който слиза по широките стълби на 
наблюдателната кула, а после излиза към барикадата. Някакъв тътен като от 
далечна гръмотевица изпълва въздуха. От всички страни в равнината приижда 
кавалерия, която се събира в батальони и се готви за нападение. Колоната на 
пехотинците в светлочервени брони води пред себе си стена от хора. 


Гледаш ужасен Към леещия се дъжд 


ога запалено масло 


- Те са руанезци - провиква се ДВал с ръка над очите. - Това е работа на 
проклетия Барака, той използва хората като щит. 

Около вас войниците на капитана са опънали тетивите и очакват сигнал за 
стрелба. Но той не дава такава заповед. Ненадейно скрит катапулт изхвърля във 
въздуха право към барикадата голяма черна бъчва. Гледаш ужасен как тя избухва 
в пламъци и се разпада, като пръска дъжд от запалено масло върху всички. 
Войниците не могат да избегнат горящото масло и много от тях получават жестоки 
изгаряния, преди пожарът да бъде угасен. От вражеските редици се понася боен 
вик. Това е сигналът за нападение. Руанезците са избутани встрани или стъпкани 
от нападащите алени войници, които се втурват към барикадата. 

Горящото масло е пръснало хората на ДВал и барикадата вече е слабо 
защитена. Чуваш как ДВал извиква името ти. Наметалото и дрехата му горят и 
сега той крещи за помощ. 

Ако искаш да помогнеш на капитана, мини на 5. 

Ако решиш да обединиш защитниците, преди врагът да стигне до 
барикадата, продължи на 86. 

Ако си стигнал до нивото Боец на приключението (имаш 8 дисциплини от 
Кай), отиваш на 255. 


290. 


Руините са обрасли с тръни и бурени, но ти забелязваш ясно очертанията на 
вътрешно светилище в храма. Огромният мраморен навес е все още непокътнат и 
ще ви служи за идеално убежище от бурята. Когато завързваш коня си за 
повехналия храст, ти вдигаш глава и забелязваш хора, скрити зад навеса. Те са 
облечени в черни дрехи. Заповядваш им да се представят, но те нито помръдват, 
нито отговарят. 

Гледаш ужасен към леещия се дъжд от запалено масло 

Ако искаш да заповядаш на твоите войници да нападнат хората в черно, 
мини на 44. 

Ако решиш да ги хванеш живи, отгърни на 102. 

Ако предпочиташ да прибереш оръжието си и да се приближиш до тях, 
протегнал ръка в знак на приятелство, отиваш на 78. 


291. 


Галерията води до обкована с желязо врата. Слагаш ухо на грубото дърво и 
чуваш гласове. 

Ако имаш Маскировка от дисциплините на Кай, мини на 172. 

Ако нямаш това умение, можеш да извадиш оръжие, да отвориш вратата и 


да продължиш на 93. 


Има и друга възможност - да се върнеш по следите си към галерията и да 
минеш през другия изход, като отгърнеш на 55. 


292. 


Изваждаш оръжието си точно навреме, за да се спасиш. Смъртоносният диск 
се срязва на две върху острието на златния ти меч и двете парчета изкривена 
стомана минават само на сантиметри от главата ти. Претъркулваш се далеч от 
фургона и хукваш по тясната алея към гъсторастящите дървета. Когато влизаш 
между тях, чуваш гласовете на бандитите зад гърба си. 

Ако искаш да тръгнеш на юг, мини на 123. 

Ако искаш да смениш посоката и да тръгнеш на запад, попадаш на 169. 


293. 


Вървиш по пътеката, която се вие по обраслите с гора хълмове. Скоро 
забелязваш пресни следи от копита върху меката пръст. 

Ако имаш проследяване от дисциплините на Кай, мини на 18. 

Ако нямаш това умение, продължи на 150. 


294. 


Вагонетката спира точно под дървеното съоръжение и хората се връщат 
обратно в тунела. Чакаш повече от час, докато пазачите се махнат от входа, 
после излизаш от вагонетката и хукваш обратно. От едната страна на пътеката 
има гъста горичка, от другата страна се намира отвесният склон на каменоломна. 
Когато навлизаш в гъсталака, ти разбираш, че шепнещият непознат се е опитвал 
да спаси живота ти. Благодариш му в ума си и тръгваш бързо към Руанон. 

Мини на 200. 


295. 


Бандитът пада мъртъв в краката ти. 

- За Сомерлунд! - провикваш се ти, когато вражеската стена от щитове се 
люшва и разпада. 

Хората ти надават боен вик и се хвърлят срещу врага. Мечовете блясват, чува 
се звън на стомана и викове на болка. Схватката е отчаяна и стремителна. 
Бандитите хвърлят щитовете си и избягват от кръчмата, за да се скрият в дъжда и 
мрака. Събираш отряда си и всички изтичвате към конюшнята, но при вида на 
широко отворените врати сърцето ти се облива в кръв. Вече се страхуваш от най- 
лошото. 

Мини на 345. 


296. 


Ако имаш Сомерсверд, мини на 122. 
Ако имаш шише със Светена вода, отгърни на 283. 
Ако нямаш нито едно от изброените неща, отиваш на 274. 


297. 


Едва на обед спирате за почивка. Намирате се на хълма, откъдето пътят се 
спуска към широк дървен мост. Това е мостът Руанон. Познаваш яките му 
дървени подпори и тъмните води на река Ксейн, която тече под вас. От другата 
страна на реката виждаш опушените стени на странноприемница и ясно 
очертания силует на бандитски конник. В началото на моста има пътен знак, който 
сочи по моста на юг: РУАНОН - 20 км. 

Знаеш, че минаването по моста е като самоубийство, бандитските конници 
носят тежки арбалети на седлата. 

Ако искаш да пресечеш реката срещу течението на запад, мини на 113. 

Ако решиш да пресечеш реката по течението на изток, попадаш на 252. 


298. 


Внезапно Тунелните демони, които пищят и се гърчат под твоите удари, 
оредяват и изчезват. Тръсваш глава в недоумение, потриваш очи, но от телата им 
няма и следа. Постепенно разбираш каква е работата. Спорите на гъбите са 
предизвикали у теб > халюцинации. Чудовища > съществуват само във 
въображението ти, те са само илюзия. 

За нещастие точките за ИЗДРЪЖЛИВОСТ, които изгуби, не могат да се 
възстановят - по време на онова, което смяташе за битка, си блъскал много пъти 
главата си в острите скали на тунела. Слагаш оръжието в ножницата и тръгваш 
несигурно, с желанието да оставиш проклетите гъби зад гърба си. 

Мини на 185. 


299. 


Бързо строяваш хората в редица, рамо до рамо, пред входа на мината. 
Техните щитове правят стена от дърво и стомана за защита от стрелите, които 
сега валят като град. Когато твоите момчета нападат, бандитите сменят лъковете 
с дълги криви мечове. Мнозина от тях се олюляват и падат, но техният водач ги 
принуждава да вървят напред, като ги налага с плоската част на бойната си 
брадва. Той е грозен и груб, носи тежка месингова ризница. Когато първите 
бандити се сблъскват със стената от щитове, той надава оглушителен боен вик. 
Град от удари се изсипва върху бандитите, които се опитват да се врежат в 


редицата. Битката е жестока, но стената остава непоклатима, твоите хора се 
защитават храбро. 

Първата вълна бандити отстъпва, ранените притискат раните си, а десетина 
души падат в краката ви. Никой от твоите хора не е убит. Ала ти нямаш време да 
изтриеш кръвта от челото си, защото водачът на бандитите скача към теб и 
брадвата му разсича въздуха. Той пробива стената от щитове и те напада. Не 
можеш да избегнеш битката и трябва да се биеш до смърт. 


Водач на бандитите: БОЙНИ УМЕНИЯ 19, ИЗДРЪЖЛИВОСТ 29. 


Ако спечелиш битката, мини на 121. 


300. 


Вик на болка и ужас изпълва въздуха. Челюстите на бойната хрътка се 
сключват здраво около врата на стареца и той рухва на земята. Ужасните му 
крясъци привличат други хрътки. Скоро кучето го разкъсва на парчета. Поглеждаш 
човека, който тича към теб от барикадата. Той стиска в едната си ръка шит, ав 
другата - голям лък. Това е капитан Д Вал. 

Той стига при теб, задъхан от тичането, и изважда стрела от колчана си. 
Отегчени от жертвата си, бойните хрътки започват да търсят нещо ново и 
насочват вниманието си към теб. ДВал се прицелва и стреля, после изважда нова 
стрела от колчана. Бойните хрътки се олюляват и рухват на земята до теб, 
улучени от смъртоносните стрели на ДВал. Капитанът те хваща за ръка и с бързо 
движение те мята на гърба си, после те понася към барикадата. Защитниците 
изтичват да му помогнат, но бандитските.стрелци вече са на линия и войниците 
отстъпват назад под град от стрели. Червени стрели летят към вас от всички 
страни. Най-сетне стигате до барикадата, фургонът се дръпва встрани и вие 
минавате през отворената пролука. Капитан ДВал е напълно изтощен. Той се 
олюлява и неговите хора го хващат, за да не се строполи на земята. 

Мини на 341. 


301. 


Улицата минава край конюшня с голяма оградена ливада. Ливадата е пълна с 
коне, всичките оседлани. 

Ако имаш Общуване с животните от дисциплините на Кай, мини на 106. 

Ако нямаш това умение, продължи на 236. 


302. 


Сандъкът не е заключен, ала още е пресен споменът за загубата на хората ти 
и затова решаваш да не предизвикваш съдбата. Застанал встрани, отваряш 
ключалката с върха на оръжието си и отхвърляш назад капака. Чакаш с 
разтуптяно сърце, но нищо не се случва. Който и да живее тук, може да е сигурен, 
че това място ще привлече всеки крадец, защото сандъкът съдържа богата 
плячка. Тук има златни брошки и бокали, украсени със скъпоценни камъни, 
тюркоазени огърлици, бисери и статуетки от мрамор, редки и скъпоценни камъни. 
Възхищаваш се от красотата на тези предмети, но не искаш да ги вземеш, защото 
са тежки и нямат никаква практическа стойност. После под ред златни плочки 
забелязваш мека кожена чанта. Когато я изваждаш от сандъка, веднага я 
разпознаваш по особения й вид. Това е чантата на билкар. В нея има следните 
неща: 

2 дози Лаумспурова настойка - всяка от тях възстановява по 4 точки за 
ИЗДРЪЖЛИВОСТ. 

1 настойка Алетер - повишава БОЙНИТЕ УМЕНИЯ с 2 точки, докато трае 
битката. 

1 шише Светена вода. 

Ако искаш да вземеш някой от тези предмети, запиши това в Дневника на 
приключението. 

А сега огледай далечната врата и продължи на 131. 


303. 


Коленете и ставите ти са доста пострадали, но ти си още жив и оставаш 
притиснат към дървения мост. Губиш 2 точки за ИЗДРЪЖЛИВОСТ. Ала дъсченият 
под на моста представлява идеална стълба и без да губиш време, почваш да се 
катериш нагоре, за да излезеш от шахтата. От другата страна на залата твоите 
врагове крещят и те ругаят, защото сега те са хванати в капана и не могат да те 
преследват. С крива усмивка на лицето им махваш за сбогом, преди да влезеш в 
тунела в западната стена. 

Мини на 348. 


304. 


С един удар разсичаш гърчещото се пипало и освобождаваш войника. Той ти 
благодари и светкавично отсича върха на друг гъвкав крайник, който се подава от 
изпълнената със слуз река. Внезапно се чува страхотен трясък и друго пипало 
пробива дъното на лодката. Лодката излита във въздуха и те изхвърля в 
леденостудената вода. 

Посочи едно число от Таблицата на случайните числа. 


Ако посоченото число е от 0 до 4, мини на 47. 
Ако числото е от 5 до 9, отгърни на 234. 


305. 


В главата ти се оформя смел план. Изваждаш Ониксовия медальон от джоба 
си и тръгваш дръзко към бандитските копиеносци. Те са толкова заети с приказки, 
че не те забелязват. Появяването ти е неочакван шок за тях. С пълно спокойствие 
ти ги скастряш за немарливостта им и ги заплашваш да докладваш на самия 
Барака. Когато погледите им падат върху Ониксовия медальон, сърцата им 
замират. Те трескаво се строяват и внимателно очакват твоите команди. 
Изпращаш ги към гората, а сам тръгваш бързо в обратната посока, за да избегнеш 
неприятностите, в случай че открият измамата. 


Отгърни на 204. 


306. 


Хората ти отварят вратата с мечовете си и влизат бързо. Чуваш приглушен 
глас и един войник се появява отново на вратата. 

- Чисто е, господарю - казва той и застава отстрани, като те пуска да влезеш. 

Мини на 84. 


307. 


От всички краища на гората изскачат групи бандити, под-тиквани и ругани от 
техните тиранични сержанти заради това, че са те оставили да избягаш. Това те 
кара да ускориш крачка и ти изминаваш с лекота първите стотина метра. После 
около теб започват да валят стрели. Навеждаш се и лъкатушиш, за да затрудниш 
стрелците, и постепенно летящите стрели намаляват. Усмихваш се на напразните 
опити на враговете ти да те спрат, но самоувереността ти бързо се изпарява при 
вида на глутница лаещи бойни хрътки, които изскачат от гората вдясно от теб. Те 
са без каишки и жадуват за кръв. Вече си на петстотин метра от Руанон, но 
бойните хрътки те настигат. 

Ако искаш да ускориш крачка и да избягаш от тях, мини на 225. 

Ако решиш да спреш и да се биеш, отиваш на 36. 

Посреща те силно съсКане, сяКаш пара 
изхвърча от гейзер 


308. 


Завърташ ключа и отваряш желязната врата. Посреща те силно съскане, 
сякаш пара изхвърча от гейзер. От мрака върху теб скача подобно на котка 
същество и те събаря на земята. В очите му светят зелени огньове и неговият 
зловонен дъх обгаря лицето ти. Това е еликс! Докато се бориш да се освободиш 
от силните челюсти с остри зъби, много подобни същества скачат през 
отворената врата и нападат твоите хора. Не можеш да избегнеш битката и трябва 
да се биеш до смърт. 


Еликс: БОЙНИ УМЕНИЯ 17, ИЗДРЪЖЛИВОСТ 30. 


Ако спечелиш битката, мини на 127. 


309. 


След три часа път през тунела стигаш до голяма зала, където се събират 
няколко тунела на различна височина. Група широки каменни пътеки свързват 
всеки тунел с другия под или над него. Четири нива под теб група хора тикат 
вагонетки с руда. Други, с червени брони, пазят работниците на вагонетките, 
шибат ги с камшици и ги ругаят. 

Тунелът, в който се намираш, е на най-високото ниво. Единствения път, по 
който можеш да минеш, е пътеката до долния тунел. За твое разочарование всяка 
от пътеките се пази от въоръжени хора. Пристъпваш бавно напред и поглеждаш 
от края на пътеката. Двама пазачи седят до входа на далечния тунел. Те се смеят 
и се кискат, като сочат празната дамаджана за вино в краката си. След няколко 
минути ти хрумва, че сигурно са много пияни, за да те забележат. Решаваш да се 
втурнеш към тунела. 

Посочи едно число от Таблицата на случайните числа. Ако имаш 
Маскировка от дисциплините на Кай, добави 4 към посоченото число. 

Ако сборът е от 0 до 7, мини на 138. 

Ако сборът е от 8 до 13, попадаш на 244. 


310. 


Вече си на десетина крачки от наблюдателната кула, когато удар с дръжката 
на копието те поваля на земята. Претъркаляш се навреме да избегнеш смъртта и 
скачаш на крака срещу нападателя. Той е груб войник с черни като въглен очи, а 
бронята му е опръскана с кръвта на убития му кон. Той вдига копие и замахва към 
гърдите ти. Не можеш да избегнеш битката и трябва да се биеш с него до смърт. 


Васагонски войник: БОЙНИ УМЕНИЯ 18, ИЗДРЪЖЛИВОСТ 25. 


Ако спечелиш битката, попадаш на 24. 


311. 


Трима сомерлундски войници ти идват на помощ. Мечовете им се забиват в 
злокобните бойни хрътки. Двете кучета застиват и утихват. Ставаш на крака и се 
опитваш да  определиш положението, докато > битката още бушува. 
Сомерлундските войници са още на барикадата, събрани на групи, които бранят 
местата, където няма стена. Във въздуха се мяркат копия и стрели, за да 
пронижат метал, дърво и плът. Войниците падат от конете, конете цвилят диво. 
Стрели, мъртви и ранени лежат навсякъде. Бойните хрътки са отхвърлени назад 
към копията на техните господари, които сега напредват зад стената от щитовете. 
Отдясно бандитски войник се опитва да прескочи с копието си барикадата, но 
жребецът му е ранен и е близо до смъртта. Той не може да направи скока. Конят 
хвърля ездача напред над стената и той пада точно зад теб. 

Ако искаш да нападнеш бандитския войник, мини на 90. 

Ако решиш да събереш > сомерлундските войници да  отблъснете 
настъпващите копиеносци, продължи на 3. 


312. 


Навсякъде из руините отекват ударите на оръжия и пронизителните бойни 
викове. Тези покрити с брони конници не са обикновен бандитски клан. Те се бият 
с дисциплина и умения, непознати сред низшите престъпници в Дивите земи. 

Прекрачваш убития войник и събираш около себе си шепа от твоите хора. 
Врагът е заобиколил вашите коне и вие трябва да действате бързо, за да не ги 
отвлекат бандитите. Повеждаш хората си в атака срещу развалините с пробив в 
защитата на противника. Бандитите отстъпват и изчезват в мрака. Ала докато 
стигнете в околностите на храма, от вашите коне остават само единайсет, 
останалите са изчезнали. 

След дълго мислене решаваш да вземеш десет войника и да продължиш 
мисията, а останалите да изпратиш в Сомерлунд да докладват какво е станало 
тук. Когато бледата светлина на утрото изпълва небето, ти и твоите избрани 
пътници се сбогувате тъжно с останалите, които трябва да се върнат пеша. 

Посочи едно число от Таблицата на случайните числа. 

Ако посоченото число е от 0 до 2, продължи на 120. 

Ако е от 3 до 9, попадаш на 51. 


313. 


Опипваш ранения войник, като се опитваш да наместиш костите на счупения 
му лакът, обинтовайки го с ивица плат, откъснат от якето му. Друг от хората 
освобождава впримчения си крак и срязва нови две пипала, които са се 
прилепили към разбития корпус. После той грабва греблата и трескаво започва да 
гребе към далечния бряг, но едва греблата се потопяват във водата - и се чува 
страхотен трясък. 

Мини на 96. 


314. 


Гората гъмжи от бандитски патрули, но те не обръщат сериозно внимание на 
своите задължения и ти лесно ги избягваш в мрака. После случайно стигаш до 
малка дървена къщурка, скрита дълбоко в гората. На прозореца има запалена 
свещ а вратата е открехната. 

Ако искаш да влезеш в колибата, мини на 53. Ако не искаш да влезеш вътре, 
продължи мисията си, като отгърнеш на 258. 


315. 


В трепкащата светлина на твоята факла виждаш, че тунелът се поддържа на 
кръстосани подпори и греди. Скалите са влажни и малка рекичка с вода, оцветена 
от рудата, тече по пода на тунела. Скоро тунелът се разклонява на две части - 
лява и дясна. 

Ако искаш да тръгнеш наляво, мини на 269. 

Ако предпочиташ да тръгнеш надясно, отгърни на 145. 

Ако имаш Преследване от дисциплините на Кай, попадаш на 48. 


316. 


Вече стигате до средата, когато един от хората ти се подхлъзва и течението на 
реката го отнася. Бандитите чуват отчаяните му викове. Внезапно един бандит се 
появява на големия кръгъл камък, зад който се криеш. Той надава вик и замахва с 
копието си. Извади 2 от твоите БОЙНИ УМЕНИЯ по време на битката, защото си в 
губещо положение. Бандитският войник е застанал над теб, а ти си стъпил на 
мокро и хлъзгаво място. 


Бандитски войник: БОЙНИ УМЕНИЯ 16, ИЗДРЪЖЛИВОСТ 26. 
Можеш да избегнеш битката по всяко време, като се гмурнеш в река Ксейн - 


мини на З1. 
Ако спечелиш битката, продължи на 146. 

317. 


Концентрираш цялата си сила и я насочваш към откритата ронлива жила, 
която виси от другата страна на шахтата. След няколко секунди почвата се 
пропуква, част от издадената маса се срутва и пада в зейналата шахта на мината. 
Пазачът е изненадан от неочаквания шум и зарязва поста си. Без никакво 
колебание ти хукваш по свободния мост и изчезваш в отсрещния тунел. 

Мини на 348. 


318. 


Орен Ваналунд е петнайсетият барон на Руанон, благороден воин по кралска 
линия, и петият поред наследник на трона на Сомерлунд. Този някога горд рицар 
и благородник сега лежи на студения каменен под на залата със зачервени очи и 
скимти като уплашено пале. 

- Загубил е всичко - казва ДВал спокойно. - Барака е разрушил замъка му, 
унищожил е земята му, неговия град и семейството му. Синовете му са мъртви, а 
единствената му дъщеря е пленница на самия Барака. Боя се, че мъката е 
съсипала ума му. 

Възбуденият човек вдига обляното си в сълзи лице и със слаб глас повтаря 
отново и отново странни рими: 

Когато свята кралска дева умре на олтара, мъртвите от Маакенгорж ще станат. 

Ако имаш Свитък, мини на 270. 

Ако нямаш Свитък, продължи на 57. 


319. 


Храната е вкусна. Изяждаш своята част и се приготвяш за освежителен нощен 
сън. Призори ти и отрядът ти се сбогувате с пътуващите музиканти и 
продължавате пътя си към Руанон. 

Посочи едно число от Таблицата на случайните числа. 

Ако посоченото число е от 0 до 4, мини на 25. 

Ако е от 5 до 9, отгърни на 171. 


320. 


Двамата пазачи са съвсем неподготвени за вашето нападение. Докато те 
извадят мечовете си, твоите хора стигат до тях и ги повалят на земята. 

- Да ги убием ли веднага, господарю? - пита те един войник, сложил върха на 
меча си на гърлото на един от пазачите. 

- Не - отговаряш ти. - Завържете ги. Те може и да ни потрябват. 

Ако искаш да ги претърсиш, мини на 268. 

Ако искаш да ги разпиташ, продължи на 76. 


321. 


Ужасното чудовище надава остър крясък и умира, но тялото му се разтърсва 
от конвулсии още няколко минути. Изчакваш малко, преди да се промъкнеш край 
него в залата. От твоите хора няма и следа. Телата им са полусмлени в тялото на 
Каменния червей. Нещо те хваща за гърлото и ти избягваш от ужасната зала. 

Мини на 309. 


322. 


Загасваш факлата си, търкулваш се на пода и веднага заспиваш дълбоко. 
Часове минават, докато се събудиш, напълно освежен от почивката. Възстанови 2 
точки за ИЗДРЪЖЛИВОСТ. 

Отново запалваш факлата и сега забелязваш, че колибата е пълна с 
миньорски инструменти. Кирки, Лопати и Ръчни колички са наредени край 
отсрещната стена. 

Ако искаш да вземеш Кирка или Лопата, отбележи това в Дневника на 
приключението като Ранични предмети. 

От залата тръгват два тунела. Единият отива на запад, другият на юг. 

Ако искаш да тръгнеш по западния тунел, мини на 54. 

Ако решиш да продължиш по южния тунел, отгърни на 129. 


323. 


Пускаш стрелата. Тя изсвирва във въздуха и се забива дълбоко в бронираното 
рамо на бандитския водач. Неговият болезнен вик се извисява над шума на 
битката, но въпреки тежката си рана, той се опитва да събере своите хора. 
Посягаш за втора стрела, но за твой ужас колчанът на мъртвия войник е празен. 
Двама васагонски конници, слезли от конете си, тръгват през барикадата към теб. 
Захвърляш лъка и хукваш към голямата бъчва за вода, където на пост е снажен 
сомерлундски сержант. Земята около бъчвата е покрита с трупове на убити 
врагове. 

- Застреляй водача! - заповядваш ти и посочваш вражеския офицер. 

Сержантът се прицелва и стреля с бързо и плавно движение. Стрелата литва 
през пушека на боя и пробива блестящата броня на офицера. Жестоките му очи 
блясват и бавно се затварят, той се свлича от седлото със стрела, дълбоко 
забита в сърцето му. 

Мини на 148. 


324. 


Гладен си и трябва да ядеш Храна, преди да заспиш, в противен случай губиш 
3 точки за ИЗДРЪЖЛИВОСТ. След два часа те събужда звукът на камбана. 

- Бандити! - надава вик собственикът на кръчмата. - Влезли са в конюшнята. 

Трябва да действате бързо, защото бандитите ще откраднат конете. 
Собственикът ви казва, че има два пътя към конюшнята - можете да излезете от 
главния вход и да заобиколите кръчмата или да се качите по стълбата до 
прозореца на първия етаж и оттам да скочите на покрива на конюшнята. 

Ако искаш да минеш през главния вход, отгърни на 114. 

Ако решиш да скочиш през прозореца на първия етаж, отиваш на 196. 


325. 


Ти започна битка с Барака, благородния изменник на Васагония. Не можеш да 
я избегнеш и трябва да се биеш до смърт. Той е страхотен воин с голяма сила на 
волята и е защитен срещу Мозъчна атака. 


Барака: БОЙНИ УМЕНИЯ 25, ИЗДРЪЖЛИВОСТ 29. 


Ако спечелиш битката, мини на 350. 


326. 


Внезапно разбираш, че си влязъл в най-отдалечената част на мината Маакен 
през неизползвана галерия от подножието на планината Маакен. От стотици 
години скъпоценностите на тази планина са били и благословия, и проклятие за 
хиляди хора, дошли тук да търсят късмета си. Те или са намирали богатство, 
надхвърлящо най-смелите им мечти, или са изчезвали безследно в лабиринта от 
студени и влажни тунели. Ако успееш да определиш онази част от мината, която 
още се използва, ти можеш да стигнеш по нейните тунели до самия Руанон. Тъй 
като Руанон се намира на юг, избираш южната галерия, която тръгва от залата. 

Мини на 101. 


327. 


Изваждаш меча и го подаваш на капитана. Когато поглежда острието, по 
лицето му минава израз на изненада и радост. 

- „Никога не съм очаквал да видя отново моето вярно оръжие. Това е добър 
знак за бъдещата битка. 

Капитанът ти благодари и слага меча 6 ножницата, която досега висеше 
празна на ремъка му. 

Мини на 289. 


328. 


Когато стигате върха на хълма, посреща те отвратителна гледка. В долината 
под теб са пръснати телата на хора и коне. Костите им са оголени до бяло от 
лешоядните гарвани. Твоите хора въздишат от ужас, когато познават броните и 
дрипавите бели дрехи на скелетите, защото някога това са били твои 
съотечественици - Сомерлундската гвардия на кралската кавалерия. Те вероятно 
са умрели в битка, защото между тях са пръснати и телата на бандитите. 
Четирийсет смели войници, почти половината от ескадрона, напуснал Холмгард 
преди месец, сега лежи пред теб. Със свити сърца хората ти се заемат със 
скръбните задължения около погребението. Когато си тръгвате от долината на 
смъртта, стопля те само мисълта, че капитан Д"Вал не е сред погребаните. 

Мини на 120. 


329. 


Водата напълва ушите, очите и носа ти. В отчаяна борба за въздух гърдите ти 
се раздират от кашлица. Ослепял от водата, ти не забелязваш голям речен камък, 
който се появява пред теб. С болезнен трясък разбиваш главата си в 
непоклатимия камък и потъваш под бързото течение. 

Твоят живот и твоята мисия свършват тук. 


330. 


С първите лъчи на утрото се приготвяте да влезете в долината. Шосето е 
покрито с мъгла и скоро Руанонската гора ви обгражда от двете страни. Гъсталак 
от бледосиви дънери от всички размери и видове расте около вас. След няколко 
минути езда намирате катастрофирал изгорял фургон, изоставен встрани от пътя. 
Зад него пътят изчезва на изток между хълмовете. 

Ако искаш да претърсиш обгорелия фургон, мини на 38. 

Ако изгорелият фургон не те интересува и решиш да побързаш по шосето, 
отгърни на 175. 

Ако предпочиташ да тръгнеш по пътеката, която се бие между хълмовете, 
попадаш на 293. 


331. 


Скоро откриваш незабележимия вход към мината, която се спуска вертикално 
в склона. Когато твоите войници изсичат бурените, скриващи шахтата, 
забелязваш дървена стълба, прикрепена към единия край. Това трябва да е 
спасителната шахта на мината Маакен, защото галериите пронизват 
предпланините на планинската верига. Ако откриеш главния тунел, вие можете да 
стигнете по него до самия Руанон. Коленичиш на края на шахтата и се вглеждаш в 
мрака. От нея се носи дъх на влага и гнило, затова решаваш да пратиш най-лекия 
си войник надолу по стълбата, за да провери дали е здрава. Всичко изглежда в 
ред, защото той скоро стига до входа на тунела и извиква на всички да го 
последват. 

Тунелът води към овална, грубо изсечена зала, подът на която е покрит със 
странна лъскава течност. 

Ако имаш Общуване с животни от дисциплините на Кай, мини на 41. 

Ако нямаш това умение, потърси изход от залата и отгърни на 276. 


332. 


Макар че фургонът е обгърнат с мрак, твоето чувство от Кай ти подсказва, че 
актьорът се крие тук. Изкачваш стълбата в задната част на големия фургон, 
отваряш вратата с оръжието си и влизаш. 

Мини на 222. 


333. 


Конникът те напада мълниеносно. Можеш да се биеш с него само един кръг, 
преди той да мине край теб. 


Васагонски конник: БОЙНИ УМЕНИЯ 20, ИЗДРЪЖЛИВОСТ 28. 


Ако загубиш повече точки за ИЗДРЪЖЛИВОСТ от противника ти в този 
единствен кръг на битката, отгърни на 209. 

Ако твоят противник изгуби повече точки за ИЗДРЪЖЛИВОСТ от теб в 
този единствен кръг на битката, продължи на 220. 

Ако и двамата изгубите еднакъв брой точки за ИЗДРЪЖЛИВОСТ в този 
единствен кръг на битката, попадаш на 344. 


334. 


При падането във водата оръжието е изтръгнато от ръката ти. Когато лигавите 
пипала се увиват около потъващото ти тяло, обзема те паника, Бориш се отчаяно 
да се изтръгнеш, но скоро губиш съзнание. Множество мехурчета и разкъсаното 
ти наметало са единствените знаци за мястото на твоята смърт. 

Твоят живот и твоето приключение свършват тук. 


335. 


Скоро тунелът стига до голяма зала, разделена от дълбока шахта на мината. 
Тъмнокож войник в кожена ризница стои в началото на дървен мост, минаващ над 
шахтата. Той дялка едно дебело дърво и сигурно си мисли колко е несправедливо 
да му поверят такава скучна работа. В другия край на залата тунелът изчезва в 
западната стена. За да стигнеш до тунела, трябва да се промъкнеш край пазача и 
да минеш по моста. 

. Ако имаш Маскировка от дисциплините на Кай, мини на 35. 

Ако имаш Власт над предметите от дисциплините на Кай, попадаш на 317. 

Ако нямаш нито една от посочените дисциплини, трябва да нападнеш 
неочаквано пазача. Продължи на 147. 


336. 


Стрелата литва право към бандита, но се плъзва по гладката му стоманена 
броня. Невъзмутим от това разминаване със смъртта, той хвърля своето копие, 
като приковава безпомощния войник на земята. Каниш се да изстреляш нова 
стрела, когато забелязваш една заплашителна черна сянка да пресича небето. 
Сянката пада надолу и каца на покрива на наблюдателната кула. 

Хвърляш лъка и изтегляш оръжието си, преди да се втурнеш нагоре по 
стълбите да видиш какво става. 

Мини на 223. 


337. 


Въпреки че огънят е унищожил всички знаци, направени върху фургона, 
останала е голяма част от скелета, за да познаеш военното му предназначение. 
Това е сомерлундски военен фургон, един от трите, които придружаваха капитан 
Д Вал и неговите войници. Когато тръгна от Холмгард преди месец, той беше 
натоварен с провизии, но сега от неговия товар е останала само купчина пепел. 
След като внимателно си огледал пострадалия фургон, ти отново се качваш на 
коня и повеждаш хората си по шосето на юг. 

Мини на 297. 


338. 


Твоята дързост свършва работа. Пазачите приемат паролата и те пускат да 
влезеш в гробницата. Когато каменната врата се затваря, ти вече си в осветен от 
факли широк коридор, водещ на изток. 

Мини на 235. 


339. 


Макар чужденците да изглеждат безобидни, решаваш да не изкушаваш 
съдбата и поставяш пост. Сега си гладен и трябва да ядеш Храна, в противен 
случай губиш 3 точки за ИЗДРЪЖЛИВОСТ. След храна ти веднага лягаш за 
дълбок нощен сън. 

Мини на 233. 


340. 


Главата ти започва да се върти, краката ти се наливат с олово от липсата на 
въздух. Губиш 3 точки за ИЗДРЪЖЛИВОСТ. 


Отгърни на 32. 


341. 


Кръг от небръснати лица гледа към теб. Един войник бинтова крака ти, друг 
счупва шумно стрелата, забита дълбоко в бедрото ти. Преди да извикаш от болка, 
той изважда стрелата с едно бързо движение. 

- Имаш късмет, воин на Кай - казва той и слага шепа лаумспурова трева на 
изтръпналия крайник. - Раната е чиста, кървенето е слабо. 

Губиш З точки за ИЗДРЪЖЛИВОСТ, но бързите действия на войника спасиха 
крака ти от възпаление. Войниците грижливо те пренасят заедно с капитан ДВал 
в каменната наблюдателна кула. 

Мини на 116. 


342. 


Падаш с главата надолу в мрака и вятърът свири в ушите ти. Стискаш зъби и 
се опитваш да не мислиш за онзи ужасен миг на удара, когато ще се сплескаш в 
твърдите, непоклатими скали. Но вместо върху камък, ти падаш на повърхността 
на подземна река и потъваш дълбоко в леденостудената вода. Радостта от това, 
че остана жив, е толкова голяма, че забравяш къде се намираш и отваряш уста. 
Когато водата влиза в белите ти дробове, ти се опитваш да овладееш болката, 
която сега раздира гърдите ти. Веднага разбираш, че твоята Раница те тегли 
надолу. Трябва да я хвърлиш, ако не искаш да се удавиш. Когато най-после се 
подаваш на повърхността, успяваш да излезеш от ледената вода и да се проснеш 


на чакълестия бряг, закашлян и жаден за въздух. Ти загуби Раницата и всичко, 
което имаше в нея, но още си жив и почти невредим. Направи необходимите 
бележки в Дневника на приключението и отгърни на 219. 


343. 


Стигате до средата на подземна река, когато мастиленочерната вода кипва и 
се разпенва. Притискаш се до борда и заповядваш на твоите хора да гребат с 
всички сили, защото разпенената вода сега заплашва да завърти препълнената 
ви малка лодка. Изведнъж отвратително сиво-зеленикаво пипало се появява на 
повърхността. То пада като бич, разбива лодката и започва да троши костите на 
двама войници, около които се увива. Преди още да извадиш оръжието си, 
войниците потъват в кипящите дълбочини. После се надига друго пипало и посяга 
към теб. То те блъсва в гърдите и се опитва да те събори зад борда. 

Посочи едно число от Таблицата на случайните числа. Ако в този момент 
точките ти за ИЗДРЪЖЛИВОСТ са 20 или повече, добави 3 към числото, 
което си посочил. Ако точките ти за ИЗДРЪЖЛИВОСТ са 12 или по-малко, 
извади 2 от посоченото число. 

Ако сборът (разликата) е от 2 до 6, мини на 194. 

Ако сборът (разликата) е от 7 до 12, мини на 6Т. 


344. 


Твоят удар строшава пиката на конника. Докато обръща коня си, той хвърля 
счупеното оръжие и изтегля извит дълъг меч. Усмивката му е зловеща и открива 
нащърбената линия на потъмнелите му зъби. Той надава боен вик и пришпорва 
още веднъж коня си към теб. 

Ако си стигнал до нивото на Кандидат или до по-високо, отгърни на 111. 

Ако не си стигнал до това ниво на подготовка от дисциплините на Кай, 
отиваш на 43. 


345. 


Оглеждаш обора и виждаш, че има само единайсет коня, останалите са 
откраднати от бандитите. След дълбок размисъл решаваш да продължиш 
мисията с десетима доброволци, а останалите войници да се върнат пеша в 
Сомерлунд и да докладват за станалото. Призори, когато те тръгват на север, вие 
изчаквате да се скрият от погледа, преди да се обърнете и да поемете в обратна 
посока. 

Посочи едно число от Таблицата на случайните числа. 

Ако посоченото число е от 0 до 6, мини на 5Т. 

Ако числото е от 7 до 9, отиваш на 120. 


Войкоците потъват 6 Киопящътае дълбочини 


346. 


Цели пет минути се изкачваш по винтовата стълба, преди да стигнеш 
следващото ниво, където тунелът на мината води на юг. Още не си изминал 
стотина крачки през влажната галерия, когато откриваш лост, поставен високо в 
стената отляво. Изведнъж далечен шум издава присъствието на патрул, който 
идва към теб. Без да се замисляш, дръпваш лоста и една каменна плоча се 
плъзва встрани, като открива таен тунел. Влизаш бързо в тунела, за да избегнеш 
пазачите. След като те отминават, ти се опитваш да излезеш, но не можеш да 
отвориш отново каменната плоча отвътре. С нарастващо чувство на отчаяние се 
обръщаш и тръгваш през тайния тунел. 

Мини на 335. 


347. 


Ти си в долната част на стълбата на избата, когато капакът се затваря и чуваш 
как резето се плъзва в ключалката. Чукаш по капака и отчаяно се опитваш да 
избягаш, но твоите врагове слагат върху капака тежка дъбова бъчва и оставят 
пазач в стаята. Минават четири дни. Резето се плъзва, но ръцете, които отварят 
капака, са костеливи и безплътни. 

Твоят живот и твоето приключение свършват тук. 


348. 


След като изминаваш петдесетина крачки край стената на тунела, забелязваш 
един лост. Твоето чувство от Кай заостря вниманието ти към тази подозрителна 
подробност и ти оглеждаш пода за някаква клопка. Не забелязваш нищо, но след 
един поглед към покрива откриваш широка решетка, скрита между две греди. 

Дръпваш лоста и решетката пада, като затваря тунела зад теб. За да си 
сигурен, че никой няма да те преследва, ти изкривяваш лоста с голям камък, 
преди да продължиш през тунела. 

Мини на 185. 


349. 


Ако се съди по гладкостта на каменния под и по състоянието на вагонетките за 
руда, тази галерия вероятно обслужва главната част на мината. В западния тунел 
духа свеж вятър и ти предполагаш, че сигурно си близо до повърхността. 

Руанон се намира на запад, в същата посока, 6 която води и тунелът на 
вагонетката. Поемаш дълбоко дъх, излизаш от сянката, пресичаш галерията и 
спокойно минаваш под арката. 


Продължи на 55. 


350. 


Когато Барака умира, скоростта и силата на вятъра изведнъж се засилват, 
изпълвайки храма с погребален вик на отчаяние. Усещаш студ, отмъстителният 
дух на мрачния властелин Вашна те обхваща в ледена прегръдка, но ти знаеш, че 
той е безсилен да те нарани. Жертвоприношението е осуетено, Вашна е обречен 
да ридае за победата, която би могъл да извоюва. 

На черния под на храма лежи ножът на Вашна. Когато го вземаш и го затъкваш 
в ремъка си (отбележи това в Дневника на приключението като „Особен 
предмет"), злокобният син пламък трепва и угасва. Докато притежаваш това 
зловещо острие, мрачният властелин Вашна ще остане затворен в бездната на 
обречените. 

Освобождаваш прекрасната Маделон от олтара и я отвеждаш по коридорите 
на храма, които водят на повърхността. Когато излизате сред развалините, 
осветени от луната, посреща ви учудваща гледка. Войниците на Барака бягат от 
призрачния град във всички посоки, преследвани от кавалерийска армия. 
Светлината на пълната луна и запалените факли, които тези хора носят, 
осветяват слънцата, извезани на техните дрехи. Слухът сигурно е стигнал до 
Холмгард, защото това е сомерлундска армия, водена от самия крал Улнар. 
Твоите съотечественици възхваляват смелостта и дързостта ти, техните 
пронизителни поздравления изтръгват вика на Маакенгорж. Още веднъж ти 
ставаш герой на Сомерлунд. Когато предаваш Маделон в протегнатите обятия на 
нейния баща, неговата преливаща радост те изпълва с чувство на голяма радост. 
Ти завърши с успех твоето опасно изпитание и наистина заслужаваш титлата 


ВОИН НА КАЙ. 


добфишцанде на БараКа Беелао прав Ввсилс Амос 


на Крал Удпаг 


ме ее 


5. 


СЪДЪРЖАНИЕ НА ПРАВИЛАТА ЗА БИТКИТЕ 


Събери твоите БОЙНИ УМЕНИЯ с всички извънредни точки, които ти дават дисциплините от Кай. 

Извади БОЙНИТЕ УМЕНИЯ на твоя противник от сбора 8 точка 1. Полученото число е Ниво на атаката. 
Посочи едно число в Таблицата на случайните числа. 

Отгърни на Таблицата на резултата от битката. 

Намери Нивото на атака в горната част на Таблицата на резултата от битката и пресечи вертикалната 


колона с хоризонталния ред на случайното число, което си посочил. В таблицата има следните обозначения: 
П - противник, С. В. - Самотен вълк, У - убит. 


6. 


Продължи битката от точка 3 нататък, докато един от героите умре. Това става, когато твоите точки за 


ИЗДРЪЖЛИВОСТ или точките за ИЗДРЪЖЛИВОСТ на твоя противник намалеят до 0. 


1. 
2. 


КАК ДА ИЗБЕГНЕШ БИТКАТА 


Можеш да направиш това само когато текстът на приключението ти предоставя тази възможност. 
Провеждаш един кръг от битката по обикновения начин. Всички точки, загубени от противника, се анулират, 


само САМОТНИЯ ВЪЛК губи точки за ИЗДРЪЖЛИВОСТ. 


3. 


Ако книгата предлага възможност за бягство от мястото на битката, тази възможност можеш да използваш 


след първия кръг или след всеки следващ кръг на битката. 

